text:
2015年2月3日 星期二
K1求學大作戰 ~ 總結
終於過咗15-16年度K1統一註冊日,學校call waiting大執位亦應該執得八八九九,艾菲都係時候幫燒腩仔呢次K1求學大作戰寫返個總結.
經歴過上年hea報N班,見3間只得一間肯收燒腩仔讀pm之後,今年K1艾菲係嚴陣以待,再加埋燒腩仔本身係十月細仔,同埋interview前有一段時間係唔肯同陌生人講嘢,甚至入陌生地方都會扭一大餐,所以艾菲好保險咁同佢報咗13間,心諗撞時間或者狀態差,都總有一兩間肯收佢掛...
結果呢...我哋好好彩,報13間13間都無撞到時間,燒腩仔亦算狀態大勇,無再扭計話唔入學校,除咗個別一兩間去到有D玩嘢專登搞事,其他都係一見老師就上身咁問乜答乜,最終我哋1間自動棄權,其餘有4個offer(2am+2pm),5間waiting同3間reject,成功率叫做有1/4,都好唔錯啦﹗
雖然有offer嘅都唔係艾菲最最最心儀嘅學校,但艾菲明白今年龍B真係競爭好激烈,普通邨校都成千人爭幾十個位(事後都有諗返轉頭覺得我哋有D冒險,因為我哋報嘅就算只係區內學校,都算係一D比較熱門受歡迎嘅),所以燒腩仔有4個offer,我哋有得揀而且全部都係有口碑嘅,艾菲同米高都要收貨.
然後就到四揀一嘅時候,四間學校各有優點缺點,艾菲同米高都傾咗好耐先做到決定,最後打返去學校reject時,艾菲個心都係七上八落怕自己揀錯...
學校A:
位於區內其中一個屋邨,由屋企坐小巴去學校十分鐘內必到,一層校舍有戶外playground,超級happy school,老師同staff都極有愛心,本身艾菲都幾心儀呢間學校,幾buy學校嘅理念,但可惜佢只畀PM offer我哋,同埋學校過往都收比較多新香港媽咪嘅小朋友就讀,之前去報名時撞正放學時間,就親眼見到一班著到勁靚嘅新香港媽咪有媽咪慢慢行同吹水,小朋友有小朋友喺前面亂跑亂叫都無人理,呢個係艾菲最怕遇到嘅情況(因為燒腩仔一定會學呢D小朋友fing開艾菲手失晒控咁走咗去),所以學校喺統一註冊日後打返來話有AM位畀燒腩仔,我哋都無幫佢轉校啦.
學校B:
區內「名幼」之一,由屋企坐小巴去學校大概要二十分鐘左右,學校環境算大,有幾層課室亦有特大禮堂,老師同staff都出名有愛心,但老師喺open day處理燒腩仔唔敢玩遊戲嘅手法艾菲就唔多應同,interview當日嘅安排都令艾菲扣咗唔少分,再加上佢只係畀咗PM offer我哋,仲要K3只係得下午班,即就算K1好彩轉到上午班,到K3都要轉返下午班,所以我哋好快已經out咗呢間學校.
學校C:
九龍城區學校,由屋企坐巴士去十五分鐘就到,學校環境算大,但校舍設施比較殘舊,傳統老牌幼稚園,區內都叫做有D口碑,網上comment話老師出名有愛心(但interview當日就唔多感受到囉),學生都鐘意返學,不過功課好似幾多,happy school得來學術應該唔使擔心,最大缺點係學校資訊極唔open,連基本升學資料都完全搵唔到,做家長嘅感覺真係有D謎, 但因為佢畀咗AM offer我哋,我哋原先都諗住讀呢間就算.
學校D:
就喺我哋一心諗住讀學校C嘅時候,十二月尾就終於收到學校D嘅信,畀咗個AM offer我哋,因為佢本身有N班直升應該唔多位剩,我哋事前係完全無諗過佢會收燒腩仔﹗呢間係最近我哋屋企嘅學校,位於區內一個大型屋苑,由屋企行去十分鐘內到,傳統老牌幼稚園(老牌到米高嘅其中一個兄弟都係呢間幼稚園畢業),區內口碑都幾好,獨立校舍有三大個戶外playground,同樣係happy school得來唔使擔心學術,米高一收到信已經覺得應該畀燒腩仔讀呢間,因為我哋對學校C嘅了解其實唔算多,如果有學校D揀就唔值得冒險揀學校C,而且艾菲接送返學放學唔使咁辛苦,但艾菲就覺得學校D商業味太重,而且interview當日老師都明顯有D hea,令艾菲擔心佢哋無足夠愛心應付極度麻煩嘅燒腩仔(始終自己個仔有幾麻煩同要D咩做媽媽嘅最清楚嘛).
為咗揀學校C定學校D,艾菲同米高商量咗好耐,亦聽咗唔少人嘅睇法,仲搭上搭問咗D用家意見,總算破解咗艾菲對學校D嘅擔憂,最終我哋係一致裁定放棄學校C而揀學校D,因為無論地理位置,上課時間,學校設施配套,以至學術方面,學校D都確實比學校C優勝,所以啦...我哋宜家就只係希望揀學校D呢個決定係無做錯,燒腩仔喺未來3年能夠有一個愉快嘅幼稚園生活.
訂閱: 張貼留言 (Atom)


c: text/html

text:
上年七月去日本時買咗兩盒cuoca預拌粉返來(其實香港都有得買,但硬係要去到日本先捨得買),返香港即刻試吓係唔係如傳說中咁正,於是一桶高大威加勁軟熟嘅楓糖吐司就此誕生,由落粉到焗完都聞到好香楓葉糖漿嘅味道,果然係貴得來物有所值﹗
試咗第一盒cuoca預拌粉之後好快就開埋第二盒來試,今次仲要爆桶添呀﹗又高大又軟熟超好味﹗真係好驚喜呀﹗用咗P仔咁耐都未試過焗得咁好,到底係酵母定係粉嘅比例令佢個效果咁好呢?
整完兩桶cuoca麵包之後,忽然醒起想整好耐嘅芝心軟包,由於屋企D mozzarella啱啱用晒,只係得返cheddar cheese,所以就用cheddar cheese來整,出爐即食真係好味到無朋友,有機會再整D芝士一定要加碼先得﹗
喺某個星期日,正當艾菲煩緊來緊一星期唔知煮咩餸時,燒腩仔忽然主動話想食pizza喎,咁艾菲呢個慈母當然有求必應,粟米蘑菇雞肉pizza,全部料都啱小朋友食,配埋罐靚媽可樂,話咁易又一餐啦﹗
難得燒腩仔咁鐘意食pizza,艾菲當然都爭取機會同佢親子廚房一下,順便試吓淘寶買把pizza刀,整好餅底搽好自家製千島醬汁之後,就叫燒腩仔幫手放粟米同火腿,加埋菠蘿同芝士喺面,就係小朋友至愛嘅夏威夷pizza啦﹗
抖咗四個月之後心血來潮再開機,整咗桶全麥蜂蜜吐司,焗之前仲擔 心啲酵母放咗雪櫃咁耐唔知死咗未,出爐見到個包咁高大威
艾菲唔知點解對D好濃牛油味嘅麵包特別有好感,無意中喺fb見到呢個皇后吐司嘅食譜,即刻save低跟住整,雖然要落勁多奶同牛油,好肥好似唔多健康咁,但真係超香超好味,唔使一日就畀我哋一家三口清晒﹗
一直心思思想試做嘅donut,襯某個星期日被米高獨留在家湊仔,趕咗燒腩仔上床瞓晏覺就開工挑戰佢,都幾多工序同麻煩㗎,不過見到製成品又覺得辛苦D都值,有機會再整要試吓唔炸轉用焗爐焗先﹗
之前喺爭鮮買咗罐三文魚鬆但一直無機會開來食,無意中喺書局打書訂時見到個新包法可以整大理石紋,見幾得意就有樣學樣跟住整,出來效果都OK,不過三文魚鬆始終有陣魚味,艾菲都係鐘意肉鬆多D.
有晚臨瞓前忽然好想食芝士火腿包,於是一起身就即刻開機整麵糰,邊煮燒腩仔個午餐邊整包,話咁快就有得食,YEAH!
前一日整落嘅湯種未用完,第二日又心思思想再食火腿包,所以襯燒腩仔返咗學,快手整咗個火腿包畀自己止癮,仲用剩返嘅麵糰整咗幾個迷你香葱芝士包畀燒腩仔放學做下午茶添﹗
好耐無整過嘅粒粒芝士軟吐司,外脆內軟正到無朋友,全靠米高幫我去二德惠抬舊高溶點芝士返來先有得食咋﹗
見屋企幾棵蔥越種越高勁似雜草,計過weekend唔會煮飯,把心一橫將佢哋全部
切碎晒,亂來咁加D鹽加D黑椒碎就整咗呢個香蔥吐司,估 唔到出來個效果都幾唔錯喎,連米高都讚同麵包鋪賣嘅一樣 味呀﹗
今次記到呢到先,重覆同普通如堤子包之類都唔寫啦,希望下次再update時艾菲又會有D突破畀到自己,暫時目標有美心排包同埋麵包超人包,不過唔知要拖到何年何月何日先會的起心肝整呢?
相關參考:

robotstxt: allowed

filter: keep


text:
今日要介紹吓我嘅好朋友小玉﹐佢喺我舊公司嘅同事亦都係我最好最好嘅朋友﹐以前喺舊公司除左返工嗰五日之外﹐我地星期六日都會相約出嚟﹐即係一個禮拜見足七日﹐哈哈 XDDD 佢男朋友稱我為奸夫﹐就連佢男朋友嘅屋企人都知我叫奸夫 (呢個名真係深入民深 ~.~")
依家冇喺同一間公司一齊做野﹐但我地感情依然﹐雖然唔係日日見但日日都會聯絡﹐而每個星期最少都會見一次﹐行吓街食吓野或者做吓運動… 我地大家都可以用 GPS 追蹤到對方﹐所以如果是但一個冇左影都會知道大家喺邊﹐呵呵.
認識到小玉真係我嘅福份﹐有佢陪我渡過我每一個高低起跌﹐分享我嘅喜怒哀樂﹐對住佢我個人都變得低 b 左﹐又會唸埋講埋 d 無理頭野嘻嘻哈哈笑一餐﹐搞到我咩形象都冇晒 >.<".雖然佢比人感覺弱質纖纖﹐但佢嘅運動細胞好強﹐個人開朗又樂觀﹐知慳識儉 (基本上佢買得嘅野都係至抵精明眼﹐只會有著數唔會買貴左) ﹐從來都唔會說三道四而且好口密﹐如果您有天大嘅秘密被人發現左﹐您一定唔駛唸住可以殺佢滅口﹐因為嗰個一定唔會喺佢~ 哈哈哈… 朋友﹐您嘅優點實在太多喇 XDDD 人生有您呢個咁好咁真心﹐兩脅插晒刀嘅知己簡直死而無憾啦﹐要感恩.
喺您去完北京返嚟﹐聽到您已被求婚呢個喜訊真係好替您開心﹐搵到一個您覺得值得嫁嘅人真係一件好事﹐希望您婚後步入人生另一個階段會過得更加開心同得到無限嘅幸福 ^3^
喺呢度再一次要同您道歉﹐因為唔熟公司嘅程序﹐所以幫您爭取唔到折扣﹐白白害您要駛多幾千蚊﹐您嘅大日子連呢少少事都幫唔上好內疚 Sorry 呀 >.<"
一直只係唸住您擺晏晝嘅飲宴比較簡單 Casual﹐冇唸到今日接到您一個咁大嘅任務… 去搵我做您伴娘﹐開心﹗當然開心﹗您唔嫌棄搵個嬸嬸做您伴娘就好 (但自己都嫌自己老 =.=") 您出到聲﹐我可以做到幫到嘅我都會出盡全力都會去做啦朋友﹐又點會托您手踭呢.幸好﹐仲有一年時間比我去執執 d 眼耳口鼻﹐減吓肥… 無謂到時失禮您啦 XDDD
點都好﹐再一次衷心恭喜您﹐祝您永遠幸福快樂﹐倆個永結同心打風都打唔甩﹐白頭到老~ ^3^


text:
推介一 - 豉椒炒蟶子皇 ( 六隻 ) - 好味呀 啖啖肉
推介二 - 金牌燒鵝 ( 例牌 ) - 我最鍾意食燒鵝皮 哈哈
推介三 - 珍菌魚湯浸菜苗 - 清清地都好味架
蝦籽蝦球燴柚皮 ( $78 ) - 柚皮都好入味
狀元豆腐 ( $88 ) - 特登叫比姑丈食架 我無食呀
仲有 d 燒肉同腐竹咁呢
杏汁白肺湯 ( $138 ) - 呢個湯超級抵 如果屋企附近有海港 我實會每星期飲一次 成個湯係奶白色 材料又多 有馬蹄 白果 響螺 雞腳 豬骨 瘦肉 我覺得自己煲可能貴過佢添呀 哈
( 20-OCT-2015 TUE )
尋晚瞓得唔錯 咁今朝里奧大人要入去機場睇嘢 所以我個鬧鐘就響先 咁喇叭向住自己 一響真係嚇鬼死 因為平時係里奧大人鬧鐘響先家嘛 @@
唔太餓 但唔想食甜嘢同蛋 所以又芝腿治 lu ~
菇場唔忙 勁正 依家抖得就抖架喇 哈哈 ~
Lunch 食番尋晚 d 餸再叮個超米 食完就同阿齋行一田 之後再去買杯凍奶茶就番去喇 ~
我驚 d 帶子會腥呀 所以我狂落黑椒呢
里奧大人 send 比我睇 但咩都唔講架喎 咁我知佢想話我知好多雀仔囉
呢張就問佢係咪覺得地方好亂 無人執嘢 ?! 佢碌大對眼同我講 妳見唔到好多雀仔咩 ?!?! 喺機場入面喎 ?!?! 呀大佬奧呀 我手機睇之嘛 黑色一粒嘢以為係垃圾咋 你又唔寫有咩特別 咁我第一眼睇到係覺得亂丫嘛 @@
今晚約咗叔叔嬸嬸 姑姐姑丈 家姐姐夫喺馬鞍山食飯 因為上次姐夫無到 難得今晚放假 所以一齊食飯喇 ~
放工即走 lu 家姐教我搭 85X 去馬鞍山 差唔多 6 點先有車 最衰自己懶行前唔睇牌啦 如果唔係 5 點 40 分已經可以上到車喇 嗚嗚 ~
咁我拎住一大袋嘢送比叔叔佢地 咁因為我唔識去酒樓 所以姑丈教我點行 咁我知道會經過商場 諗住喺商場先分好 8 份 Scarf 點知姑丈話 "一到商場就見到酒樓 我地就會見到妳" 嘩 講到好似一落車就係商場 咁我無理由比佢地睇住我點分嘢家嘛 所以嚇鬼到我喺巴士度分囉 好在落車之前幾個站 坐隔離果個就落車 落車前啱啱好分哂 趕到呢 真係人都顛 ~
去到商場原來要過條橋先到酒樓 去到酒樓都已經 6 點 20 分喇 原來得姑丈一個去拎位先 差唔多 7 點 家姐同姐夫 叔叔佢地都到喇 ~
里奧大人本來諗住黎 不過見完客太多嘢要 follow up 同埋聽日會陪叔叔去大嶼山 所以今晚要開行 turbo 做哂呢 ~
食下傾下都 9 點 45 分 因為姑丈都有 d 攰 所以唔阻佢地休息喇 ~
同家姐姐夫一齊去搭巴士 佢地話帶我去番巴士總站搭車 但都好似唔多識咁囉 周圍滕咁 我話妳頭先嘅巴士總站喺邊度架 ?! 佢又只係答我幾多號巴士 又話頭先唔係咁行 之後我話我帶番妳地去我個巴士總站搭車好過啦 噴水池直行之嘛 原來我同佢係同一個巴士總站 不過我喺商場正門入 佢地就坐扶手電梯上 唔怪之得成日話唔同路啦 @@
我唔識搭地鐵番九龍灣 所以跟佢地坐巴士嘛 坐 681 去大老山隧道轉車 要 $19 一程呀 坐咗 10 分鐘就到隧道口轉車 唔記得佢地搭咩巴士番屋企 因為我地一落車 轉個頭佢地就話有車 我叫佢地即走 我自己揀平 d 嘅車番九龍灣 哈哈 佢上完車 下兩架車就係 89X 好似 $7.1 算平車架喇 呵 ~
番到屋企已經 10 點半 即刻沖涼喇 11 點半要即瞓添呀 因為聽朝要 6 點半起身呢 ~


text:
2015年11月6日星期五
滷水鵝併盤
整好耐無食嘅滷水鵝併盤先.
王子一向對鵝嘅印象係鞋烚烚兼肥淋淋,為咗改變佢嘅諗法,我好俾心機煮呢碟滷水鵝併盤㗎.
我哋買鵝會連內臟,內臟當然一併滷埋啦.
我唔鍾意將啲鵝肉鹵到熟晒,鍾意好似西餐咁,啲肉有啲粉紅先夠嫩嘛.
有人果然係咁食,不過話要我煮多幾次好食嘅鵝菜式,先可以改變佢對鵝嘅印象喎...
今次隻鵝其實好靚呀,一啲都唔肥.
屋企有好多芫茜根,唔食好浪費,用佢整咗個酸酸地嘅汁,點鵝肉食會滋味啲.
再加例菜一碟.
22 則留言:
滷水鵝都識整.果然係高手.回覆刪除回覆
你太誇獎啦,滷水其實好少功夫,係懶人精選呢刪除
隻鵝整得好靚呀~回覆刪除回覆
多謝EE,我好耐冇整啦,好彩冇失手刪除
我這邊只得鴨有得賣,而且仲好貴𠻹,差不多係公價,2公斤不到都要25元.回覆刪除回覆
咁我哋鴨平好多啦,你度真係好貴刪除
滷水鵝整得好靚,又唔肥.回覆刪除回覆
係呀,隻鵝品質比想像中好呀刪除
滷水鵝整得好靚,仲靚過天鵝,咭咭咭!回覆刪除回覆
滷水鵝食得,天鵝睇得唔食得,咭咭咭!刪除
鵝大減價要幾錢架? 呢邊急凍鵝減咗都要11歐1kg.回覆刪除回覆
我呢度唔覺有鵝賣呀,回覆刪除回覆
鵝我哋好易買到㗎刪除
靚過鋪頭賣的呀!回覆刪除
LI J 好專業!回覆
你太誇獎啦,滷水其實好少功夫,係懶人精選呢刪除
滷得好靚, 好想食呢! Yummy.回覆刪除回覆
你相公識唔識整?叫佢整俾你食啦刪除
滷水鵝, 一個字勁!回覆刪除
班生唔like食鵝...回覆
王子都係,印象好差,所以我通常買鴨㗎刪除


text:
MeiLin以香港夜景作招徠,都幾有品味.
爆壹爆
中日女合作援交
中日成日鬧外交風波,中日靚女就聯手進擊港男.呢排 WhatsApp流傳一段出位援交廣告留言.出留言條女係一名今年二十五歲,叫 MeiLin嘅海歸中國妹,自稱做 model.佢仲話同佢日本妹朋友 Nijuuw依家喺香港,住灣仔駱克道一間酒店. MeiLin仲好曖昧咁話,好想搵人「 fun」,只要肯俾四千蚊,就可以同佢哋「三人行」,中港日三方高峰 fun足一粒鐘添.嘩,中日女仔合作賣淫,真係聞所未聞,唔怪得港男 WhatsApp瘋傳喇!
爆哥第一時間上 MeiLin個社交網站睇吓咩料,發現唔少三點式水著噴血照之外,佢話自己係中菲混血兒,音樂狂熱分子兼夜遊人.咦,同爆哥又幾襯喎!不過最特別係,原來佢曾經接受外國傳媒 CNN訪問,講解亞洲地區做模特兒經歷,認真巴乜閉.爆哥乜女都溝過,係咪試過上 CNN嘅靚女,於是好想認識 MeiLin,同佢多多了解,所以決定上灣仔間酒店搵佢.
去到酒店大堂,爆哥打俾佢,諗住叫佢落樓下 coffee shop飲杯咖啡傾偈,點知 MeiLin話唔想落街,爆哥惟有上房搵佢.著住低胸背心嘅 MeiLin開門,裡面光線好暗,爆哥問佢係咪接受過 CNN訪問,佢用英文爽快承認.之後爆哥講明來意,話想同佢傾吓偈喎,了解了解 CNN訪問內容和國際最新形勢,可能太玩嘢,佢即刻黑面話冇時間,之後快快閂門.唔係嘛,都唔講得笑嘅,冇幽默感.
我頂!成條鱷魚擺超市賣
幾日爆哥上深圳搵北方麥明詩交流,拖手仔去東門步行街濕平,行到身水身汗,於是入李超人間超市,諗住買嘢飲涼吓冷氣.點知入到去海鮮檔位時,當堂嚇一跳,咩料?原來見到一條米幾長嘅鱷魚,打橫趴喺檔位上.睇真啲,雖然條鱷魚應該瓜直咗,但睇落都係好恐怖,又核突喎!
爆哥本想媽叉爆個賣魚佬,北方麥明詩即刻話爆哥少見多怪,佢話近年內地人好鍾意買鱷魚肉煲湯,因為大陸空氣質素愈來愈差,搞到好多小朋友氣管有問題,好多人話用鱷魚肉煲湯可以止咳,所以好受歡迎,但你知啦,大陸乜都假,咪成條鱷魚擺喺度俾你睇,證明堅喎!鱷魚身大概一百蚊人仔五百克,而最貴係鱷魚掌,五百克要成百四蚊人仔㗎!
有嫌疑!鳩嗚團搶咪收錢
928前夕,爆哥又落旺角緬懷吓.見到鳩嗚團常客兼城邦派活躍分子肥妹又喺度,佢同班人反緊旺角大媽,見到大媽唱大陸歌曲時,仲即時好㷫上前搶支咪返來,唱出城邦派自創歌曲同埋《海闊天空》,又唱得唔錯喎,在場有唔少市民上前塞錢俾肥妹作為獎賞,起初她拒絕收取,後來推推吓,最終都係選擇袋住先.喂,你依家係來反大媽,定搶大媽飯碗先,講清楚好喎!
不過話說回來,佢哋一邊反大媽在街頭賣唱收錢,但自己又犯下同樣錯誤,點都唔係好妥,真係講一套做一套,仲有呀,爆哥發現有唔少街坊用手機拍攝肥妹收錢過程,點知入面有冇藍絲呀,遲吓有人爆鳩嗚團同樣阻街賣藝收錢,就唔好啦.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
話說上個禮拜,飯桶威條廢柴帶埋班嘍囉去咗旺角佐丹奴搞事,喺人地門口舉牌抗議,叫人唔好入去買嘢.事緣係條PK發現佐丹奴店裏面所有宣傳標示牌都淨係用英文同簡體字,「一個繁體中文字都睇唔到」喎.佢話咁係向大陸客獻媚,唔尊重本地消費者,所以要抗議佐丹奴「見錢開眼,以簡代繁」.
首先,條友正一白痴,連簡體字係點簡法都唔知就喺度亂噏.事實上,有好多中文字根本冇簡化到,淨係「佐丹奴」三個字都已經係繁體啦,又點會「一個繁體中文字都睇唔到」呢?就算用簡體字又點,唔通咁都有罪?飯生冇理由唔知啩,香港嘅全名係「中華人民共和國香港特別行政區」.而簡體字係中國嘅法定文字,咁喺香港用又何錯之有呢?條友無啦啦搞埋晒啲文字獄,而家當香港係極權國家咩!
話時話,唔知飯生有冇間中蒲吓老蘭呢?我去開嗰間pub,個酒牌就淨係得英文,連一隻中文字都冇.我又知有啲所謂高級西餐廳,個餐牌都只係得雞腸,咁又算唔算歧視我地呢啲A至Z都未識齊嘅本土華人呢?如果飯生咁得閒,不如去掃蕩吓呢啲視中文如無物嘅酒吧食肆啦.係喎,可能條友以為自己仲係大英子民,咁當然覺得淨係用英文冇問題啦.
仲有樣好搞笑,條友竟然鬧佐丹奴「見錢開眼」.人地打開門口做生意,梗係為咗賺錢啦,見錢開眼根本就係理所當然.為目標顧客提供方便,我就睇唔到有乜問題嘞,連咁都做唔到就聽執啦.如果有人硬要將好客之道講成係獻媚,咁分明係指鹿為馬,居心叵測.至於話佐丹奴可以喺簡體字以外再加埋繁體字,我都覺得呢個唔係問題.不過人地係商業機構,喺策略上犯錯自然會受到市場懲罰.你唔鍾意可以唔幫襯,呼籲其他人杯葛佢都冇問題.但係喺鋪頭門口搞事,阻住人地做生意,咁就係唔可以接受嘅滋擾行為囉.
條友又話「我唔贊成呢啲盲目嘅中港融合,只會摧毀香港嘅核心價值,旅客應該入鄉隨俗,呢啲行為會令本土文化逐步受到侵蝕,影響.」真係俾佢笑死,話呢啲係「盲目嘅中港融合」,條友就真係盲嘞.認識自己國家嘅語言文字係國民嘅本份,根本唔算乜嘢融合,更加唔可以話係盲目.條友都唔知乜嘢心態,玩自閉只有死路一條囉.至於「入鄉隨俗」,咁啲鬼佬嚟香港玩之前,係咪應該學定中文先呢?事實上,好多英國鬼喺香港住咗幾十年,除咗粗口之外就一句中文都唔識,唔知飯生又點睇呢?講到「核心價值」,眼前就有一單真正破壞香港核心價值嘅嘢嘞,又唔見條友敢開句聲.如果飯生敢拖齊馬去龍眼山莊聲討班土皇帝,我就即刻寫個服字俾佢,仲會喺屋企供奉住佢嘅長生祿位,早晚焚香參拜添!
講到尾,條友喺度無限上綱,搞埋晒啲文革式批鬥,當然係有佢嘅政治目的啦.挑起中港矛盾,乘機混水摸魚,爭取政治本錢,自然係因為覬覦垃圾會議員嘅寶座.講真,條友咪一樣係見錢開眼.以佢咁嘅質素,如果唔喺政界呃飯食,最多咪只可以做跟車或者看更之類嘅嘢.垃圾會議員高薪厚祿,條友自然係恨到留晒口水啦.不過呢條咁嘅廢柴,我就睇死佢選唔到嘞.如果佢今年選到,我俾個頭佢坐!
大家係咪有啲奇怪,點解我對呢單嘢會咁大反應呢?哈哈,因為佐丹奴我都有份架,話晒都揸住佢幾手股票.而家條友喺度搞事,唔嬲就有鬼啦!如果再嚟搗亂,我連佢祖宗十八代都鏟埋呀!
Ghorepani, Nepal


text:
近年香港乜都講求創新,總之創意凌駕一切,不過效果如何,就真係見仁見智嘞.都唔使講到太高深,就睇吓而家樓盤名,大家自有判斷.相反嚟講,毫無創意嘅抄襲好多時都會更實用同有效.睇番「炸大腸阿嬸」,佢嘅策略分明抄足「雞蛋仔阿伯」,係不折不扣嘅翻版,不過就一樣有人撐.唔理之前有幾多人俾「雞蛋仔阿伯」欺騙過感情都好,只要見到有弱者被欺凌,熱血嘅香港人仍然會飛撲埋嚟施以援手.一句講晒,「橋唔怕舊,最緊要受」至係千古真理!
同「雞蛋仔阿伯」阿伯一樣,「炸大腸阿嬸」將自己嘅形象塑造成自力更新但係就屢遭打壓嘅弱者.實情係咪咁就不得而知,不過如果佢有攞綜援,遲早實會俾人踢爆.事件搞得越大,爆煲嘅風險就越高.例子其實有好多,近嘅有「雞蛋仔阿伯」,遠嘅就有「綜援海嘯鴛鴦」.總之「人怕出名豬怕肥」,切記切記!
至於「炸大腸阿嬸」係咪弱者就要分開兩個層面睇嘞.首先,食環署拉人,係咪等同欺凌呢?其實問題重點唔係在於拉人呢個行動,而係政府嘅小販政策同相關法例.小販管理隊拉人只係依例執法,絕對唔可以話佢地有做錯.至於政府係咪應該大發小販牌,俾人可以自力更新,先至係市民要諗清楚嘅.如果唔想見到成條街俾無牌小販霸晒,但係又反對食環署拉人,咁就真係好矛盾吓嘞.
另外,好多人都覺得小販收入微薄,要行到呢一步都只係迫於無奈.我對於呢種觀點好有保留,尤其是熟食小販,真係發咗達都冇人知!小販成日話朝唔得晚,我就唔係太相信嘞,除非俾份財務報表我睇過啦.每年維園花市,最貴租嘅天價攤位都係魚蛋檔嚟架!又好似喺最旺嘅商業區,好多行業都捱唔住貴租要搬走,但係魚蛋檔仲可以生存到,究竟係點解呢?好簡單,因為賣熟食(或小食)真係好好賺!就以炸大腸為例,接近十蚊一串,得嗰幾塊仔,毛利有幾高可想而知啦.而且擺街邊慳番鋪租,又唔使納稅,仲唔係發過豬頭?其實俾人拉吓,罰少少錢,咪當經營成本囉.如果真係唔到食嘅,仲有人會做咩!
我唔係憑空老作架,又等我講吓童年往事先.細個時好窮,住喺木屋區,絕對比而家公屋綜援戶悽慘得多.嗰時有個鄰居係賣豬腸粉嘅,佢個仔仲係我小學同學添.豬腸粉佬連車仔都冇,每日開工就只靠一條擔挑同兩個鐵箱.當我讀到大三嘅時候,木屋區終於要清拆嘞,居民都可以搬上公屋.不過豬腸粉佬冇上樓,因為佢一早就買咗私樓,係鄰居當中最早晉身業主階層嘅人.咪睇小人地每次只係做嗰一個幾毫生意,其實財富就係咁樣聚積番嚟架!所以呢,我係從來唔會睇低小販嘅!
至於「炸大腸阿嬸」係咪發咗達都冇人知嗰隻,我就真係唔敢講嘞.不過有一點可以肯定,炸大腸真係好正,香噴噴,熱辣辣,內軟外脆,色香口感一流!再落少少甜醬同芥辣,濃濃嘅醬料味同淡淡嘅豬屎味配合到天衣無縫,堪稱人間極品呀!


text:
綠色爪爪係按摩腳用,另一樣係龍母媽張護身符
講番尋晚發生係溫泉旅館房的一件事
我係呢個團係排一號,所以每次派房都幾乎係第一間房,即係所謂走廊盡頭個間啦
自從早兩年去咗新疆旅行比高人點醒之後,我已經冇咁怕鬼(呢3晚同房去o左隔離房吹水, 得番我一個都唔係太驚)
話說尋晚好忙,又浸溫泉又買龍貓和手信, 執行李, 攪到12點幾至瞓,瞓之前我地就熄咗個暖氣機準備瞓啦(乜都冇著,窗又冇開), 點知另一部冷氣機就發出d 吱吱聲,戴咗耳塞都嘈(我瞓係冷氣底個位置),唔係辦法啊,同房又鍾意熄晒所有燈至瞓,我地間房又超大,同房一撻落床就會變豬,剩番我瞓唔著點算啊?
迫於無奈call人上嚟睇,一早諗到一定話係風聲,(同房都係咁講)但我唔信囉,我地一準備瞓就嘈,之前又唔見嘈?暖風機同冷氣機又唔同,成晚都落雨,要嘈一早就嘈啦,係要我地瞓至嘈?
同日本人傾傾下d吱吱聲就停咗啦(冇攪過o野啊)
日本人離開之後我和同房講:趁冇聲快d瞓
瞓上床都唔夠半分鐘,又有吱吱聲啦
個一剎那真係火都嚟😡明玩嘢啦
即刻爬起身係銀包攞龍母媽護身符出嚟,真係唔到你唔諗衰嘢,吱多兩聲冇晒聲,由火都嚟就變到好驚啦,唔係真係個味嘢呀嘛⋯⋯卒之驚到2點幾至瞓得著(其實攰到瞓著咗)


text:
西鐵綫美孚 財務公司支店検索
美孚
美孚站位於香港九龍荔枝角,是港鐵荃灣綫及西鐵綫其中一個車站,名稱取自車站附近的美孚新邨.
整個美孚站可分為荃灣綫及西鐵綫兩個部分:其中1982年啟用的荃灣綫部份的大堂及月台位於美孚新邨萬事達廣場地底,分別位於L2及L3層,L1層則是通往西鐵綫大堂的通道.這條通道伸延到位於荔枝角公園地面出入口,以及西鐵綫大堂位處之C層,西鐵綫的月台位於地面(P層).而2003年啟用的西鐵綫部份的大堂及月台位於荔枝角公園內;兩個大堂以一條轉乘通道連接.兩個大堂都設有票務設施及商店.美孚站的出入口主要在地面,及荔枝角公園的平台上.
美孚站原有荃灣綫及西鐵綫大堂兩部份,並設有行人隧道連接兩個大堂.其後因兩鐵合併,部份的行人隧道改作收費區通道,以方便轉乘兩條路線的乘客.
在荃灣綫大堂及轉乘通道(近西鐵綫大堂)設有不同類型的商店,包括便利店,麵包糕餅店,時裝店,書店等,以及各樣自助服務,包括自動櫃員機,自動售賣機和自動照相機.此外,西鐵綫大堂及轉乘通道均設有香港郵政郵箱方便乘客在車站內投寄郵件.
美孚站設有4個月台,各月台均設有月台幕門.荃灣綫1號(往荃灣方向)及2號月台(往中環方向)共用一個島式月台,位於美孚新邨地底,介乎荔灣道至美孚巴士總站之間.西鐵綫1號(往屯門方向)及2號月台(往紅磡方向)是兩個側式月台,位於荔枝角公園貼近呈祥道的地面,側式月台佈置跟西鐵綫第一期市區車站相同.1號月台西面設有預留管道供未來同屬西部走廊鐵路的港口鐵路線之貨運列車使用,但使用機會渺茫.
此站的出入口主要位於美孚新邨及荔枝角公園內,方便居民乘搭港鐵.部份出入口鄰近巴士總站及來往新界西部巴士之分站,轉乘其他交通工具同樣便利.
美孚站是荃灣綫及西鐵綫的中途站,是一個兩綫轉車站.乘客可在此進行轉乘,往返香港島,九龍西及新界西等地.
美孚站座落於大型私人屋苑美孚新邨內,而且車站是新界西部地區通往市區的重要樞紐,因此一直有穩定而大量的人流使用荃灣綫.由於西鐵綫車站位置偏遠,並需要通過轉乘通道到達荃灣綫月台,加上車費高昂,由此站往來元朗至屯門一帶八達通初期收費為HK$12,現為HK$12.1,故西鐵綫(當時稱為九廣西鐵)通車初期使用量偏低.及後當時的九廣鐵路公司推出月票及日票計劃,以低於巴士的車費吸引乘客使用西鐵綫,使更多乘客改用西鐵綫進出市區,人流不斷增長.
九龍專線小巴81K線與港鐵提供免費轉乘優惠,由於專線小巴81K直達荔枝角道,部份長沙灣工廠區及西九龍新填海區,吸引乘客於此站轉乘該線.因此每逢上下班時間和例假日也有相當多乘客使用此站作轉乘港鐵或其他公共運輸工具往返港九市區.


text:
LIFT BEAUTÉ Shaper 4D
$499.00 HKD
:: 美人顏 4D SHAPER ::
日本大熱 !! 同美顏貼一樣都係用「物理性」嘅方法,但今次唔係對付表情紋咁簡單,而係針對提升返成塊面去解決老化鬆弛嘅問題!對抗額紋,眼尾下垂,蘋果肌下垂等等會令到我地望落去「老」嘅皮膚問題!雖然有少少帶頸箍feel同望落去唔多舒服咁~不過日本人做事向來細心,舒適度依個問題一定考慮到!佢地選用嘅係一隻伸縮性好好同埋非常soft嘅矽膠,調較位置嘅地方又用咗魔術貼,所以同塊面嘅貼合度非常高!重點係好輕,戴左完全冇唔舒服嘅感覺~最底部V字下巴位加入左一種會釋放負離子嘅晶石叫’’Tourmaline 電氣石’’,可以幫助血液循環同清除疲勞,仲有效打擊下巴位嘅多餘脂肪,收返個靚靚jawline !
每日都可以用,最長每次30-40分鐘~不過記住唔可以帶住訓覺呀!
兩種用法 - 1.就咁用 / 2.配合Lift Beauté Exer lotion敷喺下巴一齊用
小店同日本嗰邊一樣買Shaper會跟埋佢專用嘅cotton,當然你想用自己嘅精華敷都冇問題啦!不過Special set 連埋Exer lotion一齊買會有20% off㗎!


text:
小芊芊 ♥ 18Months+
教育小體驗 - 不要 "打打" 要 "叻叻"
有日媽咪同我講小芊芊係公園打姐姐
我以為可能係芊芊唔小心
(之前同佢去公園玩從來冇見過佢打人)
隔幾天 奶奶同我講佢去到公園見到小朋友
就舉起隻手話 "打"
oooooonononnononnono!!!
(當時都仲係認為佢冇意識咁講的…)
於是那天晚上睡覺時我問小芊芊
我:我地去街街 見到小朋友 你會點做呀?
芊:(舉起一隻手好大聲咁講) 打!
我:點解哦? 咁做唔禮貌咕喎
芊:打! (跟住一野打落我手臂度)
我:小朋友咁樣唔乖架
媽咪教你你跟住做吖
見到哥哥姐姐既時候 我地要say Hello
(揮手) hi~~~
芊:(跟住我一齊揮手) hi~~~
果晚我就輾轉反側係咁諗點解小芊芊會咁
心裡有無限個為什麼…
我地從來冇咁教過佢架喎
小芊芊以前見親小朋友都一副好想同人玩咁既樣
又點會打人呢?????
但而家佢講打既時候好似好凶恨咁…
到底受左咩刺激呢???
到底我應該點做呢???
諗到連眠都失埋…
(諗d咁既野都可以令到我失眠 !)
諗左一晚
第2天 我就同兩邊家人講
1. 唔好再係芊芊面前講個 "打" 字
尤其是公公 真係好衰
有時個孫唔so佢 佢又唔忿氣
小芊芊一扭計就即刻話佢 "越大越唔乖喇 聽打喇! "
婆婆就講慣姿勢
平時見佢開櫃桶呀 入廚房呀 拎remote呀 就話 " 打打 "
總之從今之後要收口 要打既唔該出街打!!!
2. 全家人教導芊芊言行要一致
總之一見小芊芊舉起手叫打
就即刻教佢揮手同小朋友講hi~
事後要同佢講返 打人唔叻叻的 / 無禮貌的
say hi先係叻叻既小朋友
同埋當見到小芊芊同小朋友say hi
就即刻讚佢叻叻
還好個個肯合作
小芊芊個世界暫時冇 " 打 " 呢樣野存在喇
3. 積極實行"潛移默化"
不過連續一星期每晚訓覺時問佢同一問題
佢都係繼續 " 打! "
連出街一見到小朋友都係同一反應
即刻舉起手講 " 打 "!
我有理由相信 小芊芊係受左嚴重打擊
(唔知佢係咪係公園比小朋友好大力咁打過…)
果刻見到阿女既行為 真係驚驚地
仲有超級擔心
新手媽媽既我 不知如何教
小芊芊每個階段都係一個挑戰
唯有每晚都教佢say hi~ (say足兩星期)
hi到佢真係會say hi為止
大約兩星期後既有一天
我抱住芊芊行街街時見到有小朋友
佢指住d小朋友叫我
然後佢對住d小朋友揮手 "hi~"
跟住望住我 豎起食指講 "叻叻!"
我望住呢個叻叻傻妹妹
果刻真係好開心
開心到不停錫佢面仔講 "叻叻!"
再同佢講 "做得好好呀! 以後見到小朋友都要咁呀! 叻叻!"
呢個係我一個小小既經歷
我知我往後和小芊芊行既路
肯定有更多更大野既挑戰
小芊芊性格受軟唔受硬
硬頸性格應該同佢阿媽有過之而無不及
所以對佢一定要軟硬兼施
慈母 嚴母 慈母 嚴母 慈母 嚴母 慈母 嚴母…
keep住咁樣 真係好難!!!
我而家深切地明白…
點解只可以用軟攻既老公tum極都tum我唔掂喇
Wakakakaka!!!


text:
聖誕節最令媽媽期侍嘅唔係聖誕禮物,而係小檬學校嘅聖誕表演.
上一年小檬可能表現唔太特出,比安排喺中間嘅行數,細細粒嘅佢,
只係小朋友與小朋友之間嘅罅隙看到佢.
雖然係咁,小檬嘅第一次演出依然令我感動.
今年第二年, 做媽媽嘅我更加感動
因為...
爸爸從大陸趕回來之後,就一齊到達學校.
小朋友企好哂之後就叫家長入去.
喺電話群組裡面,已經有小朋友話比媽媽知道小檬會係普通話小司儀.
我諗都冇諗過喎...亦唔知小朋友係咪講到真,
於是都抱住平常心去.
一入到去就見到小檬,打咗招呼之後就坐低.
小朋友排好
老師就將咪遞埋小檬手上....真係小檬做司儀呀!
講完之後就到英文小司儀
小朋友扮成一棵棵聖誕樹跳舞唱歌
真係好得意,
小檬今次又唱
又跳
又有笑.
表演完咗之後就拍照時間
拖返小檬之後就攬住佢..好感動.
之前第三排一舊飯做到動作慢三拍
而家就識跳識唱,仲做埋普通話小司儀.
唔知點解眼淚就喺咁流...好感動...
校長同啲職員見到我就話遲啲K3畢業仲感動呀!
快啲抹乾眼淚就影相喇
媽咪啦
校長啦
仲有啲老師
當然有檬爸啦~
老師應該有叫小朋友唔好話我哋知,比啲神秘感我哋,
因為小檬返到黎隻字不提,亦唔會叫家長同小朋友練習,
希望我哋真係可以到場先欣賞,
真係好多謝老師咁有心,同有心機呀!
做媽媽嘅真係好容易比自己嘅小朋友感動,
喺咁多人面前講說話,仲要係用今年先開始學嘅普通話,
唔怯場,真係唔容易
(檬爸仲話佢唔夠大聲=___=)
我話佢已經可叻,對一個三歲幾嘅小朋友嚟講,
咁勇敢咁企出嚟講,已經好叻叻!!!!!
小檬proud or you!!!


text:
上午繼續返工,放工同老公食左個高貴少少幾嘅lunch 之後先返婆婆到接小檬
去到登記之後等叫名,爸爸同我地影吓相,
點知嬸嬸話唔比影相喎...吓點解呢?
到我地,過左兩個月之後,唔使除片,不過要乾片,
幫小檬除左衫之後,發現佢片片已經濕左,
吓...出嚟先換完,差不多15分鐘咋喎!
我啲片片又放左喺車,冇拎上嚟,諗住真係冇咁快架嘛…..
唔理喇,照磅,好彩姑娘冇發現!
而家檬檬嘅重量係12lbs,姑娘話佢好努力咁跟住條3號線咁生長,
姑娘話你兩個細細個都係細細粒,應該係基因遺傳,
只要佢姑娘話你兩個細個果時都係細細粒,應該係基因遺傳,
只要佢肯食,肯瞓,肯玩,有便便就得!
冇錯,只要佢健康快樂就得!!
今次要打兩支,打完一支已經喊喊喊,
再打完另外一支又喊喊喊,
之前仲叻仔啲,唔知係咪詐嬌~
喊喊喊,唯有比ABC佢睇,真係萬試萬靈!即刻收聲!
唉,果時我同人講,我唔會比佢咁細個睇啲電子產品,
到最後都係要屈服!媽媽真冇用~
今次都係有可能發燒,耳仔探望38度就要食退燒藥,
又要check 住check住喇!
姑娘亦比6個月嘅BB就可以嘗試食固體食物,
姑娘亦比左啲書仔我地教我地點做,
我覺得好好呀,每個階段都有人提我地,教我地要做啲咩
仲可以比婆婆一齊睇添,新手媽媽都可輕鬆啲~


text:
日日做到無停手,真係冇咩時間寫blogger, 尋日加左6個鐘班,真係人都癲.
講起日本工作visa,我原本工作假期過去,用左一個禮拜搵散工,打電話同上網搵,咁就入左呢間公司,之後太辛苦,一個禮拜就辭工諗住搵過份,點知一個禮拜都搵唔到,結果打返比個老細食回頭草,之後日日做到狗狗下,到今年老細見我又平又好洗就叫我可唔可以留低繼續做,我原本諗住你條縮骨佬邊有咁易伸請到丫求鬼期話好,佢就去搵法律顧問,點知個邊話要比20萬円就同你搞,老細馬上打退堂鼓,叫我自己去入管搞,咁就准備晒D文件,一條友上入管,開頭入管個職員見我工作假期 visa係咁查資料睇,好似唔可以轉working visa咁,之後問佢上司,佢又話得,咁就接受我申請,一個week後就通知我已經ok, 結果4000円就拿左visa.咁結果冇la la我就係呢間公司做左正社員,人工仲少過我之前香港做個份工,工時工作量多10倍,不過我當拿經驗,就忍你!
當然未必間間公司都係咁,不過日本公司都覺得,加班=做到野,你可能話香港咪一樣,我開頭都係咁諗,但日本人公司,以前成日聽係家庭式,入左佢公司就係一家人,屋企人留係屋企係理所當然,屋企有難,你做到死係應份,仲有日本既勞工法基本上無王管,文明寫係點點點,但冇人會理.當然唔係全部都係咁,但比例上咁既公司一定比香港多好多.我公司有個同事, 呢個月放得一日假,又冇補水補假,比著香港一係告到佢甩褲,一係打比蘋果.所以日本唔會有罷工,而且日本人好少好似香港人咁係咁講老細壞話,香港人一lunch D人就係咁小老細,日本人好少會講出口,今個月有個做左一年既同事,我未聽過佢講公司一句壞話,但睇得出佢日日做到死下死下,上個禮拜突然唔返工,之後講做個好奇怪既藉口話唔做.
而且日本過勞死既事件多不升數,明乎其實做到死.
對於唔知個死字點寫點都想去日本做野既朋友,正路有三個方法(有人介紹例外):
1.最正路,去日本讀日文再升讀到大學,讀多D書咁就選擇多D,學校又會幫你搭路搵工,而且東家唔打可以打西家.
2.好似我咁,working holiday 去,搵正常公司(去便利店,食店之類係一定轉唔到visa)打工同老細打好關係再轉工作visa
3.最冇咩可能,係香港搵日本公司叫佢請你,三唔識七叫佢請個中國人(日本人大多數冇香港人呢個概念,佢地覺得香港=強國)當然就算佢叫你面試,你要飛去日本,仲要前提你日文好好同你好有料.
以前香港做野成日呻辛苦辛苦,而家諗返起真係有咩咁辛苦
香港打工真係舒服過日本好多...大家要記住旅行同做野係兩回事.當然日本咁大,舒服既公司我諗一定會有,不過未輪到我,又係O個句,一定少過香港.


text:
袁苡晴(Katvia) 27歲 中文大學中文系碩士畢業及法律系博士 Yr.2
雖然 Katvia話自己唔鍾意笑,又自信到冇朋友,講嘢鬼死咁直率,但一到上堂,佢就會變成另一個人,同學生有講有笑:「有咩問題?咁上堂有我一套教學模式,同我份人點係冇衝突㗎!」
Main Camp
唔發明星夢 𡃁模變補習天后:好介意俾人當死蠢
逢書展大批𡃁模走出嚟谷胸賣寫真,撞樣撞到分唔清係邊個,最慘係𡃁模生涯唔持久,玩一兩年就人間蒸發.
現為中大法律系博士嘅袁苡晴( Katvia), 05年都做過𡃁模入行,但喺 09年最後一年中大生涯, Katvia決心止蝕,唔發明星夢,完成學士後繼續攻讀碩士,𠵱家仲修讀中大法律系博士學位兼成功轉型,做遵理中文科補習天后.
仲以為袁苡晴會學其他轉行𡃁模改名換姓,不過 Katvia絕對唔介意學生知道佢啲陳年往事:「有乜好驚?我導師廣告都有寫名自己參加過《 YES!》校花選舉同大台 09年嘅《 Cover Girl》啦,我好憎人哋覺得𡃁模就代表『大波冇腦』囉!我只係細細個想入娛樂圈,但唔代表我唔讀得書,反而我好介意俾人當死蠢!」
唔介意性感
Katvia對其 32C, 23, 33的美好身材好自豪,亦透露以前也不介意性感,不過就大嘆 7, 8年前自己嘅靚模時期,最多都只會拍攝較健康性感嘅雜誌平面硬照,𠵱家𡃁模就一味靠露肉寫真.
流住 M血考試
會考 26分,高考唔係 A就 B,入讀中大中文系,理應被標籤「人生贏家」,點知 Katvia仲話考呢個分數喺佢心目中係失手成績:「我本身會考目標係 29或 30分,我 A-level亦都諗住科科 A,其實對我嚟講,唔係 A嘅話就代表唔合格.好記得考地理嘅時候我月經嚟到血崩咁,啲血沿住櫈腳滴落地,我仲堅持考完卷一嘅時候返屋企換條褲再考卷二,結果當晚送咗去急症輸血.嗰陣個個都認為我入到中大中文已經好叻,但我想講,如果唔係因為身體失調,肯定一切都會唔同晒!」
遭狂徒摸胸
Katvia咁硬淨全因 9歲起已經要獨居,一腳踢照顧自己:「因為我 9歲喺大陸落嚟,但媽媽要到我 16歲時先申請到嚟香港,爸爸又拋棄咗我哋,所以嗰段時間起居飲食靠自己搞掂,試過有變態佬跟蹤同非禮摸胸,都係自己用「暴力」解決,大聲呼喝完打佢幾巴就算,我一定要撐住,因為我仲有媽媽要照顧!」
Katvia以 GPA 3.6畢業中大中文系,仲搵到薪高糧準嘅中大中文系做講師,可以令媽媽有好日子過,不過 Katvia寧願選擇跳出嚟做一個冇底薪全靠學生人頭收佣嘅補習導師:「因為大學講師除咗上堂,仲要做超多行政工作,好浪費時間,二嚟為錢,雖然𠵱家收入得以前一半都冇,但我深信自己能力,好快收入會翻十倍,係值得投資嘅!」
出 11本精讀
今年 Katvia喺書展都有「擺檔」,不過就唔係推出三點式寫真,佢仲 1年內推出咗 11本 DSE精讀,而當日 Katvia同場見到《明報》總編輯劉進圖新書簽名會,即上前變小 fans合照.
《求愛》哈佛阿佳都撈補習
Katvia有中大講師唔做,寧願搏一鋪加入補習天后大軍,而曾經參加過大台真人騷《求愛大作戰》的梁俊佳(Guy),都喺屋邨(華富邨)長大,同樣讀書叻,考入哈佛大學兼在該校成為講師,不過今個暑假佢都變身成為通識科補習導師,齊齊教 DSE學生.


text:
2014年11月19日 星期三
粟米收成時
六月時寫嘅《小小農夫》提過我哋住嘅屋苑有種植計劃,我哋種咗一棵粟米,起初喺艾菲呢個種植邪神嘅照料下,種到佢只係得返半塊葉,後來我哋改由米高負責淋水施肥,粟米BB居然奇蹟地生存到,仲一直健健康康咁快高長大,到八月初已經生得高過燒腩仔,月尾時仲卒之生咗條粟米出來﹗
可惜九月中一個颱風海鷗,粟米BB畀風吹到彎晒,米高第二晚一個人落去淋水時,聽完其他一齊種粟米嘅街坊意見,就決定提早將未完全成熟嘅粟米BB收割落來,拿拿聲上樓拉埋燒腩仔同艾菲落去進行收割儀式,起初燒腩仔見到米高用力扯粟米BB落來都有D驚,似係擔心爸爸傷害佢棵粟米BB咁嘅樣,後尾艾菲同佢解釋完就好開心,雙手捧住粟米BB跑返屋企,仲情不自禁咁一口咬落去以為可以即刻食添﹗
艾菲解釋佢知粟米係唔可以連葉食,再喺佢面前拆開D粟米葉,不過艾菲都係今次種完粟米先知,D粟米原來係一粒一粒咁生出來,由於我哋棵粟米BB未成熟,就只係得極少粟米粒.
即刻將粟米BB蒸咗來畀燒腩仔做宵夜,佢食得好滋味仲話咁快食完,不過艾菲偷食過一粒就覺得好難食囉...
經過今次種粟米嘅經驗,艾菲發現燒腩仔不知不覺間已經培養咗照顧植物嘅責任感,每晚食完飯都會主動同我哋講落去搵粟米BB,見到艾菲留起D洗米水會識得話畀粟米BB飲,落到去又會同粟米BB say hello同搶住淋水,所以見到屋苑通告有第二輪種植計劃,艾菲又第一時間報名參加,而今次我哋種嘅就係燒腩仔都好鐘意食嘅蘿蔔(無記錯應該係日本大根種來),仲一次過可以種六個添﹗
種蘿蔔嘅感覺好似容易過粟米咁,只係一個月左右已經由一粒種子變到咁大棵,希望你哋喺米高同燒腩仔嘅悉心照料下會快高長大,等燒腩仔可以一嚐自家種蘿蔔嘅味道啦﹗
訂閱: 張貼留言 (Atom)


text:
繼bb嘔無人理好可憐之後
滑雪團回程嘅時候有一樣更加陰公嘅事發生
話説bb由上車果一刻已經開始喊
喊左幾個字之後婆婆就俾左樽水佢飲
佢極速飲曬成樽水...保守估計有8安
飲完之後就繼續爆喊
喊左成粒鐘之後就輪到姨媽俾餅乾bb食
佢好乖咁創左幾塊之後又喊
喊到停第一次中途站bb媽媽就幫佢換片
但係換完都繼續喊
喊左唔知幾耐就停第二個中途站
佢地成家就去左買m記食
之後仲俾左一舊麥樂雞bb食
我地見到已經o曬咀
咁細個就俾呢d野佢食
不過bb其實食唔到,只係放入口算下d味
之後就繼續爆喊
係呢個時候正常嘅人都估到bb係因為好肚餓所以喊
同埋我地見坐左咁耐車bb都仲未食奶有d奇怪
我地以為佢地驚bb嘔所以唔敢俾佢食
點知係呢個時候爸爸出聲"看來她肚子真的好餓(普通話)"
我地真係差d笑左出黎,心諗真係唔該曬喎
點知有個更加正嘅回應,bb媽媽答"我知道,但是沒辦法,奶粉用光了(普通話)"
原來就係咁...bb就要爆喊捱肚餓
個main point係bb係上車已經開始喊,即係果陣已經肚餓
我地見到嘅只係車程果6個鐘
佢地幾時開始無奶粉,bb對上一餐係幾時食我地唔知亦都唔敢想像
但係我真係唔明點解同bb出去玩可以帶唔夠奶粉
唔明無曬奶粉點解唔係雪山supermarket買
更加唔明點解停中途站唔係油站買baby food俾佢食而選擇一舊佢食唔到嘅麥樂雞
我只可以話bb真係好可憐...唉!


text:
雖然成日恥笑左膠泛民「今日係乜乜物物最XX的一天」,但我都要講,自年初一起,短短呢二十一日,我覺得真係「香港年輕人見到曙光嘅二十一日」.幫梁天琦助選以嚟,好多次被唔同嘅情景感動,前不見古人,活喺香港呢廿七年嚟,我未見過年青人嘅聲音咁受重視.
先係富士康日以繼夜夜以繼日又黐又搣,呢樣工作本身唔係話好多人,正正係宣傳品被選管會封殺之後,一石激起千重浪,每晚一車又一車,帶嚟一班又一班幫手搣貼紙嘅奴工.無可否認嘅係,我地名副其實係一班廢青,而一班廢青,對於呢嘅咁嫌惡性嘅工作,係極之抗拒架.先唔講搣到手指頭都痛,最難頂嘅係嗰陣天拿水味,日索夜索,索到溫溫吞吞.奇怪嘅係每晚到十二三點嘅人先開始散,而散極,到四五點都會有二三十人繼續努力.而雖然我地叫「廢青」,但我地其實係要返工返學架,就算唔使做嘢都寧願喺屋企hea啦.講嚟講去廢青前廢青後,但唔講唔知,當中不乏專業人士,時薪高過富士康工人N咁多倍,真係貪得意圍威喂嚟玩手工?
再去到街站宣傳,我敢講,同其他候選人比起上嚟,梁天琦嘅街站同義工數目一定最多.再講多次,我地廢青嚟架,唔捱得,企多兩企就腳軟架啦.最緊要嘅係,八九十後大公子大小姐脾氣,唔被人鬧得架.但試問下每一個揸過咪派過傳單嘅義工,有邊個未試過當街當巷被人媽叉?換轉係平時,晨早開拖還擊,但竟然被人問候完老母,仲會笑笑口霎熟狗頭咁講句「多謝支持」,任插唔嬲喎.仲要假到出晒汁,派傳單嗰陣條腰彎過九十度,個頭都就樁落地咁款,連五斗米都唔會令我地折腰,但呢幾日反而個個都鞠躬盡瘁仆心仆命啊!
直至二二八全日拉票,我見到屬於年青人嘅群體,屬於年青人嘅活力.而呢份「年青人嘅活力」,包括嘅唔剩止係後生仔,而係支持新興時代嘅中年人老年人.當中有一對滿頭皆白嘅公公婆婆,睇落都六七十歲,住喺九西,但朝早八點已經出到去新東幫手拉票,一直企一直企,企到夜晚十點半先走,呢啲唔叫「年青」仲可以叫咩?而平日只會喺大學reg day出現嘅撼莊盛放,罕有咁喺大大小小各個街站出現.藍衫人喺站外面嘅拉票聲,嗌到入月台都仲聽到,點解呀?因為我地後生囉,有氣有力呀.係,的而且確,我知咁樣好嘈,甚至會嚇親好多街坊,好嘈好兀耳.至所以嗌得咁大聲,係想話畀香港人聽,呢啲係年青人嘅聲音,代表住年青人嘅活力,代表住我地要正正式式堂堂皇皇咁走入一向被「大人」操縱住嘅世界,攞返屬於我地嘅世界.
「廢青」呢個字,起名嘅嗰班,以為係侮辱緊新一代人.佢地總係要攞住嗰種「金錢至上」嘅心態,去批評唔想為錢幣做奴隸嘅後生仔.但愈用得耐,一班廢青反而愈鍾意呢個名,名字背後,真正諷刺嘅對象係一班賣弄資歷嘅老屎忽,見住你地心目中嘅繁榮都市,畀我地呢班「廢青」搞亂檔,都咪話唔爽.我地呢班廢青係咁以發下力,一個月都唔夠,就已經贏深耕細作多年嘅方國珊幾條街,嚇到泛民鼻哥窿都無肉啦.
呢個景象令我諗起聖經新約,耶穌出道以嚟,一直被班宗教領袖法利賽人視為滋事份子,有木匠唔做,一日到尾剩係識去旅行,靠住把口呃呃氹氹,呢道瞓下嗰道食下,仲要係咁挑戰權威,用香港今日嘅說法,咪就係廢青囉!但呢個廢青號召左成千上萬人跟佢搵食,搞到耶到撒冷暴動咁滯,最後你班道德領袖全部收晒皮呀.耶穌出身嘅城市「伯利恆」,亦係被好多人睇唔起嘅一個小鎮,但呢個咁廢嘅鎮,出左個宇宙偉人呀喂!
最後再講多次,我唔係剩係投畀「梁天琦」,而係投畀呢個時代嘅香港人.梁天琦我唔識,但佢代表嘅係新一代望改變嘅姿態.由二零零八年,黃毓民啱啱入立法會,掟擲蕉已經驚為天人萬方責難,到今時今日和理非非泛民主派都要衝出去佔領主席枱,就話畀我地知,時代要進步,唔可以停滯不前.而本土泛民,邊個進步邊個原地踏步,大家有目共睹.
兩點鐘睇住點票,楊岳橋攞十二萬票,周浩鼎十一萬,梁天琦都有五萬.係呀,梁天琦係輸左呀,但佢都係贏左喇.唔係輸打贏要,係輸贏都要呀.公係我贏,字係你輸囉.最後出嚟最少都有五萬票,呢個票數,嚟緊九月做票王都要啦.唔好忘記,楊岳橋攞咁多票,係集合左所有泛民嘅票源,到時九月再選,泛民拆咁多張多單,公民黨又會剩返幾多票呀?而楊天琦呢?今次投得六號嘅人,我肯肯定佢唔會再投泛民,咁即係話呢五萬票係鐵票嚟架啦!今次梁天琦係以一人之力挑緊兩大傳統陣營機呀?仲俾梁天琦攞到百份之二十嘅票,泛民要做過敗選檢討啦.
連廢青都可以翻天覆地,你班有為中青做緊乜?支持梁天琦,廢青與有榮焉.
二零一六年二月廿九日凌晨二時
原文連結


text:
爆壹爆
賭王情傾汪阿姐
接受客少不如爆料,爆哥前一排過澳門,撞到呢排成日爆料嘅賭廳廳主何大志,佢之前接受訪問,都爆過唔少澳門賭業不為人知嘅內幕,好似澳門有賭廳為避稅而暗中賭枱底,又有女人為賭錢甘願陪男人上床,之後又狂插台灣前總統陳水扁太驚老婆而累事.爆哥睇完都大叫過癮,驚澳門街黑白兩道圍揼佢.但佢話冇有怕,橫掂澳門呢期個個自身難保,晚飯期間,佢飲幾杯後又有料爆,今次輪到賭王何鴻燊喇!
何大志話,同賭王識咗好多年,大家好好朋友,佢仲好尊重賭王家族添,但佢就唔覺意講咗少少賭王風流韻事.何大志話,雖然賭王追女仔有一手,特別係女星,但都有食檸檬嘅時候,「何鴻燊以前好欣賞汪阿姐,追咗好多年想做朋友喇,不過都係唔成功.」何大志估計,可能有人覺得賭王「唔係佢杯茶」,所以拒絕賭王好意,「你要明白,點解汪明荃會做到政協,佢就係正氣嘅女人,係好唔同.」汪阿姐好嘢!
追唔到汪阿姐唔緊要,風流倜儻英俊瀟灑嘅賭王,一樣大把紅顏知己.何大志又爆,有一個依家做咗星媽嘅艷麗女星,以前其實同賭王行得好埋,賭王仲好照顧佢添.呢個星媽當年使咗賭王唔少錢,而且為人仲玩得好爛好癲添.係邊個?爆哥唔敢開名啦,各位大佬自己估喇!
空姐晒黑絲長腿
空姐就梗係正啦大佬,爆哥有唔少女性朋友就係空姐.呢兩日,有空姐同爆哥講單料,話港龍航空內部收到一張空姐相片,當然唔係好事喇!相中人幾靚女兼著住制服,坐喺機艙座位上將隻腳放上椅背,黑絲長腿好香艷任睇,令爆哥好有遐想想約佢飲酒.空姐朋友就話咪搞啦,個空姐因呢件事有排煩,事關航空公司對空姐一向管得好嚴,食香口膠都話唔得,更何況影埋黑絲誘惑相,聽講已有人投訴,相中人今次多數會俾人炒,細路女梗係貪玩啦,俾次機會
爆哥打俾國泰工會主席黎玉嬋問吓,佢就認為,只要著住套制服,就要保持空姐嘅良好形象.佢覺得個空姐可能只係貪玩,但唔好彩惹上麻煩.佢呼籲空姐同事要小心保管私人相片,盡量唔好放上社交網站平台,因為人人睇到,有可能俾人報仇㗎!
港鐵變成髮廊
香港人生活節奏一向急速,總之乜嘢都要講效率,所以朝早搭地鐵返工時,成日都會見到一班 OL,一路坐車一路執番靚個樣,不過多數都係搽唇膏,又或係搽粉底,咁就可以慳番屋企化妝嘅時間.不過, OL化妝只係小兒科,爆哥前排見到嗰幕先叫震撼.
早幾日喺牛頭角港鐵站上車,見到一個年約六十歲阿婆,用膠袋包住個頭,搞邊科呢?八卦望多兩眼,先發覺佢竟然喺度染髮焗色.吓,咁都得.個婆婆仲應該好眼瞓,你有你望佢全程合埋雙眼,話之你啦.真係諗極都唔明,點解佢要染住髮去坐車,好趕時間呀?睇來婆婆應該退咗休㗎喇,咁急趕去邊呢,唔通三缺一俾人急 call去開枱?由於婆婆造型太出位,成個車廂乘客全部 O嘴望住佢,唔少人仲靜雞雞用手機偷影添.
爆哥乜料
金融界撈家,穿梭黑白政商界,朋友遍布旺角至中環,每星期都八到唔同料,同《壹》仔讀者過吓癮!


text:
由於有人話廣東話唔係香港法定語言,為咗維護廣東話,所以我呢篇blog我決定用廣東話﹗
大家新年過成點呢?又收咗幾多利是呢?雖然我生於一個大家庭,都有好多利是收,但係因為我結咗婚,同時都要派,所以都係打個和.我其實無乜所謂,嗰筆錢我都預咗要用,所以最緊要新年大家開開心心就得咖喇﹗
今日係連續假期0既最後一日,聽日就要開工喇﹗希望開工大吉﹗今日就把握假期時間,捉咗熊仁先生去Shopping﹗買咗好多衫呀﹗但都係黑色0既,點解呢?睇落瘦咗順眼啲?我都唔知點解,總之拎上手就係黑色,所以就買咗喇﹗最後同熊仁先生去咗買CD(你無睇錯我無講錯,係去咗買聽得嗰啲CD﹗),話晒我都買咗一大堆衫,點都要比返少少甜頭佢買啲自己想買0既嘢0既﹗等佢同我同流合污嘛﹗哈哈﹗
終於都買咗呢隻金碟喇﹗其實平版CD我一早已經買咗﹗我係佢Fans,因為佢把聲真係好靚﹗但係呢隻碟真係我2013年最鍾意0既碟,非常好聽﹗知道佢出咗HD碟我都好爭扎買唔買好,但最後都係買咗﹗返到屋企即刻開嚟聽吓有乜唔同﹗原來真係唔同聲咖喎﹗靚聲好多﹗人聲又出好多﹗我都唔知點形容,有機會你地可以自己試聽吓﹗至於機0既嘢,係熊仁先生0既興趣,我都唔識,詳情你都係問返佢好啲﹗總之因為熊仁先生,搞到我聽歌聽到隻耳刁晒﹗真係衰﹗(偷笑)
打咗咁耐,我發覺打廣東話我係自在好多,又可以講多好多嘢﹗廣東話始終係我母語﹗咁我係咪要轉返打廣東話呢?


text:
其實杜莎夫人蠟像館我係好多年前去過之後已經冇再去過, 但係時至今日, 原來係蠟像館已經有差不多100位包括有國際同本地名人蠟像係度架啦.
等我同大家介紹吓各個不同既主題展區啦, 首先就係有好多位巨星雲集既: 「魅力香江」
有多位中外巨星同好似有我心目中最喜愛既男主角華仔
影后級人馬李冰冰
舞台皇者呀!
黃曉明
安祖蓮娜祖莉及畢彼特
而新設既「電視直播室」展區,有《星星同學會》星級主持吳君如呀! 好似真人呀!
而曾志偉更用佢既招牌掌門人動作歡迎我地呢!
「世界首映」有唔少膾炙人口既角色: 可以同柯德莉夏萍共進早餐架!
夢露呀! 霖霖都話一齊擺返個招牌POSE喎~
嘩! 黎明係電影《甜蜜蜜》既造型呀!
「體壇猛將」展區中入面, 我見到今次既主角: C朗拿度! 我見添爸爸影到唔願走咁喎~
呀添爸爸, 人地C朗真係比起型仔好多架, 你.....算吧啦~
嘩! 我地唔夠拳王阿里打架啦, 人地咁"秋"得!
而係煥然一新的「樂壇巨星」展區內,首先係大笑姑婆楊千嬅
唔少得MICHAEL JACKSON啦, 佢既Moonwalk真係經典呀
一代巨星梅艷芳
JOEY & TWINS
呢個超級英雄: 鐵甲奇俠同狼人聯手保衛地球
霖霖話要同多啦 A 夢一齊穿越隨意門呀!
HEY, 霖霖夠鐘同麥兜和麥太食個地道茶餐廳TEA先啦!
最後既景點係「大鬧天宮」展區, 「齊天大聖」孫悟空同型仔牛魔王呀!
仲有提提大家, 為左慶祝 C 朗拿度進駐香港杜莎夫人蠟像館以及「體壇猛將」展區換上全新面貌,蠟像館推出全新世界盃優惠,賓客穿著 7 號足球球衣親臨蠟像館,即可以七五折優惠購買正價門票*,購買蠟像館品牌紀念品亦可享正價九三折優惠,優惠期由即日起至 7 月 13 日.一眾球迷請作好準備,與這位球壇超級巨星來個近距離接觸,盡情投入世界盃狂熱!
香港杜莎夫人蠟像館: http://www.madametussauds.com/HongKong/
是次參觀活動由香港杜莎夫人蠟像館提供.


text:
賣票處有晒可以搭嘅車種嘅相, 咁就唔會搭錯. 若果唔清楚可唔可以乘坐, 上車前亦可問一下車長.
呢架就係市內嘅觀光巴士.
好靚架.
出發前要先食個豐富嘅早餐, 來到金沢, 當然要食有名嘅海鮮丼啦. 所以我地一早就去咗近江町市場覓食.
有過上次嘅經驗, 知道得好少食肆會做埋早餐, 所以我地諗都唔諗, 去咗上次食LUNCH果間食肆, 試下好多人食, 早上先有嘅超值海鮮丼.
點解話超值? 因為佢只要700 YEN.
我嘅就係超值海鮮丼喇.
食飽飽之後, 就開始行程.
第一站係兼六園, 由真弓坂口入.
先要俾入埸費.
知唔知道D竹枝係做乜? 我地估計係用來支撐樹幹, 令佢可以忍受風雪所帶來嘅重量.
一朝早天氣太好, 所以特別晒, 連眼睛都掙唔開.
又見到雪人.
園內景色真係好靚, 若要春天來, 滿天櫻花, 就會有另一番美麗.
跟住就由桂坂口出, 到金沢城公園.
對面就係喇.
入城唔需要收入埸費.
因為屋頂積雪隨時會跌落來, 所以我地要小心, 唔好中招.
遊覽完兩個景點之後, 都已經一點多, 所以我地到廣坂站搭車走, 去食LUNCH LU.
午餐都係食海鮮丼.
因為覺得食早餐果間食肆都唔錯, 所以LUNCH都揀佢.
我地叫咗呢兩個丼.
有埋拆蟹工具.
咁岩有一個識講普通話嘅waitress , 佢話因為今D日蝦超新鮮, 仲識郁, 所以老闆將我地個丼嘅內容轉一轉, 用咗佢推薦嘅海蝦, 真係有心思.
我地仲添咗客海膽SUSHI, 真係完美嘅午餐.


text:
有人竟然養pets
BlogPet
大家睇下右下角!!!!!
係唔係好cute....排世界第二同第三啦!! (第一梗係....哇哈哈)
我要教我滴汗講粗口
我要佢做粗口王!!!!
粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口 粗口
仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街 仆街
你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架? 你讀屎片架?
你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀? 你咬我食呀?


text:
我同葉兆倫大概一個月前認識, 佢果陣聲稱自己叫葉柏桸.大家見面後雙方都好有好感, 第二日見面就一齊了.佢好靚仔, 又大隻, 青靚白淨, 表面有錢,聲稱自己系富二代.著valentino鞋, fendi袋, 我自己係一個肥妹黎, 無自信樣又普通.
同佢一齊唔係貪佢有$定靚仔, 而係大家背景好似, 佢黎自破碎家庭, 我屋企又係離婚, 我一路都想組織一個屬於自己嘅家, 而傾落同佢嘅目標都一樣. 佢話覺得我同佢之前D女朋友好唔同, 佢D ex全部都係靚女, 唔係做化妝就係model, 但佢有事嘅時候D ex會離開佢, 佢話感覺我心地善良, 單純, 我嘅優點係好多女仔無, 佢感覺可以同我行到最後, 因為我會對佢不離不棄. 我就係咁樣俾佢D甜言蜜語迷倒了... 試問有邊個女仔聽咗會唔冧? 我地第二日見面就一齊, 佢仲接我收工, 大家就去海旁傾計, 之後惡夢黎了.佢用架跑車車完我返屋企, 佢就問我豬, 你頭先有無見到我拎住個袋? 我話無, 跟住佢話跌咗, 話個袋入面D$唔係佢嘅, 趕住俾人, 佢話自己撈偏, D$未有咁快轉得切, 問我借住七萬, 果次係第一次借$.呢件事解決咗之後, 佢話好快還到俾我, 我又帶佢上我屋企食飯, 正常拍拖睇戲.跟住過幾日佢話揸快車收到D罰單, 佢之前瘋狂架駛已經俾人扣哂分, 佢話一定要搵人頂包, 如果唔係佢一定會坐監.我唔忍心又借咗6萬佢搵人頂包.
之後我地感情又進一步, 我地大家有結婚嘅諗法, 但暫時又無$住, 到星期六15號, 佢話要去做野, 叫我一定要請假, 因為佢做完野就即刻有$可以還俾我, 叫我係佢做野樓下等佢, 佢話D$一分鐘都唔想欠我, 佢話D$解決咗就唔會成日因為呢樣野嘈... 佢叫我佢做野果陣打俾佢3次check住佢, 佢話驚出事.原來佢所謂做野係去偷野, 我第三次打俾佢時佢話豬, 出咗事啦, 叫我上去個鋪頭到, 見我幾面佢就要去差館, 我上到去個店主話佢同兩個朋友偷野 cctv捉到正, 果兩個朋友走得甩佢就俾店主捉到... 當店主話要報警, 佢之前話揸快車要坐監, 今次佢話偷野係為咗還$俾我同有$同我結婚, 我仲邊忍心睇住佢俾人拉... 佢偷果件野係一個佛牌黎, 值三十萬, 我手頭上又無咁多$, 店主話點都要擺低少少先可以放我地走 所以佢就叫我用信用卡買條金鏈, 放低條金鏈俾佢就放我走, 買完拎上去, 店主話要我寫欠單做我條仔擔保人, 星期一還哂D$, 擔保書內容大概係我欠甲方$260000, 星期一還清, 仲要寫埋我老豆名同地址, 電話號碼, 仲要我拎住張身份証同張擔保書影張相先肯放我地走... 到星期一要還$了, 我銀行只有$160000, 諗住拎俾佢先, 睇吓可唔可以分期還, 佢話我玩野, 跟住俾咗個限期我, 三點前佢收唔到全數就印一千張我拎住擔保書嘅相, 要貼係我老豆住嘅地方, 要同我老豆講我簽咗張擔保書, 我好驚... 所以又去返銀行, 拎埋我D定期出黎還$. 當還哂嘅時候, 個店主就燒咗張擔保書同刪咗我張相...
以為一切已結束嘅時候, 我男友就送我返公司, 果日落大雨, 佢又幫我拎住個袋, 佢話我大意成日跌野, 叫我唔好擺電話係褲袋, 就提意我俾個電佢佢幫我擺係個袋到, 我開頭唔肯話我中意電話跟身, 但最尾都俾咗個電話佢, 果一刻係我最後一次見到部電話了...佢送到我公司門口又錫我又話即日夜晚6點前一定還到$我, 又話陪我食晚飯, 點知返到公司換衫先發現電話唔見咗...之後就已經搵佢唔到, 佢fb已刪埋, 電話已關機... 如果係假個古仔係我作出黎都無可能作到咁長細, 我就係唔知cid會做到幾多野, 先想靠人民嘅力量...我相信香港仲有好人, 仲有同理心嘅人, 唔中意覺得我係到尻up嘅, 可以唔洗留言,,, 我係真心愛佢先肯無條件付出的... 多謝各位關心同幫忙....


text:
Sunday, 12 December 2010
Elizabethtown
好多年前已經睇過, 最近由於搬屋, 冇咗internet所以生活冇晒趣味, 得閒過頭, 所以攞返出嚟睇. 雖然好多人話唔好睇, 比起導演o既前作大為不如. 我都覺得冇Jerry Maguire咁經典, 不過都唔係差, 雖然對白同情節都欠缺重心, 但係由於男女主角我都覺得算討喜, 所以呢齣戲我其實係相當鍾意, 尤其係女主角, 因為我一向都唔鍾意蜘蛛女Kirsten Dunst, 但係喺呢齣戲入面, 我覺得佢好正, 簡直係 dream girl.
我最鍾意嗰幕係男女主角當時未熟, 不過有一次講通頂講電話, 索性順便約埋去睇日出, 好有feel, 我覺得咁安排幾好, 比起就咁"一見鍾情"式睇上眼更有說服力, 雖然都係快, 不過起碼觀眾睇得出呢兩個人係幾夾, 至少有做好朋友o既潛質, 所以撻著亦在情理之中.
導演Cameron Crowe電影入面o既女性形象都好正, 例如Jerry Maguire入面o既Dorothy Boyd, 樣又cute, 性格又好, 喺個男仔處於低潮o既時候講埋 d 勵志金句, 而Elizabethtown入面o既 Claire 亦一樣咁完美, 雖然係唔真實, 不過睇戲 je. 例如呢一幕, 個男主角搞老豆葬禮搞到一頭煙, 個女仔就適時以一個好鬼馬o既形式出現, 話: "How can I leave you in distress? I'm taking you out." 真係仲美好過睇格林童話.
另一幕我好鍾意睇o既就係女主角朝早走嗰時特登搞到好嘈, 想個男主角起身留佢食早餐之類, d 小動作好搞笑. 雖然個女主角贏晒, 不過齣戲本身係有多少令人失望, 完全冇Jerry Maguire嗰種令人睇完覺得有所得著, 精神一振o既感覺, 除咗Claire嗰部份之外, 故事幾條線都唔算好吸引. 不過當然, 我都係會推介值得一睇.
Posted by Howtindog at 23:57
Labels: 電影
0 comments:
Subscribe to: Post Comments (Atom)


text:
光污染
光污染(粵拼:gwong1 wu1 jim5)又叫做光害(gwong1 hoi6),係一種環境污染,係濫用室外照明造成,例如街燈,廣告招牌同大廈外牆燈光佈置等,將光線直接或間接照射上天空,大氣中嘅雲,霧,懸浮粒子同污染物將光線散射開,導致夜空被照光,因此量度夜空光度就可以反映光污染嘅情況.光污染唔單止令我哋睇唔見好靚嘅星空,更反映出我哋正在破壞大自然同埋人類嘅生活環境,浪費能源.
光污染成因[編輯]
光污染帶來影響[編輯]
- 造成能源浪費:無論任何形式嘅光污染都一定要用電力,大量消耗電力唔止造成浪費,同時增加燃燒化石能源,造成空氣污染,導致更嚴重嘅熱島效應.
- 滋擾市民生活:研究指出大量嘅光污染對市民眼睛造成傷害,影響睡眠質素同影響情緒.減少光污染令市民生活更加舒適,令到身心健康,提升市民生活質素,亦減少因為強光而導致交通意外嘅機會,保障市民安全.
- 損害市民健康:舖頭通常會安裝好光嘅燈來吸引客人,例如珠寶店同手錶零售舖頭,持久同強烈嘅燈光損害員工嘅視力健康(光污染係引致青少年出現近視嘅重要成因).研究顯示夜晚過度暴露喺燈光之下重會提高女性患乳癌嘅機會.
- 影響生態平衡:候鳥會因為光污染影響而迷失方向;影響咗動物嘅自然生活規律.另外一般昆蟲有趨光嘅特性,過量燈光導致夜行動物容易意外撞向發光廣告牌.美國鳥類專家估計每年有超過400萬隻候鳥因撞到廣告燈而死亡.
- 影響天文研究:喺無光污染嘅情況下,夜晚嘅天空可以睇到嘅光度6等嘅星星(科學家將肉眼可以睇到嘅星星進行分類,1等係最光,6等係最暗),而喺大城市度,光污染特別嚴重,淨係睇到2等嘅星星.
解決光污染嘅可行措施[編輯]
- 規定燈光使用時限,例如夜晚11點後強制關閉冇必要嘅燈光.
- 建立客觀嘅燈光亮度表,限制唔同時間嘅燈光亮度.
- 加強防止燈光滋擾措施,例如限制燈光投射角度同加設燈罩.
- 長遠改善城市規劃,分隔商業同住宅區.
- 加強商界環保教育,鼓勵支持環保政策.
- 定期公佈唔同企業嘅光污染調查數據等.


text:
食完早餐就返房執行李,我就為今次旅程既四位 VIP 影大合照.Check-out 完,將行李寄存喺酒店,順便預訂架酒店車一陣返嚟時,送我地去機場.Check-out 完記住問酒店攞過張新既 Ticket,事關一 Check-out 酒店之前比落嗰張 Ticket 就會 Expired 架啦!
馬里安曼興都廟,係新加坡最古老既印度廟,建於 1827 年,寺廟仿照德拉威風格建築而成,係供奉能治癒百病既馬里安曼女神.
另外又有伊斯蘭教既廟,一條街竟然有三間唔同宗教既廟,世人真係迷信! 其實真正既神只有一位,就係好愛世人既主耶穌!
亞坤咖啡店,1944年開業,60 多年嚟憑住炭燒咖央多士而享譽新加坡.新加坡人就係以一份牛油咖央多士,一份半生熟蛋加上醬油同胡椒粉及一杯奶茶,作為早餐.個人就真係食唔慣,不過由於有朋友搭買咖央醬,所以我地先專登過嚟.
喺林志源買左豬肉乾,炸蝦條,再行過去美珍香買鳳梨酥做手信.之後行去朋友推介既法國餐廳 Les Brochons 食牛扒,可惜搵倒時,餐廳負責人話今日滿坐,而佢地又下午兩點就關門,所以就算我地肯等位,佢都唔做我地生意.我話我地打過好多次電話嚟訂枱,但係都無人聽,點之個負責人又話因為佢地星期六,日都唔開,所以電話無人聽,真巴閉! 最後惟有行過隔離既西餐廳食 Lunch 囉!
最後喺機場就梗係要買翻幾個 Pandan Chiffon Cake 返香港慢慢嘆啦! 旅程完結!
細妹話今次既旅程係細路開心,大人傷身 (無論肉體及苛包)! Ha! Ha! Bye!


text:
關於我自己:由別人眼中的小公主變成好似好掂的新手全職媽媽,有個可愛的小Anki,世界都因佢而變得更有趣! contact us: yuki_pang927@yahoo.com.hk
2015年6月24日 星期三
Anki同朋友仔去科學館
6月6日同好岩口味嘅38媽媽會的其中一個媽媽約去街!
我地成日扮到個女好似隻雀咁~口味都好似架~
今日一齊去科學館!想稷好耐~以前同老公都來過兩次!
而家同Anki黎真係覺得好好玩!好岩小朋友!地方又乾淨!
呢度可能黑,Anki一入去就要抱,話驚驚!好細膽!
兩個美少女見到呢塊鏡就好開心!見到好多個自己呀!
會變長的鏡子!我最鐘意係呢塊鏡見自己對腳XDDD
以前呢部機係足球,而家變左太空!
呢部單車Anki唔夠手長!爸爸放返落去係都摟上返去!
好好笑!
成功的得戚樣子!
到媽咪玩無啦啦自己係自己手袋攞自己部相機影我!
好認真的樣子!
呢位美人兒叫愷儀,頭髮靚到可以賣廣告!
兩個都互影相!
Anki的作品!
食埋晚飯走了!我們今日過得好開心!
2015年6月23日 星期二
Anki的26個月 五月生活
呢個五月,Anki都係吱吱喳喳,游手好閒!
食訓玩~其實我都唔多同Anki玩!住村又唔會日日帶佢出去公園!
要去公園都要搭程車再行段路先到!
所以一放假我一定帶佢周圍去~如果有媽媽平日相約都可以去hea下!
感恩,Anki都幾多朋友仔一起玩!!
五月一日 多謝e媽陪同我同Anki兩個玩沙
Anki媽係個好悶嘅人!未有Anki係唔會同陽光玩遊戲!
最多去影相先會出外面!平時都係行街扮靚食野!
第一次去玩沙!細個唔計!XDD
原來玩沙係要攞水!首先鄧生同D舅父都放飛機!
因打後係燒野食~得返我同Anki E媽去!鄧生又話去洗車~
我同堂姐去搵位!Anki第一次去沙灘!當第一下入左沙佢兩腳踢起唔肯掂地!
果下勁攪笑!之後同佢除鞋就無哂事~我覺得好哂!
只肯坐係麵包帳入面!!而Anki就同E 媽出去攞水啦!
睇住佢行來行去!E 媽話佢一出到去想沖入海~
呢個女真係未試過怕水!去游水又自己沖落去!
E 媽好想影佢但怕佢跌到我又要看野!
之後Anki好叻自己玩沙XDDD
玩左45分鍾都夠皮!我地就諗住走,最後我同佢攞多次水!
今次帶電話影佢!佢真係一出到去就踢水!可能熱,D水又涼,好舒服!
要走佢唔願走的衰樣!
呢個月,又要上堂,我報了學前班!
佢一知要上堂就喊!我都唔知點好!
又G衫!Anki 啲衫多數都係G,
入面太多正野!係街都買唔到!
呢位少女,真係pose王黎!
又迪仕尼!孖公仔,佢地真係好孖!孖到佢地自己見到對方都叫自己個名!
願你們友誼永固!
呢個姐姐係我見過著公主衫最靚!
兩隻野撩人讚到姐姐幾開心!
媽媽節因有兩張免費票!帶Anki去搵巧虎,
一早去,仲睇錯時間早左成個鐘!
一早去無人呀!入面好多野玩!真係好唔錯!
原本諗住好早走最後都睇埋巧虎!
我地等等等!同Anki換片先入去!入面好大呀!
係間野坐住等開門!人地工作人員點名,Anki自己都舉手!
笑死D姐姐!!
玩呀玩!
我覺得入面D人好好!
佢地會好好咁叫D人排隊!其實無人玩,得Anki一個,
不過我只敢玩三次就叫Anki走!!
呢個最好玩!又大又高!
巧虎區只係玩平時的遊戲!
上面得兩間野食!呢間唔錯!
好野!等睇巧虎!
做媽媽最開心可以帶個女黎睇偶像!
只要有能力我都想帶你睇更多!
正日,呢日我要上日文!
一放學上返車,Anki就話媽咪比你呀!
個樣真係好似好識野咁!
嗚嗚嗚~~~~呢日返屋企無啦啦仆街!
之後仲連累ank
i仆,佢仲要仆正係行柱隔離,
卜一聲,心痛死我啦!暫時
又無腫起,
好彩唔係過緊馬路咋,喊到返屋企沖埋涼,之後
訓左了
我以後都要小心睇路唔好趕時間再整到寶貝女!
又G左對同自己好似嘅鞋!
同Anki去食呢間野!真係好好味!!!
呢間野台灣食過一次真係好值得係香港排隊食!
而咖啡弄我就唔太喜歡了!
呢日去了Anamda屋企!
平時好怕狗嘅Anki佢好鐘意猫,而我本身未生Anki前都好想養猫!
唔舍點解Anki都好似隻猫架,由細到而家我都覺佢好似猫仔!
而今日猫仔仔仔!佢係好怕陌生人!
最後比姐姐迫同Anki玩!
好慘!
呢個月終於下水禮!
舅父都叫左好多次!叫我帶Anki去游水!
舅父搬左黎呢度真係好度假feel,
比起以前佢住紅磡,呢度正好多!人唔多!
而呢度最開心係唔會理你影相!!我可以影Anki的泳照!
因佢真係超鐘意玩水!
呢日去黃燁小朋友家!
第一次咁FD,一起玩!!
不過Anki就玩玩下發睥氣!
應該係閙情緒!佢而家唔鐘意就唔出聲之後用背對住人!
唔知好嬲定好笑!
今日約好朋友去tea!!!
我試緊衫,BOBO 話佢地原本唔係錫!heyyo一轉返頭就咀左!
咁都影到真係要比好多個叻BOBO EE
訂閱: 文章 (Atom)


text:
Zacca Dream 滾壓機都要走 ipod 路線 ^0^ 二合一刀模示範教學
大家唔知有無見過新版本既滾壓機呢?
A4 size 滾壓機轉左新既靚仔外型,學人走 Ipod ,Mac 機路線,比較之前第一代藍色既機身外型slim 左,收藏亦方便好多.佢地功能上都係一樣既,我覺得改良左外型之後真係好正^0^
有朋友問二合一刀模點用,其實二合一刀模既特點係可以同時有die cut 及 embossing 功能,效果好靚~
就黎情人節,我入左套多尺寸心型 sweet heart 系列,做card,gift tag,蛋糕模(灑糖粉cover) 都一流!!!
新外型好看嗎?佢有d似cuttlebug咁,兩邊既翼可以收起好似一個盒,手柄都可以收埋係正上方既蓋裡面,好方便^0^
二合一刀模,可以只用來做die cut,或者做到die cut+embossing,不過要分兩部份做,第一次過機先做die cut,第二部份過機就用embossing既步驟
第一部份,先做die cut,首先依呢個次序,A + 模片(突面向上)+紙 + D
當你做完die cut,滾壓之後個模會好似釘左係D墊咁,係正常既,你好似我咁慢慢放開出來就OK,有痕跡係絕對正常,不影響使用
放開之後係咁既樣
跟住準備做第二部份,embossing,
呢個step 2 記住個模平面個邊向上
embossing 次序係 墊A + 黑泡棉 +die cut後之模片 (模平面個邊向上)+ 墊B
我係用珠光紙,個心形有embossing邊,不過我用珠光紙影唔清楚,我換左張紙再試一次
係真係好靚既 ^0^
我用白色筆寫字既~


text:
2015年1月28日星期三
番茄牛乾菌鹹蛋糕
基本上,muffin 喺我屋企都可以話係長期無缺,貪佢快手易整,口味變化多.朝早趕時間出門口,快快手 “叮” 番熱,食完就可以走人;放工返到屋企又未可以即時煮飯食時,”叮” 一個嚟頂住肚就最啱.之但係始終食得甜嘢多都係唔係咁好,所以間中都會整鹹 muffin 或者鹹蛋糕.
早排就用油浸番茄乾同牛肝菌嚟整鹹蛋糕.
2015年1月27日星期二
味噌薑蔥蠔
趁得閒繼續追番啲 “舊聞” 先!
冷宮長期塞到爆,唔單只有幾多位佳麗都數唔清,就連個樣都唔記得咁滯,摷摷吓先發現原來仲有啲韓國急凍蠔都唔記得咗!整蠔最緊要係夠快手,如果唔係就縮哂水兼韌到咬唔爛,所以都係揀啲超簡單方法煮穩陣啲.
2015年1月26日星期一
菠菜煙肉批 (純素批底) Spinach Pancetta Quiche (Vegan Pie Crust)
早一,兩個禮拜,老表同我講話佢睇到某藝人教整菠菜煙肉批,俾佢提醒咗我,原來我都好耐無整批喇,而且我一直都好想試試型仔廚師個 vegan pie crust 做法,所以禮拜二嗰日就的起心肝去 take action.
整呢款 pie crust 簡單好多,又唔使雪,因為係第一次試做,所以我都好醒目咁預先留起 10 毫升水作調節,後尾發覺真係有點乾,諗住逐少加水去攪,點知一下子失控倒多咗少少,咪睇拘拘嗰 5 毫升水,咁就真係出事喇!個麵糰濕過頭,但我又唔想額外加粉,於是繼續攪拌,咪攪到個麵糰 over mix,食落口感比較實,有啲地方仲硬硬哋㖭呀,唉!!!!
心思
前兩日收到 Ex 個 Whats App,佢話買咗樣啱我用嘅嘢俾我,當時睇到個 message 都真係有啲驚,都已經過咗咁多年啦!雖然一直都有跟佢通電郵,Whats App,講電話,喺街撞到都會有嘢講,無乜尷尬,但係專登買嘢俾我,好似有啲唔知點咁 ……
山合桃無花果裸麥包 Pecan Fig Rye Bread
今日呢個裸麥包效果非常好,包質非常軟熟,簡直係撳扁咗都識彈回原形!!應該係我歷來咁多人手做麵包之中最理想的一次哦!
又用老麵,又低溫發酵過夜,跟住又翻麵,加上今日天氣比較潮濕,成功造就出一個超鬆軟麵包.
2015年1月22日星期四
泡菜炒韓國粉絲
2015年1月20日星期二
值錢的薯角
2015年1月18日星期日
黃豆粉紅豆鬆餅 Kinako & Azuki Muffin
年年入冬都係嗰句:天氣凍有乜好,人都懶啲!今年都仲未講過,但依兩個禮拜呢句說話就大派用場喇,真係懶到唔多願郁,朝早瞓醒之後都唔願落床,攪到一日都無得幾多時間用,就連 blog 都好耐無 update 到,積積埋埋有好多篇都未寫,要加把勁慢慢追番哂至得囉!
先同大家分享今日新鮮熱辣出爐嘅 muffin 先啦!早幾日發覺包日式黃豆粉又過咗期,根據上次經驗,可以變到好濃油膉味,趁佢只係剛剛過咗期個
零兩個月,而且味道又完全無變時要快手用埋佢.今早起身之後就煮好日式紅豆餡,加埋黃豆粉一齊整個和風 muffin 啦!
2015年1月11日星期日
失魂到爆!!
前幾日整嗰啲貝殼蛋糕都幾乾身,整好出爐後即食就無乜事,但因為之後要趕住出去教琴,所以就由得佢放室溫攤凍,教完返嚟先再放入密實盒,返到屋企入盒時又食多件,已經發覺比較乾,以為係因為天氣實在太乾燥所致.
到噚晚再整第二輪時,發覺今次用嘅油量點解同上次唔同,check 真啲之後,大鑊!原來上次計錯數,所有材料份量都加大一倍,唯獨係橄欖油份量唔記得加大,即係話只係用咗正確份量嘅一半,你話係咪死得呀,仲拎咗俾人食㖭,真係救命呀!!!!
2015年1月8日星期四
兩款蜜糖貝殼蛋糕 Two Flavor of Madeleine
踏入新一年,話哂都叫做第一次跟學生上課,整咗啲法式貝殼蛋糕作為見面禮,今次仲嘗試加入蜜糖去整.
早前睇到 Gordon Ramsay 教整呢個 madeleine,都係經典檸檬味,不過佢就加埋罌粟籽落去,今次我都又試吓跟佢咁做,而另一隻朱古力味就加咗入爐古力粒去整.
味菜黑椒煎豆腐
上次用黑椒醬煮過雜菜豆腐之後,食過番尋味,今次就用嚟煮煎豆腐.
2015年1月5日星期一
抹茶發糕
老表整的麵包布甸
前一個禮拜老表嚟學琴時,佢話我未來表妹夫想食佢整嘅麵包布甸,咁我就略略咁講一講大嘅做法俾佢聽,點知個死嘢聽完之後就話又難又麻煩,跟住我就即刻鬧鬼佢,乜鬼都話難,懶得咁較關,連最易整嘅麵包布甸都話難,咁就真係死得啦!!咁啱冰格又有塊隔夜麵包,所以噚日趁佢未開始上堂前即刻教佢整一次,仲要係由佢一手一腳去做,等佢睇清楚有幾 “難”!!!!
其實為自己心愛嘅人整嘢食,幾艱難都願意同值得啦,係咪咁話呀!!
2015年1月2日星期五
表姐銀婚晚宴暨除夕倒數
個栗子蛋糕就已經提早送咗俾表姐同表姐夫,噚日就同埋阿馳一齊出席佢哋個晚宴,氣氛既開心又感動.
訂閱: 文章 (Atom)


text:
黎蘊芝 Dilys
公大管理系 Yr.3
fb: Dilys Lai
ig: lwc_dilys
下年畢業嘅 Dilys希望投身公關界,雖然明知工時長又辛苦,不過佢就話自己應付到,希望可以擴闊自己圈子,識多啲人.
U花 U草
讀女校唔斯文 公大 Dancing Queen:會偷望隔籬學校男仔
讀女校嘅女仔一向感覺會較斯文,內斂兼公主 feel.不過 21歲讀緊公大嘅 Dilys就有啲唔同,影相訪問紮紮跳坐唔定,冇乜女校學生 feel.
「其實讀女校嘅女仔唔係想像中咁斯文嘅,我哋成班女仔都玩得好癲.記得以前喺學校會戙高對腳坐,又會吱吱喳喳狂吹水,成班女同學喺課室換衫,又會挨喺窗邊偷望隔籬學校啲男仔.最搞笑係成日冇啦啦會拉低女同學校服裙後面條拉鏈!平時個個返學出街都唔打扮,一到 Christmas Ball就個個盛裝打扮,做番個女仔咁斯斯文文,諗起都好笑!」
由小學二年級開始學中國舞,𠵱家考到 12級(最高 13級)嘅佢原來係 dancing queen,最癲仲試過一星期練足七日,朝 10晚 6咁練舞,「試過練頂個碗喺個頭上面,練嘅過程我打爛咗十幾隻碗,諗番起的確好辛苦,但我好享受喺台上表演嗰種感覺.以前學跳中國舞都係貪靚,可以着古裝,但慢慢從練習,比賽中攞到份滿足感,𠵱家總算叫有樣嘢叻.」
撰文:葉浩婷
攝影:范仲良
化妝及形象: Kika Wong
鳴謝: Megasea Ltd.


text: 再嚟ViuTV選美節目《美選D.n.A.》參賽者面試報道,呢位參賽者叫鄧凱旻(Ruby),芳齡22歲,佢報稱三圍係33C,25,35,係2010年末代會考生,亦係香港第一代YouTuber——成名作就係自拍短片,寸爆香港教師英文差嘅「港女Ruby」!「港女Ruby」成功之處,唔係多人like,而係多人鬧.鬧佢嘅網民都係話,Ruby根本冇資格批評人哋英文差.網民dislike嘅package當然包埋起底,由讀邊間學校住邊度甚至參加過乜嘢比賽都如數家珍列晒出嚟.眨下眼又六年.今日嘅Ruby去ViuTV面試《美選D.n.A.》,自我介紹係YouTuber,外號Ruby Close,佢仲話自己幾乎係香港第一個YouTuber,亦因為呢個外號而更多人認識自己.問Ruby以往拍啲乜嘢多,佢話近排較少,以前都係一啲比較生活化嘅嘢,例如佢自己鍾意嘅或見到啲乜都會拍嚟同人分享吓,講飲講食都有啲.現職為freelance model,有時又幫啲online apps,或o依家稱呼為KOL(關鍵意見領袖)拍片居多,喺online media上發佈自己嘅嘢.記者問Ruby參加選美係咪為咗提高知名度?佢坦承:「一方面啦,另一方面就係自己都鍾意玩嘅,第一屆喎!有新嘢玩梗係想挑戰,因為我係一個比較活躍嘅人嚟,好鍾意挑戰自己,咁一見到有啲新嘢就好鍾意去玩,例如之前有線嗰啲《十萬蚊港女大翻身》,或者TVB《網絡挑機》,我一聽到就即刻去玩,都有拍過.」今屆Viu嘅佳麗多紋身,問到Ruby有冇,佢話冇,仲話自己冇結婚,冇男友,簡稱「三冇」.睇番Ruby啲YouTube片,都真係幾生活化,例如佢去旅行,近至長洲,遠至歐洲嘅都有,另有佢俾男友人FatKing嘅化妝片段,亦有Ruby教人3分鐘快速化妝嘅短片有得睇.不過,有名facebook用戶周棨軒就轉發咗《蘋果》呢段即時新聞,仲自問:「又關我事」,再睇埋樓下啲留言,發現周先生應該就係經常同Ruby一齊拍片嘅FatKing,好多人都暗示FatKing同Ruby係一對,仲有一位叫「張致恒」嘅網民留言話:「去飲都攜眷出席啦...」周先生就回覆:「我依家同你一樣處境」再加個喊樣emoji.假設呢位網民「張致恒」真係大家諗緊嗰位Boy'z前成員,洋名Steven嘅張致恒的話,極有可能係呢兩位男士都係「被單身」,同病相憐,不過,都係一個假設啫……


text:
Nov 29, 2012
Thursday
話咁快, 九州之旅已經完結啦
去旅行o既時間真係過得特別快
哈哈
今日我同K baba都唔駛返工
但Jayden要返學
所以, 今朝我地8點幾就要起身啦
Jayden 09:00-12:00返學
等佢放學之後
我地要去狗酒店接返肥B, 肥妹
我條腰好好好痛呀
由去旅行o個時到而家都係咁
搞到我唔想郁
因為我訓低就唔痛
真係未老先衰啊
其實, 都冇痛好耐ga啦
轉左工之後都冇咩痛
但係, 唔知做乜鬼
近排又痛返
旅行o個7日
日日都要用止痛貼, 安美露
唔用真係唔想行
1. 試過痛到要用Jayden架BB車借力
2. 痛到用唔到力抱Jayden
3. 痛到半夜轉身會好辛苦, 因為用唔到力郁
K baba叫我去照o下, 睇o下咩事
但係
...
我唔敢
因為我好驚照到我係有問題
如果照到係腫瘤咁點呀?
好~驚~呀~
我不停自我安慰
1. 可能係扯親muscle, 所以痛
2. 可能天氣唔好, 風濕, 所以痛
3. 我訓低就可以relief pain, 所以應該唔會係tumor
4. 可能係之前抱Jayden整稱, 我自己唔知
條腰痛到咁
睇黎, 我唔可以做返ward
之前仲諗住可以做返HA
嘻嘻, 真係得個諗字


text:
對上果次產檢都係去政府
果時大約31w啦,好彩我一直都冇乜問題
係近期覺得分泌多左
所以同姑娘講,佢就安排我見醫生
然後拎分泌去化驗
呢日先去健康院
今次約早少少,我未夠三點就去到
平時要做o既驗查好快就搞掂
31w時小B已經轉左頭仔
今次再問,佢都keep住係下面冇轉返上黎
搞掂晒就等見醫生
唉....真係未試過等咁耐呀
等成大半個鐘都仲未見我,我見有個mami遲過我黎都入左去
心諗唔通漏左我個file係第二度
問下姑娘啦,點知又唔係
只不過呢日多人喎
最後等左成個鐘先有得見醫生
其實只係見過5分鐘,佢解釋返個報告比我知
發現分泌又有箘 >0<
今次要塞六日藥,我都知大肚婆係比較容易有
但...點解我次次都有份咁架
好彩未有發現B鏈啫
之後就趕去睇私家
呢日唔知搞乜,又係好多人
登記完之後去掃下街,食下野先
大半個鐘後先到我
拎返政府個report比私家睇
佢都話問題不大
但36w我再去覆診時就要再做多次B鏈化驗
確保唔會影響小B
到時會幫我度埋盤骨,睇下夠唔夠位生
check下有冇移位之類
然後...當然到左最開心一刻啦
照usg啦
由於小B大個仔好多
醫生今次都係影正面比我睇
見到小B包包面個可愛樣
真係好想meet下佢呀
我發現小B呢D時間都係訓緊覺架bor
係咁郁佢都唔醒
訓得好"林"
小B發展幾好
屬於中碼大少少size
已經有2.2kg,約4.9lbs了
good~~~~~小B...媽媽約你三個星期後再見啦 ^3^


text:
2009年9月15日 星期二
征求低成本儲存方法
(係吖,我指嘅係屋契,銀行保險箱年費好貴吖!)
更正:2尺寫成2吋我都烏龍得好緊要下,2吋easy job可以视若无睹,2尺就頂佢唔順了.
22 則留言:
可以參考中學生存放筆記辦法回覆刪除
1.)去文具鋪買一個大概15-35蚊,有o拍鈕o既膠文件盒,價錢視乎size及質量而定.
2.)擺D文件入去
3.)放包防潮珠入去,o拍埋粒鈕
4.)將成個文件盒擺落床下底(或者你認為安全o既地方)
多謝先!之但係驚火燭嘛!果啲文件少一張都百幾ニ百蚊少一份補領返分分鐘幾仟!如果咁簡單了喎,銀行又點會一份都收成ニ仟銀/年的寄存費吖?回覆刪除
唉...
可以用以上方法, 加防火夹萬.回覆刪除
之前都係擺隱藏式防火夾萬嘅,問題係依加多咗擺唔落了,冇理由又買個返來橦係屋中間!況且擺夾萬要講五行,方位!回覆刪除
thx
用密實袋包起放落雪柜回覆刪除
又防潮,又唔會俾虫咬,俾賊偷機會唔算高(除非係為食賊);同埋符合你要平既要求:P
非常簡單,在家裏整個暗格回覆刪除
一唔係,就將間屋送比人囉,財散人安樂,嘿嘿.
米兄:成兩尺高喎!點塞得落雪柜?屋企兩個巨型雪柜經己塞滿食物,買多個雪柜同買多個夾萬似乎冇分別.回覆刪除
老麥 :間屋冇位再整暗格了(已經有個擺我以前果啲'虛荣心'.
一間屋的契又點會成兩尺厚吖!(係嘅話一年俾銀行二仟銀都算了,家下要俾成X銀果下先肉赤遮.)
話晒都係貴重文件, 有D錢係唔慳得架喎.回覆刪除
>A4紙大細,約2寸厚回覆刪除
原來係兩尺唔係兩吋!
搵塊地磚揭起佢
挖個窿埋住佢囉
平靓正!
>一間屋的契又點會成兩尺厚吖!
再高都有!
>一間屋的契又點會成兩尺厚吖!回覆刪除
正常泥講,一間屋的契有兩寸左右厚...咁你桐契有成兩尺...即係你有...嘩,好多間...
逐張scan 晒留底,回覆刪除
true copy 放入夾萬再放入迷你倉.
火鶴 :我知我知,所以先話"征求低成本儲存方法"而冇話零成本遮. *.^回覆刪除
奕:我有諗過运返大陸搞掂佢!
我總未遇過喎!4吋厚同個師爺對數已經要剔成個鐘了,2尺咪要對成日?
火火:不愧為充滿智慧的怒火媽,哩个辦法几好喎!
不過有啲買賣合約copy嘅應該唔算數,真係要补哩啲都冇用.
米兄:間屋轉手次數越多份契就越厚,而越多前业主係以公司名义持有的份契的文件又會越多,事關持有期間間公司有咩股份,人事的风吹草動都會加啲文件落去.所以易亦(佢係事務律師嘛)話高過2尺一份的屋契都見過吖!回覆刪除
香港搞啲咁嘅屋契真係几撓民!
死人易亦,你又唔指點下迷津有咩好辦法吖?回覆刪除
>話高過2尺一份的屋契都見過吖!回覆刪除
唔似你喎!乜撈到亂晒呀?
我係見到你話:"一間屋的契又點會成兩尺厚吖!(係嘅話...."所以先答話有.事關一間屋可以有好多契架嘛!
同 "高過2尺一份的屋契" 係兩回事喎.
一間屋既所有契有2尺唔出奇,一份契都2尺我就真係未見過啦!
>香港搞啲咁嘅屋契真係几撓民!
好多人(包括我)都係咁唸架.其實有個簡化既法改動議,不過傾左10幾年都埋唔到欄.
>我有諗過运返大陸搞掂佢!
我本來都有咁唸過叫你攞去上海或者台灣.之不過如果要用起黎你唔怕搬黎搬去麻煩/唔見咪得囉.
>有咩好辦法吖?
咪講左叫你係屋企"搵塊地磚揭起佢,挖個窿埋住佢囉".乜迷你倉果D我唔知有冇話有免責條款/賠償上限.就算冇,擺果D地方有乜依郁,你告到佢破產都未必賠到間豪宅比你喎!
>又唔指點下迷津回覆刪除
係咪先 >:)
我以後不再睇少富婆回覆刪除
我以後不再睇少富婆
我以後不再睇少富婆
我以後不再睇少富婆
我以後不再睇少富婆
我以後不再睇少富婆
我以後不再睇少富婆
我以後不再睇少富婆
我以後不再睇少富婆
我以後不再睇少富婆
我以後不再睇少富婆
車,笔誤遮,改成「間屋成份契高過兩尺都唔出奇.」得未?回覆刪除
我自己住天台屋嘛!去邊塊地磚揭起佢,挖個窿埋住佢遮!(我當你萬分認真俾意見,而我又萬二分認真咁答!)
>不過傾左10幾年都埋唔到欄.
議而不決,原來香港回歸前已經係咁.
老麥 :玩野係哇回覆刪除
仲有個辦法,就係拎去銀行做按揭回覆刪除
我試過了,按得少息好高又唔俾長年期又要自己俾火險.按得多驚世事無常供唔掂.回覆刪除
>我自己住天台屋嘛!回覆刪除
我以為你住間獨立屋最高果層遮,唸住重有威猛哥下面個地下花園ㄚ嘛?所以我真係萬二分認真咁講架之前 :p


text:
今日姑姐去左一位佢既舊朋友畢業禮, 我就同joejoe周圍去, joejoe未去德福睇靚靚裝飾, 我之前又冇化妝去影相, 今日想影返夠本, 於是先去德福, 之後再去apm
即刻幫joejoe影返張相先, 睇落去都有d憂鬱feel
見joejoe影得咁靚, 我都影返一張先
joejoe飲酒啊!? 加上個搞鬼核突廚師, 都唔知講咩好..
同埋葡萄車影相都唔錯, 感覺同之前既我有d唔同
joejoe都影返張先, 睇黎都好serious咁
joejoe同麵包既合照, 睇黎佢都幾開心, 唔通joejoe鍾意包包!?
見joejoe影得咁開心, 我都影返張相先, 如果可以食咁多包就好
joejoe橋埋對手, 好似麵包店老闆一樣, 如果真係有間店舖就好啦, 可以一齊開店
係假既楓樹附近影相先, 呢張相係joejoe按快門時, 我即刻擰個面去
同joejoe影返張合照先, 睇下大家笑得幾sweet, 感覺唔錯!!
去到另一邊既果醬店舖影相, 睇下joejoe影得幾開心
呢次到我返好cool既相, 諗起最初既私影
睇下joejoe幾大食, 似乎想食哂成羅平果...XD
學下而家既私影妹妹仔扮下可愛先, 只係呢張好啦!!
joejoe不但擁有麵包店, 仲有果醬店!? 佢個樣都幾似老闆
我都影返張相先, 睇黎件衫顏色幾sharp, 而且仲好似好瘦好高咁, 咁當然只係錯覺啦!!
同joejoe既另一張合照, 背景感覺好fancy, 其實係一張彩色樹既畫
之後同joejoe去到德福商場一及二期之間既樓梯, 見到旁邊既花都幾靚, 於是影返張相先, 可惜有少少偏藍
joejoe豬拎住支花影相, 好d似女仔呢!!
另一邊有大堆班戟, 呢張相感覺幾得意
joejoe感覺係碟上同紅莓及藍莓一齊, 都幾得意
呢張相個人都幾like, 好似見到紅莓及藍莓之後發顛
呢張相覺得自己有d少女, 都係睇唔慣呢個樣
拎住士多啤梨呢張相似乎有些童真, 而且仲好開心, 梗係啦, 有四粒咁大既士多啤梨
窗外既紅葉都幾有意景, 也太多人影啦, 等左好耐終於可以影
joejoe仲大膽啦, 坐係窗框度影相, 佢咁瘦就冇問題, 但我咁肥就露哂大脾肉
kumi's new life
2010年10月24日 星期日
同joejoe去德福及apm(上)
今日姑姐去左一位佢既舊朋友畢業禮, 我就同joejoe周圍去, joejoe未去德福睇靚靚裝飾, 我之前又冇化妝去影相, 今日想影返夠本, 於是先去德福, 之後再去apm


text:
最近各大雜誌都介紹今年流行頭飾,當中蝴蝶結就係今年必備,我幾經辛苦將頭髮流長終於可以大派用場嘞裝裝口愛
依個一定要介紹既,好多地方都賣到斷貨,依幾舊咁既野就係用黎翹髻用既,只要將所有頭髮塞哂去依舊黑色窿窿度捲埋就變成圖中咁樣,唔駛再自己整到手軟都整唔到,所以我買左唔同質地,細果兩個係膠質,捲上去有勾可以固定,大舊果隻裡面應該係軟鐵,直接禁緊就得,個人鐘意大舊既多D,一分錢一分貨,細個兩隻NT$39,大既一隻就要NT$99,緊係好用D啦~~
翹髻當然唔少得大大蝴蝶結同花花啦,好抵,翹髻之後直接太上去就得嘞,簡單又可以好靚,我都買左兩隻,各NT$45...遲D再買多幾隻唔同款
依個舊年買既,又係蝴蝶至,比較成熟少少,但我都好鐘意,就咁夾住,佢既設計兩面都可以見到蝴蝶結,我覺得好靚
之前買既頭(cool),依個係緞面感覺幾高貴,適合比較正式既場合,我都而家都冇用過佢...同埋因為佢冇齒帶上去一D都唔會整到頭皮痛哂
仲有U型夾,小曼老師極力推薦,用途同普通發夾一樣係固定頭髮,佢有個好處就係夾頭髮唔駛下下用牙咬開,直接捲一下插落去就得,好用
最後一個閃鑽髮夾,大姑奶送,因為靚就影一影
依個夏天實行懶可愛


text:
17/11/2008(星期一) 天陰 頭頓 (耶穌山) → 胡志明市 今朝一早都係喺酒店食早餐,但今朝好多人呀!首先又冇位坐要等位,跟住啲嘢食又補充唔切,個個盤都係空,所以今朝都冇心機影相呀!
今朝一早都係喺酒店食早餐,但今朝好多人呀!首先又冇位坐要等位,跟住啲嘢食又補充唔切,個個盤都係空,所以今朝都冇心機影相呀!
原來今朝B女同阿妹一早出咗去沙灘游水重拾咗好多靚貝殼添呀!
準時九點出發去耶穌山嘞!其實耶穌山只係距離我哋酒店五分鐘車程,所以話咁快就到咗嘞!
耶穌山 (Giant Statue of Jesus Chris)
這座屹立在頭頓半島南方,標高約136公尺的耶穌山聳立著一個40公尺高白色且張開著雙臂的巨大雕像-耶穌像,遊客可從像內的螺旋梯直通像的肩膀,每邊肩膀可容得下大概三個人,站在耶穌像的兩個肩膀上,一邊眺望頭頓市全景,另一邊望向南中國海,視野廣達360度,即時感受到大地在我腳下.
因為要行成八百幾級樓梯,我驚Peter仔同阿妹都行唔到上去,所以我,表妹同大笨蛋搶先上去,諗住返轉頭先join返佢哋.
沿途有好多石像講述一啲聖經故事
十二門徒
行到半山啦
長長嘅樓梯呀!
轉入最後一行樓梯啦!見到耶穌同聖母啦!
一向缺少運動嘅我都行到上氣唔接下氣,好唔容易終於行到耶穌腳底啦!
因為知道要上耶穌肩頭重要上一條好窄嘅樓梯,而入去係要除鞋咖!所以見入口處唔係好多對鞋喺到即係內面而家唔係多人所以就快快脆上埋去,如果唔係一多人就要等上去同埋裡面會好焗咖!
嘩!見到條樓梯都暈暈哋呀!
條樓梯真係好窄呀!夠一個人咖咋!多一個人上落另外一個要貼埋牆先比人過呀!
嘩!終於上到去啦!啲風景真係好靚呀!哩都好好風好舒服呀!都唔記得行咗八百幾級啦!好值得上嚟呀!
哈!回望落耶穌腳下,原來B女佢哋都行到啦!只有肥家姐一個上唔到嚟!佢未到第一個休息站已經止步啦!
話咁快B女佢哋亦都上到嚟耶穌嘅肩頭啦!但哩到真係好迫好窄,要影相真係要就嚟就去,好彩唔多人,有足夠時間比我哋慢慢影完先返落去!
B女要坐底先可以入返去裡面呀!哩到已經佔咗耶穌肩頭看台一半位置咖啦!所以真係好窄呀!
又轉返落去啦!
耶穌啲腳指好肥大呀!
耶穌腳指 對比 大笨蛋腳指
行到全身濕透咁返上旅遊巴,跟住好快就去鯨魚廟
鯨魚廟 (Whale Temple)
鯨魚廟已有百年歷史,古時在暴風雨中有鯨魚為拯救當地漁民,把漁船拖回時犧牲生命,所以鯨魚廟是為了紀念這鯨魚而建的,現在依然保存著這隻擱淺而死的鯨魚,以及140隻海豚的骨頭作供奉.
停留咗十幾分鐘就車我哋返酒店嘞!但並唔係比我哋返上房喎!喺酒店門口已經有三輪車隊等緊我哋啦!
我哋一行十二間三輪車浩浩蕩蕩咁又出發遊頭頓市一圈,大槪一個鐘到啦!中途會有地方放底我哋比我哋影吓相,都幾得意吖!
每位HKD60.00,另外再比車扶VND20,000(HKD10.00)做TIPS.
然後就比我哋返酒店沖個涼先再拾埋啲行李Check Out,成個人舒服晒就去食晏嘞!
今日晏就有大頭蝦,
我哋重自費叫咗青檸梳打,滴滴金咖啡同埋椰子大菜糕.全部都好好味呀!尤其個椰子大菜糕,而家諗起都流晒口水呀!
食飽飽又要坐返兩個幾鐘頭返去胡志明市嘞!中途又係去返個搶錢休息站.
因為我喺網上知道牛奶果係越南嘅特產而且重要係哩兩個月先有得食,我之前喺其他地方見唔到,淨係哩到有,所以焗住喺到買一個試吓,我問清楚幾錢一個先再攞錢出嚟!
嘩!嗰個人真頭想伸手攞我張銀紙,我緊係唔比佢攞啦!跟住佢二話不說就同我切開咗四份,食落又真係幾清甜,味道好特別呀!
所以B女又想買多幾個返酒店食,哩間野真係好唔老實呀!又搶錢又扼秤,不過有阿妹喺到你想扼都幾難!你想咋咋帝一定嘈到你暈呀!所以嘈咗輪先買到幾個生果.真係好煩呀!
由於今日有個自費行程-古芝地道除咗我哋哩組外冇人肯比錢去,所以哩個行程去唔成,變咗今日嘅行程好輕鬆呀!
跟住去一間手工藝嘅店舖,係由政府開辦收留一啲被留燀炸傷嘅平民,然後教佢哋一啲手藝,所以當有人參觀時佢哋會好自豪咁舉起自己嘅製成品比你影相咖!如果你讚吓佢,佢哋重會好開心添咖!
當我哋參觀完工藝店,導遊收到通知因為今晚將會有個颱風打入嚟胡志明市,所以今晚嘅船河係取消咗咖!
由於胡志明市咁多年嚟未試過打風,但如果事後有咩事個市政府有關人仕要負責,所以有理冇理停晒所有嘢先啦!
但我真係感受唔到有咩颱風跡象,最後我哋都係決定雖然有得出河遊船河但都上船食餐晚飯先走,咁總算叫做到過隻遊船啦!雖則我都知隻船有啲把鬼,但都要滿足吓B女佢哋啲好奇心,佢哋去唔到行程裡面嘅嘢硬係會忐忑不安.
咁六點半就食飽飯返酒店,導遊重千叮萬囑叫我哋唔好亂咁出街呀!打風好危險呀!佢真係未見過咩叫打風呀!
最後哩兩晚我哋住天虹酒店! 係咁多間最差一間,啲房同浴室都好細,個花灑啲水重出得好慢添呀!
咁返房食埋個牛奶果又可以沖涼瞓覺嘞!


text:
行程:濟州 - 釜山 - 香港
今朝早餐係食之前喺 E-Mart 買左既拉麵,食一品煲嗰晚太飽,所以無煮到.而今日已經係行程既最後一日,為免浪費就梗係要食埋佢啦!
比翻條 Key 比民宿女主人時,佢好熱情咁同我地抱抱,又每人送左盒枝豆豆漿比我地,真係又好人又熱情! 將行李放晒上車後,就出發去涉地可支.
涉地可支係位於濟州島東面既盡頭,係一處獨立突出既半島,附近因為受到颱風及季候天氣既影響,形成獨特既地形同生態.
呢一帶只有草地,花田,卻無任何樹既植物,而沿海一帶因海水不停拍擊,所以製造出多座形狀怪異既巨石.
岬角上面有座白色燈塔
另外又有座白色小教堂,韓劇 "All In" 就係喺呢到拍攝.呢個教堂會為新人舉行真正既婚禮,行完禮又可以喺外面既平原同海邊影婚紗相,所以吸引左唔少新人嚟呢到行禮,今日就剛好有人喺到行禮.
下一站係去喺 2007 年被聯合國教科文組織指定為世界遺產既『城山日出峰』,城山日出峰係因 10 萬年前海底火山爆發而形成,係位於濟州島既東面.佢既頂部有巨大既火山口,火山口直徑有 600 公尺,深 90 公尺,面積達8萬多坪.另外有 99 塊尖石圍繞喺火山口既周圍,睇落就好似一頂巨大既皇冠.
城山日出峰既東南面及北面係懸崖,只有西北面係草坪山脊,由於山脊上鋪左草坪,所以唔單只適合散步,亦好適合騎馬.行上勁多樓梯級到達海拔180米高後,就會到達山頂.山頂喺觀賞日出既最佳位置,每年既3月呢到會開滿油菜花,如果由山頂望落去,應該會好靚!
城山既西面有海螺同鮑魚既養殖場,如果時間夾倒既話重可以見倒海女潛水探集既情景.
Lunch 就去左好受遊客熱捧既城山食堂,城山食堂其實就喺城山停車場附近,地點近海邊,所以個 View 好好!
我地叫左一客八爪魚煎餅同一個海鮮煱! 先嚟韓國小碟,再嚟煎餅,煎餅厚厚地,又唔會煎得太乾,好味!
食完老闆娘就上海鮮煱,裏面有蝦,蟹,八爪魚,蜆,青口同鮑魚,湯底好鮮味,所以我地用左 D 湯嚟撈白飯,唔! 好好味呀!
埋單時發現老闆娘收少左錢,我地呢 D 老實人就梗係同佢講啦! 點之老闆娘喺我耳仔邊咕嚕咕嚕講野,又做左個 "薯" 既動作,咁我就明白啦!
原來佢唔收我地個八爪魚煎餅,話請我地食! 個煎餅要 Won 10,000 (即HK$76),其他人又收,做嘜剩係請我地呢? 唔通我地係靚女???
跟住佢重要等我地著鞋,再送埋我地出門口.嘩! 呢位老闆娘真係好人! 唔怪得知佢生意咁好啦!
同老闆娘拜拜後,就出發去行程既最後一站『萬丈窟』.
萬丈窟既出現係要追溯於大約喺 250 萬年前濟州島火山爆發時,從漢拏山火山口流出既熔岩,往海邊方向流動既同時,形成同依家洞窟一樣大既空洞.洞窟闊 5 公尺,高 5 -10 公尺,總長 13,422 公里,係世界上最長既熔岩窟,但依家只開放 1 公里比遊客參觀.
入到去係一條又黑又濕既通道,洞內一年四季保持喺 11~ 21℃ 既溫度,所以好涼快! 而洞窟裏面可以睇倒熔岩流綫,龜岩等天然景觀.
洞窟既後面就係熔岩石柱,呢條石柱係因為熔岩由窟頂流向地板後凝固而成,雖然好多熔洞都可以見倒熔岩石柱,但呢條有成 7.6 公尺高,其規模就達到世界級既級數啦!
遊完就揸去還車,臨還車前就先去入油,入滿都係 Won 70,000 (即 HK$527),又唔貴喎!
之後飛返釜山再轉機返香港,行李直接由濟州 Check Through 返香港! 真方便!
由釜山飛返香港時,班機又係唔 Full,咁開機前我見 Emergency Row
都無人坐,就問空姐我可唔可以轉去坐嗰到! 佢話當然可以啦! 不過要睇一次 Emergency Row 既乘客需知! 我就梗係話 No
Problem 啦! 最後又係一個人坐三個位,今次重要闊 D! 真爽!
旅程完滿結束!


text:
住馬鞍山嘅朋友應該都知道,如果要去東九龍(如觀塘,九龍灣一帶),話就話有地鐵,但都要轉兩次車(大圍同九龍塘),同埋隨時成程要企,感覺未必好受.所以,巴士89D(來往烏溪沙至藍田)深受馬鞍山區居民歡迎,唔係無原因嘅.
只不過,如果你地有坐過89D,就會發現繁忙時間同非繁忙時間,行車路線係有分別.繁忙時間89D路線較直接,過左馬鞍山同亞公角之後,就會直接去大老山隧道;至於非繁忙時間,就要兜埋黃泥頭(即廣源邨,廣林苑同帝寶城一帶),車程視乎燈位及上,落人數而增加5-10分鐘不等.
83X現時不是全日服務
馬鞍山居民或者會奇怪,點解89D會有兩種走線?其實係因為服務黃泥頭至觀塘嘅83X巴士線,現時只係繁忙時間服務.所以非繁忙時間,就只能靠89D兜埋黃泥頭黎服務廣源邨至東九龍一帶嘅乘客.
歸根究底,單單以黃泥頭一帶嘅人口,係唔可能撐得起一條全日獨立路線去東九龍.所以,從巴士公司角度睇,現時89D非繁忙時間兜埋黃泥頭,並唔難解釋.
既然九巴提出83X全日,黃泥頭仲要89D做乜?
好彩嘅係呢一年水泉澳邨入伙,於是九巴認為水泉澳再加黃泥頭,可以支撐一條全日來往東九龍嘅路線.所以,係今年嘅沙田區巴士路線計劃當中,九巴就提出擴展83X至每天全日服務,而非繁忙時間就將路線延長去水泉澳(繁忙時間水泉澳由83A負責);由於83X全日服務,所以89D亦可以全日飛走黃泥頭,過亞公角後直去大老山隧道.
民建聯及新民黨反對89D撤離黃泥頭
既然黃泥頭將會有83X全日服務,而89D又可以縮短馬鞍山至東九龍車程,兩區居民同時受惠,點解方案卻不獲通過?
原來就係兩名黃泥頭區議員反對方案!一個係新民黨嘅陳敏娟;另一個就係民建聯嘅王虎生.
反對嘅原因就係89D撤離黃泥頭之後,該區居民失去來往馬鞍山同埋亞公角嘅巴士服務喎.咦,等等先,乜黃泥頭唔係有條小巴808去馬鞍山架咩?
本身89D繁忙時間都唔經黃泥頭架啦,非繁留黎做咩?
有人指出,小巴808供不應求,因此爭取89D繼續繞經黃泥頭,亦係無可厚非.問題係,而家繁忙時間來往黃泥頭至馬鞍山,都一樣無89D,靠哂808架啦,咁點解非繁忙時間又唔可以靠哂808,而要89D去分擔?
根本就唔撚make sense.仲有,果班咁鍾意小小野都掛banner「成功爭取」嘅保皇黨議員,你地唔識向小巴公司爭取808加車,加班架咩?
選舉年:運輸署與保皇黨夾埋做低反對派?
好啦,係果兩個保皇黨區議員嘅反對下,無辦法,89D未來非繁忙時間只能夠繼續鳩兜黃泥頭.
但奇怪嘅係,運輸署同九巴唔係直接撤回整個方案.最新計劃係83X依照原本嘅建議,全日服務並拉長去水泉澳(繼續兜黃泥頭),而89D都會繼續兜黃泥頭.即係話非繁忙時間,黃泥頭會有兩條線出去東九龍!
黃泥頭居民當然開心啦——出去東九龍有兩條線,非繁忙時間又可以繼續搭89D去馬鞍山.但馬鞍山居民呢?無人理過.佢地要繼續漫遊黃泥頭先至出到東九龍.呢萬幾個客嘅感受,有人去照顧嗎?
陰謀論去睇,黃泥頭嘅兩名區議員,全屬保皇黨;相反,馬鞍山則有較多反對派(雖然唔少都只係「扮」反對派).今年係立法會選舉年,為左保住保皇黨嘅票源,政府又有咩做唔出?而家個方案,黃泥頭係賺突,而馬鞍山係完全無著數過.
一個無誠信同政治道德嘅政府,我只能夠用陰謀論去睇成件事……


text:
Monday, February 27, 2006
Saturday, February 25, 2006
非州舞
唔知大家有無試過讀中學時﹐老師叫你去睇場演奏會﹐然後做分REPORT交功課呢.我就試過啦﹐成班友仔慶高彩烈去大會堂求其篤場野睇﹐入到去前後老外﹐個環境又靜喎.我講笑話笑到班友死死下﹐比後面個老外婦薯我.
今晚係學校又有呢D機會啦﹐去之前番屋企換見衫先﹐費事失禮人﹐帶番副黑FRAME﹐帶埋頂賊仔帽﹐扮番個文化人先.跳非州舞唔錯呀﹐鼓聲隆隆﹐因為係正我格黎打.D舞都真係幾勁.如果加埋我唱﹐應該幾好睇.一身銅臭既我都向呢D藝術家至敬呀.
同D老外朋友傾開﹐拒地話學校D FOOD好唔惦﹐我睇完一路渣車﹐聽住最好既音樂﹐番到舒服既屋企有阿媽煮既銀牙豆扑肉絲加隻SAMS CLUB燒雞點大量燒雞汁﹐真係要再一次感謝主呀.
驃叔走了
霑叔驃叔双繼仙遊﹐淨番我呢個乜野都擠落口﹐乜野都講得出口既菜瀾.一班衛道當然不是味兒.講番驃叔﹐我係睇拒D野大既﹐無錯衰然我唔係賭仔﹐但係係我研究電視既時候都有睇拒既賽馬節目.拒係香港根深締固﹐逢禮拜六晏晝陪住大家.賽馬節目無左拒﹐等如玩電腦無KEYBOARD﹐角色非常禁重要.拒既富貴逼人系列﹐陪大家過新年﹐我最鐘意富貴再逼人.講拒一家人移民加拿大.過程之中既笑料真係非常真實﹐有拒既演譯令到呢套戲生晒﹐衰知道引我笑係好難既﹐拒係其中一位引到我笑既人.最記得冰天雪地拒係屋企門口等車﹐等到凍薑左.又記得拒係屋企拿住個遙控轉台﹐話D運動唔知做乜﹐都係賽馬最岩睇﹐真係笑死﹐你係北美生活過就識笑.好彩我有呢隻碟.
驃叔最令我敬佩既係拒既敢言.不怕強權(馬會)﹐一見到馬會唔岩既地方就出聲﹐呢樣野唔係人人做得到.衰知道呢個世界好多大機構有拒講無人講﹐拒話岩你就要聽.令一方面有D敢言既人就係各懷鬼胎﹐有私心﹐為自己私利.要做到真係公正並唔容易.但係呢D敢言既人﹐買少見少囉.呢種人有好多朋友﹐又會有好多敵人.非常欣賞拒呢分堅持.
Wednesday, February 22, 2006
教育電視
我除左用左大半生既時間去研究物質學﹐人性學之外﹐都用左唔小時間係電視節目研究上面﹐教育電視係人生都佔左一席位.教育電視係由小一到中三既﹐拒係香港電臺教育電視部主理既.記得係教育電視裡面出現過既演員有魏俊傑﹐王書棋﹐鄧一咩﹐拒個時重係好細個﹐重係肥仔一名﹐帶眼警.又有郭德信同埋丁茵.我小學既時候係睇錄影帶版既教育電視﹐即係唔係現場個隻﹐緊係啦﹐校長編堂好難夾到D節目家嗎.但係有D學校都編到既.我地會三十人坐埋入間房仔地下係到睇帶﹐又試過係自己班房睇現場版.D老師一下唔覺意開到無線﹐亞視﹐班友仔就會起哄﹐係到嘩嘩聲﹐又話不如唔好轉臺.個時係明豬臺同國際台播既﹐一人半日﹐無多無小.最好笑係一到上下晝班放學既時候﹐個臺會整幅卡通畫﹐係畫住D細路放學既.
等我同大家研究下一D深刻既內容啦.我自己就比較鐘意睇健教﹐社會呢D同生活識識相關既題材.好似有一集健教有條友岩岩打完波﹐身水身汗番到屋企係到吹風扇﹐個阿媽就係到叫明仔呀﹐你岩岩番黎唔好即刻吹風扇呀﹐禁好易病架.禁個條友就緊係唔聽阿媽話﹐賴野架啦.
又有一集講雪櫃﹐話要將D食物分門別類禁擺﹐又要記得唔好煮過多分量既餸﹐禁咪唔使食淨料囉.笑死﹐鬼唔知咩.岩阿媽睇多D個集.
又有集講消化系統﹐整左好鬼多卡紙道具器官﹐識郁既﹐扮人講野﹐好似有胃呀﹐口腔呀﹐食道等等﹐個條友食野唔趙爛就吞.搞到個胃投訴D牙﹐D牙又堆番比個胃﹐十分抵死.
英文既教育電視其實都好好笑.成日影住個口﹐重複讀音﹐又必必聲.
講到最爭議性既一定係六年級講青春期個幾集野﹐個個細路睇到津津有味﹐一見到D大膽畫面就係到笑笑笑.
Tuesday, February 21, 2006
真光柱
一切從星期五開始
天若有情
多謝唔幫人同基督徒婦人將新移民婦人載到我屋企.係呀﹐真係好耐無見.一別幾個月﹐音訊全無﹐唔知乜事.我同拒陰差陽錯﹐兜兜粉果﹐向左走向右走.衰然分格兩地﹐但係兩心依然走近﹐重中作梗又好﹐天意弄人亦好.我自己當然無壞疑過自己.但係係禁多巧合錯摸底下令到一向自信心爆鵬﹐冶艷動人既新移民婦人都不禁自問一番﹐究竟發生乜事.但係最慘既係當我地見到面既時候﹐拒想比個驚喜我﹐呢埋係道門後面﹐但係我因為心急﹐我衰然人瘦但係開門既力度竟然大過一眾大隻佬﹐一個唔覺意就活活將新移民婦人撞倒﹐情景何其淒美.
問你可時葡萄先熟透﹐你要靜候再靜候﹐就算失收此終要守.
Friday, February 17, 2006
Tuesday, February 14, 2006
情人你可知道
喂唔使兩頭望啦﹐情人節呀今日.無男伴﹐女伴實會寂寞架﹐扮咩野呀係我人性專家面前.不過無都唔係咩一回事既﹐有就緊係最好啦﹐無都唔使自悲.已經有既或者直頭結埋婚既你你你同埋你地.恭喜晒囉.無既你你你同埋我.唔緊要重有機會.阿積同鏈人會安排比我架啦﹐我好放心﹐哈哈.無既唔使懷疑自己﹐比D信心.有著落既﹐今晚同鐘意既人食餐好既﹐無既拿拿臨囉定D冬菰﹐支竹出黎浸﹐今晚自己煮齌食啦.
無呀﹐沉日聽到張學友首耐人沉味諗番起拒之嗎.隻SONG既內容其實無關既﹐只係因為有一次我係加連威老道同拒行緊既時候﹐買左呢隻KARAOKE碟番歸唱遮﹐所以咪有野諗囉.
重有呀﹐無著落個渣人﹐今日著靚D扮有人約﹐之後拿拿林飛車番屋企作文啦.祝情人節快樂.
給我的好朋友﹐蔡一傑的
Monday, February 13, 2006
Sunday, February 12, 2006
越強越唱
我呢個偉大既歌唱家﹐成日開口埋口都話要聽D滄海遺豬﹐曲高餓瓜﹐標其立異.唔聽D大熱歌曲其實有段古.其實我唔係唔聽﹐不過就係聽得太多﹐所以我就鐘意一D 好聽既SIDE TRACK﹐近排聽番好多國語女歌手既作品﹐蔡依林﹐許美靜﹐梁靜如﹐蕭亞軒等人﹐今日落緊雪係高速公路﹐FM TRANSMITTER 毫無乾妖底下﹐聽到呢D靚聲作品﹐不其然流露出開心既笑容.音樂最能帶給我歡樂.
用萍果黎睇萍果
一連三個禮拜都去73間APPLE朝聖﹐買到張特價臺都收番埋.今日無野買.見到個G5大舊銀色機駁住個電子琴﹐走埋去玩下﹐用個GARAGE BAND 軟件﹐可以用黎作曲﹐有大量樂器可供使用﹐D聲靚到無比﹐淨係鼓聲都有起碼十SET﹐TECHNO﹐ HIP HOP﹐POP等等.真係非常好玩﹐可惜唔識彈琴﹐阿藍亦棠﹐側田應該岩用.如果係自己屋企有副﹐整間波璃房﹐我相信一定好好玩.
國際大笑話
香港D野有時真係嚇死人﹐香港迪士尼賣預售飛﹐搞到D人入唔到場﹐比美國佬狂笑﹐成為國際大笑話﹐真係慘情.其實香港同美國文化好唔同﹐香港人係大時大節先去玩﹐鐘意同人逼﹐美國佬就分散好多﹐假期最多係FAMILY REUNION﹐同埋美國地方大﹐人多都唔係好覺﹐所以賣預售飛真係控制唔到人流.呢個樂園香港政府比左好多錢落去﹐半賣半送叫美國佬黎做﹐點知地方又細﹐又無野玩﹐香港政府一定此料不及.重話想帶動經濟﹐真係祝拒好運.
另外一個就係有個新演唱會場地係赤臘角﹐頭一炮搞陳寶豬﹐楊天經演唱會.睇得呢個演唱會既人既年紀一定有番禁上下﹐服侍拒地唔周到一定大把野講﹐好似我禁.拒地一開波先話廁所唔夠﹐大排長龍﹐兼且路途遙遠﹐車費貴﹐港紙七十皮來回﹐比我都鬧人啦.
最後想講下係我老友阿CREAM母校別野出面混到隻鳥有“求流狗”﹐先頭已經有隻豬屎渣有同樣發現﹐真係凳香港擔心﹐希望真係真係唔好有事啦.經濟轉形﹐無晒工廠﹐無工業﹐得番D服務行業﹐單靠旅遊﹐維持得長唔長狗呢﹖
瘋收會
哈哈﹐落大雪﹐無得出街﹐唔緊要啦不甘寂寞既你們﹐有媽必陪住你地.
瘋收瘋收瘋收瘋收瘋收(阿燦和音)﹐媽必搞乜野﹐又過一週.
瘋收瘋收瘋收瘋收瘋收(阿燦和音)﹐家陣搞乜野﹐又食熱狗.
拿住支竹﹐走去裡原宿﹐媽必聽朝開始﹐要沖廁.
吉吉吉吉﹐澳門咪咪CREAM﹐禁有一次呢﹐媽必就走去泊車﹐重要泊街位﹐但係點知呢﹐媽必就無大銀入表.禁點呢﹐唯有試下問人啦.但係媽必心知係唔WORK既﹐因為係美國問人唱QUARTER﹐即係乞兒﹐乞兒先會禁做既唧.終於咪咪CREAM鼓起勇氣試左一次﹐果然唔WORK﹐最後發覺格黎有個停車場﹐就此擺平呢件事.
咪咪CREAM原名咪咪古﹐重80年代追隨媽必直到....永遠.
Monday, February 06, 2006
娛樂新人王
1 有無人分得到方大同﹐郭力行﹐應昌佑同埋葉宇澄架呢﹖我覺得都係同一個人扮既.
2 禁王苑之呢係咪唐葦琪假扮架呢﹖
3 林百欣老婆似唔似周梁淑儀呀﹖
4 搖搖大王(林偉晨)係咪次次做戲都要做外表好人﹐之後變衰人既角色呢﹖
5 係咪真係有人鐘意啤梨同DOUBLE R架﹖唔係二R喎.
6 陳敏之﹐李彩華﹐菜少芬可以做大家既替身.
7 點解陳少寶禁似魚崢﹐魚崢又禁似陳少寶.
8 做無線主角既細佬人選﹐鄧一咩﹐鄧建弘﹐劉凱威﹐魯文傑﹐林曉峰
9 做無線主角既妹既人選﹐唐寧﹐文頌嫻﹐江芷妮﹐羅敏莊
10 做無線主角既情婦人選﹐湯盈盈﹐姚嘉利
11 做無線主角既老豆人選﹐郭峰﹐胡峰﹐周聰﹐劉家輝﹐劉丹﹐劉松仁﹐鄭老抽﹐榛配
12 做無線主角既媽媽人選﹐ 汪阿姐﹐盧苑欣﹐朱咪咪﹐雪梨
13 做無線主角既魯莽狂嘈老豆人選﹕劉江﹐羅樂林
14 以前成日做爛鬼﹐以家成日做英雄既﹕艾威
15 癲佬類﹕駱達華﹐菜康年﹐莫家堯
16 阿嬸類﹕魚慕蓮
17 婆婆類﹕羅蘭﹐夏平﹐黎萱﹐梁順燕
Sunday, February 05, 2006
爆竹一聲除舊﹐聽唔到個歲字
哈哈大家睇到既已經係我寫同一篇文章既第三稿﹐BLOGGER都算玩野﹐沉日壞壞地.我再講番禮拜五﹐我完成晒成個禮拜既工作之後﹐重有好多工作等緊我去做﹐下晝先去買汽車零件﹐但係要蛋﹐又無現貨又貴﹐所以唯有比逼放棄.後尾諗到不如買二手零件啦﹐去到個廢車場﹐都係過唔到自己個關﹐見到D車熔熔爛爛﹐唔知之前發生過咩事﹐幾平都假﹐唔好搞我.夜晚途經市中心﹐見到鬼禁多鬼佬﹐鬼禁多ART GALLERY開放比人參觀﹐D餐廳又係逼爆﹐好似年三十晚禁款﹐唔知咩事呢﹖其實鬼佬過年同中國人差唔多﹐鬼佬綁支聲誕樹係車頂﹐我地綁桃花之嗎.這個冬天不太冷﹐搞到鬼佬周圍行﹐成街人.
前幾晚好鬼夜訓﹐望下個鐘兩三點﹐又令我諗起以前番通宵空運個段日子.個間衰公司有一更係由星期一一早﹐番廿四小時之後先放工既.錢故然唔多﹐最慘係無得訓﹐我幾次係FAX房FAT FAT 下野係裡面訓著.我直頭囉埋拖鞋番工﹐D同事又鐘意聽電台鬼古﹐一唔係就講電話﹐好彩我乜都唔驚﹐自己一個人仍然行出行入去出面個廁所﹐行動自如.通常我地兩﹐三點就會落去食宵夜﹐之後番去執埋D手尾﹐我就會收工﹐搭通宵小巴落旺角﹐再轉小巴番歸﹐同車成班夜遊人﹐你都咪話唔好玩.我就實坐窗邊既﹐因為我實頂唔順訓著﹐之後就沿途頭撞波璃百幾次先番到屋企.諗番真係要感謝主﹐因為其實坐個D車訓覺好危險.係個間公司最大得益要算起識到我SUPERVISOR阿勤哥.我地番番下工有時拒會帶我出去見識見識﹐夜麻麻打的落佐敦﹐之後我地就去(唔洗心邪)NEWAY卡拉OK唱野﹐就係唱野之麻.聲色犬馬﹐夜夜唱哥.我最記得我去見工個時﹐個老細重問我介唔介意人食煙﹐我哈哈哈﹐之後話唔介囉.因為個間野D人99%都食﹐真係慘.我記得阿CREAM想當年都試過呢D禁既日子﹐唔知拒以家點睇呢.但係點都好﹐對於我呢D生活正常﹐不煙不酒齌可樂既人黎講﹐而D生活都係唔好搞我啦.


text:
今日小王子學校有活動,吾洗帶lunch所以無"嘩Box".不過我今日post個之前整嘅南瓜蛋糕過你地睇下~我第一次咁整朱古力蝴蝶,整完發現好鬼死靚喎~hahaha....
時時都係講小王子,從來都無講過我同小王子爸爸嘅故事,今日轉下話題~吾講小王子,講我同小王子爸爸嘅愛情故事,吾知你地有無興趣聽呢?
我係美少女呢單o野,神早就5係秘密嚟ga o勒~既然我家下都重係美少女lor~咁後生o個陣更加係Kawaii ga呢~hahaha......既然係Kawaii,就更係有人追ga la,不過我成世人計埋小王子爸爸在內,都只係拍過兩次拖咁大把ga啫,而我嘅初戀係發生o係19歲o個年.我本人嚟講就一嬲都好踏實,又吾浮誇嘅,所以我揀第一個男朋友嘅時候,係抱住"靚仔無本心"呢個座右銘嘅~亦都因為咁,我第一個男朋友係醜到飛得起.諗住一定5會出事la~點知咁醜嘅人都可以一腳踏兩船ga喎?真係千揀萬揀.
頂!早知咁就搵個金賢重咁嘅look ga la,話哂都可以止下咳ar ma.
o係我讀12班o個陣,有個同學仔帶左我返教會,至於小王子爸爸,我就係o係教會度識佢ga o勒.咁當然5係一去到就識la~o係去教會嘅第二年,因為第三個人嘅介入,我終於要同我個初戀男朋友講bye bye .教會好多好關心弟兄姊妹嘅人嘅~因為呢件事,有一晚有三個弟兄嚟左探我,o個次係我第一次正式見到小王子爸爸.
o個晚佢地走左之後,我突然間有一種好強烈嘅感覺,就係呢三個人裡面,有一個會對我好重要,影晌好大,我5知點解會有咁嘅感覺,亦都5知係邊個,o個晚佢地走左之後,我o係我本Diary度寫低左佢地3個嘅生日日期.老實講我從來都未試過有咁嘅感覺,而成世人呢個感覺亦所只係發生過一次ga啫~就係呢一次o勒.o個時我諗﹣﹣>
"會5會係天父想同我講o野呢?"
之後我咩都無做,一切都比由天父安排.大家千奇吾好誤會我係一個好容易鍾意人嘅人,先至會無nana有咁嘅feeling,如果真係咁嘅話,我就5會成世人淨係拍過兩次拖咁大把o勒~
初初發現自己有d鍾意小王子爸爸o個陣,成日避來避去,好5想見到小王子爸爸,其一係因為上次o個單o野真係嚇怕左我na~心血少5敢再攪多次.另一個原因為我之前o個個男朋友係細過我嘅,我發誓以後都5會同細過我嘅人一齊~偏偏小王子爸爸細過我年半!我5想等待,同一個年紀細過自己嘅人一齊,要等佢長大,等佢成熟,等佢到適婚年領,試問人一生又有幾多個年頭可以用嚟等待另一個人呢?
小王子爸爸同我告白o個陣,已經同我講將來佢一定會同我結婚,(一開始就講結婚,聽落好似好無稽 ,但係呢個真係就係我同小王子爸爸嘅故事)小王子爸爸話5會要我等到佢30歲.重話如果我讀完書要返HK,佢就陪我一齊返,5會同我分開(因為小王子爸爸係移民嚟嘅,而我就係自己一個嚟讀書,所以一畢業,我就要返HK ga na!)就係呢個承諾,我決定同小王子爸爸一齊.
幾年之後我大學畢業,小王子爸爸5係同我讀同一間大學,亦都5係讀同一個系,所以小王子爸爸比我早一年畢業,佢一畢業就不停咁搵工,希望可以搵到份長工,然後就即刻同屋企講要同我結婚.頭o個年小王子爸爸只係搵到份Temp做,雖然收入ok,但係5係長工,根本就5可以同屋企人講想要結婚嘅事.我畢業之後小王子爸爸因為吾想我返HK,於是佢用做Temp嘅收入,供我讀尊業面包西餅課程,連同生活費都係小王子爸爸比ga.半年之後小王子爸爸終於搵到份長工,佢即刻同屋企講要同我結婚,所以小王子爸爸好後生就同我結左婚,o個年小王子爸爸只係23歲,而我就係咁~一讀完書就嫁左比小王子爸爸o勒.
可能因為我年紀細,又無咩戀愛經驗,其實o個時我5知究竟咩係愛情?只係覺得我同小王子爸爸拍左咁多年拖,有好多感情,係應該要結婚嘅.
下個禮拜就係我同小王子爸爸結婚15周年紀念o勒,我知道好多人都話老夫老妻,一對夫妻一齊生活左咁多年頭,咩愛情神早就已經無哂,最多淨係得番感情ga啫.但係如果你而家問我同小王子爸爸重有無愛情,我可以好肯定咁答你﹣﹣>
"我真係好愛好愛小王子爸爸!"
雖然而家對我地家庭嚟講,"將來" 重有好多吾確定~小王子去到新學校會5會識到d壞朋友呢?要長期同小王子爸爸分開住會5會影晌到我地嘅感情呢?小王子爸爸要長期自己搾長旅車嚟見我地,會5會有危險呢?重有一個月小王子就小學畢業o勒~兩個月後我同小王子就要搬上去Sydney住,但係到而家都重未租到屋........
但係o係呢一刻我覺得係我最幸褔嘅時候,我覺得要幸褔吾一定要有好多錢,只要你擁有一個容易滿足嘅心就夠o勒~
又或者係因為我同小王子爸爸嘅"愛情"開始得好"遲",所以到兩個人o係一齊20年後嘅今日,我地重有好多好多愛情圍蹺住我地.


text:
2010年4月3日 星期六
大澳一天遊
今日我地一家三口, 約左老公舊同事, 同埋梓皓契爺, 一行七大一B入侵大澳喇
一早我地搭10:40班船, 由屯門碼頭出發, 諗住一個鐘點都應該到大澳喇, (平時十五分鐘可到達東涌) 點知呢班加班船係無冷氣又硬櫈o既大船, 仲會在東涌, 沙螺灣停站, 尾站先至係大澳, 我地足足坐左一小時四十幾分鐘, 坐到PAT PAT都痛呀
十二點半終於到達大澳喇, 老公舊同事已在蓮香食野, 我地JOINT左當然係醫肚喇, 但梓皓竟然乖乖在BB車瞓覺, YEAH, 我地兩公婆終於有餐安落茶飯食喇
之後去左間叫蘇廬 Solo 歎啡,嘆茶, 我地坐在騎樓位, 對出係條河, 對山面河, 環境舒適, 當日又唔晒, 仲有微微涼風吹埋黎,好舒服, 好寫意! 坐度傾計簡直係享受, 唔經唔覺 咁就HEA左個幾鐘喇, 梓皓又係時間起身喇, 佢對四周環境好好奇手指指.
跟住我地沿住D路周圍行, 邊行邊搵野食邊買野, 食左沙翁, 燒魷魚, 燒魚籽, 燒海鮮, 茶果, 麥芽糖夾餅, 仲有豆腐花..... 我就買左紫菜同埋生晒紫背天葵, 可以番屋企慢慢煲, 梓皓就正喇, 全程坐在BB車, 只係鐘意就出黎行一陣, 行左一圈又到市閘
見到有人SELL坐快艇出去睇中華白海豚, $20一位, 仲話一定睇到, 咁就要見識下喇, 最初在大澳河度慢駛游圈, 到出公海就勁快喇, 好在大膽梓皓又唔驚喎, 仲笑騎騎添, 真係見到中華白海豚架, 游左20分鐘度就埋岸
話咁快就到左晚飯時間喇, 有人推介去海韻素食菜館, 沿住河堤一路行一路問人, 行左20分鐘度, 終於搵到喇, 一路行梓皓又在BB車瞓覺, 我兩公婆又有安落茶飯食喇, 真乖仔, 我地留起D飯菜比梓皓, 到我地食飽就叫梓皓起身食.
食飽就回程喇, 因為已經無船返屯門, 我地惟有搭巴士出東涌再轉車, 由大澳出東涌巴士車程要一個鐘, 條山路好多彎, 攪到梓皓又嘔喇, 好在我地帶定幾個膠袋啫, 所以都係污糟左一啲. 本來諗住轉E33再轉輕鐵, 後來都係在東涌搭港鐵經南昌轉西鐵喇, 驚梓皓又嘔過呀, 番到屋企已經成十一點幾喇
好充實的一日.
標籤: 梓皓兩歲開始的活動記敍
訂閱: 張貼留言 (Atom)


text:
貳零零捌年肆月貳拾至伍月拾貳號 - 歐遊(倫敦,巴黎,巴塞隆拿)
06 may 2008 Tue Paris Sunny day
Last一日我地退房後要去Pere Lachaise Cemetery,但因佢附近有個市場(Pere Lachaise Market)岩岩係果日會開,所以順便去埋,依個市場又大又熱鬧,好多生果好多野睇,我極度中意,d麵包仲好平好大個,我地買左少少後行左一排,之後想去飲下咖啡,coffee shop坐左陣飲下coffee,旁邊既人好熱情咁話要幫我地影相,但其實我地拒絕左幾次講唔洗真係有d唔好意思,當中想去下廁所點知佢要收錢,算
坐左陣露天coffee shop後就要走lu,因為仲有墳場同埋牛棚未去,係行去搭metro途中,見到旁邊既商鋪有燒雞賣,就買左2隻要黎做午餐晚餐,雖然要12歐2隻貴左少少(前幾日撞度同事佢話10歐2隻),但都算好平好平,cut開佢後pack好放埋入bag就去搭metro,但當我想入閘時竟然發現唔見左張飛,shit,平時唔見d cheap野就好啦,今日因要去墳場市場牛棚,又要番酒店羅行李之後再去火車站,我買左張全日票先黎唔見,仲要搭左一程就冇左,唉,因為我地冇晒t-ticket,單張又唔抵,要無lala比多10歐去埋其餘地方,好慘 T_T
收拾左傷痛既心情後好快去到Pere Lachaise Cemetery,果度地方又大又古老,但map要比錢所以我地決定左亂咁行就算,入面既墳墓好多都係家族式安葬,基本上都幾大,有d大家族少少既成間屋咁,中途經過有兩間仲大到成個政府大樓咁,勁
時間唔太多,食過午餐後行左陣,中途見到不少烏鴉,有隻仲企左係個墳墓既十字架上,pose同氣氛好夾,所以係咁影佢,話實佢地真係好大隻,個咀又好似好硬咁,我地都唔係太敢行得太埋怕比佢追,哈哈
之後去左牛棚(La Villette),天氣真係好好,紅色既建築物加上藍天及一面綠草地,仲有地標之一既大波波,雖然好晒但感覺一流,仲好想係草地訓番陣,可惜時間真係冇之前咁多,所以有少少遺憾,明明日日都有得係法國周街訓架嘛,唉,行行下見到成班細路係度,佢地著晒一年頭白色既衫係草地玩遊戲,唔知熱唔熱死但一地風車又一大群白色衫小朋友周圍走,雖然天氣好熱但畫面和諧而有趣,法國小朋友真幸福,成日都撞到佢地周圍去,不過成日係咁佢地既父母交通費真係唔少,途中仲見不少遊人踢波蹉單車,草地訓覺睇書晒太陽,真開心,但時間唔早所以我地要番酒店羅行李到火車站結束法國之行lu
去到Paris Austerlitz火車站,可能時間太早(儀同我都未搭過euro overnight train,唔知道原來唔洗過關check in等等,只係等火車到就可以上車,咩都唔洗做 @@),所以又坐低左飲左杯啤酒等睇係邊個月台上車,當中時間太多既關係,睇睇錶我卒之諗起時間岩應該要打番屋企,但老媽冇聽我把聲成個禮拜居然好似冇咩耐性同我講野,係咁易講幾句就好快收線,真係冷酷對冷酷,哈哈
卒之成個鐘後知道月台名,離開酒吧後覺少少肚餓就羅隻雞出黎食,係依個時候我地除左忙碌於食雞外,又開始研究下究竟會咩野人同我地一間房呢?見到一大班punk友係同一月台,我同儀講只要唔好同佢地我就心滿意足lu,食過晚餐雞後,等左陣好快上車lu,火車既走廊真係好窄,我放左個水壺係背囊邊都唔夠位入,真誇張,怪不知有人d行李入唔到房啦,羅0急真大獲
第一次見overnight train既房,原來床未開所以得4張登係度,旁邊有洗手盤有小型衣架等等,雖然窄但算不錯lu,之後有2個外國人入左黎,講講下原來兩個都係法國人,一個自己過巴塞旅行另一個好神秘唔多願講野,態度尚可但明顯英文係好流利只係唔多願講而已
冇幾耐服務小姐入左黎開床同埋收左我地passport去攪手續,原來唔洗自己攪既,嗯
訓火車不嬲好舒服所以我較岩鐘後好快就訓著左,第二朝鬧鐘一響我就好快起身,因為之前係大陸試過賴床攪到鞋都冇著爭d落唔切火車,所以今次我學乖左lu,哈哈
Part.09(07May-BCN)

Photo Link <<<<<<<<


text:
2014年8月27日 星期三
世外桃園-芝麻灣半島
前幾日見到報紙有賣某一個地方有超荀盤而且地點又偏,於是又挑起條癮去睇下!
首先係要係東涌上車搭到貝澳先,去到沙灘KEEP住向左行,
沿海邊有條小徑寫住前往望東灣,行左大約一粒鐘之後到望東灣旅館之後再行一粒鐘,就會見到幾座別墅係前邊,順勢落山,當中似路又無路,又有好多蜘蛛,提起勇氣一野衝過去,就會到呢個無人之境-
2014年8月10日 星期日
東涌單車遊(維修區路線)
琴日又係一個34度熱天天氣,但我竟然決定左去踩單車.
今日路線其實加起來大概只需3個鐘,但我地就每一個點都停好耐,所以都玩左半日.
一開始就去逸東租單車,半日$70,其實因為獨市都無得點講價(另外兩間單車鋪都差唔多).
開始路線同去迪士尼係一樣,先經過東涌地鐵站再經過東涌北,轉入中國石化油站去白芒.
去到隧道口就落去小碼頭休息下(結果休息左一個半小時)
之後出發去維修區,其實都係沿S52路線踩,一個小時就到,但曬到甩晒皮,唯有先去還車,再坐巴士返黎
最後送一張全景圖俾大家:
2014年8月8日 星期五
長洲半圈遊
公司包送長洲2日1夜,但集合時間係4點,我就緊係爭取時間早D入去行轉山.
大熱天時33度,行一陣都成身水,唯有慢慢行.
大熱天時33度,行一陣都成身水,唯有慢慢行.
沿張保仔洞方向一直行,但張保仔洞入過太多次,只係經過算數.
就到張保仔洞,就有個轉灣口:
我睇到呢個牌,解讀做(此路可以通往五行石)
條路要穿落呢個窿行,個牌應該改做(此路不適合身體較胖人士通過)
結果,政府覺得危險不能通過只係因為佢經左一個沙灘仔要爬上條路過去.
請愛護公物:
個景好舒服,但真係好熱呀!
友人情景照一張:
過完五行石,再番番上大路:
農曆7月份,經過墳場,你知我點都唔會驚,不過費事引起不安,墳場相就唔POST.
上到半山,會經過長洲好靚居屋.
因為太熱關係,最後無去到小長城,就衝左落觀音灣曬太陽等夠鐘算.
時新茶餐廳
話說返了工4個月,周邊的食肆都食過晒,今次就走遠D食漢堡
走了十五分鐘,去了一間很舊式的茶餐廳,大家都只會睇呢個餐牌:
我係貪心,所以叫個最貴雙層漢堡芝士蛋包:
一黎到,真係唔好同M記比,無得比:
佢呢個雙層真係高過雙層巴士,加埋塊蛋,真係用料十足,但都仲係唔夠飽,所以再諗叫D咩,炸薯條就$14,炸雞脾就$15,最後決定:
食左$35,雖然同食個飯價錢差唔多,但就滿足好多,食完無叫野飲就跑番公司拎野飲,偶然食下都唔錯,中午時間都唔係多人,可能真係離商業區好遠!
訂閱: 文章 (Atom)


text:
25 oct 2009 Sun Kathmandu Sunny Day
食過早餐換番正常果間hotel後,meet左guide sagur同埋佢個friend uttam,大約講好左trekking既行程同埋攪埋內陸機票就開始出發去行下加德滿都既古城,因為uttam咁岩得閑,所以就叫佢做左一日guide,有當地人帶,我地就可以搭巴士,行左幾條街,經過左Rani Pokhari同埋Durbar High School後,就去到巴士站,真係人頭湧湧,巴士又多人又多,仲要寫尼泊爾文,自己搭真係有排攪先得搭得佢掂,仲有佢中途冇咩固定巴士站,目的地落車真係有d難攪,時間亦要花上差不多個多小時,可能係中途好多地方因要等客既關係啦,不過20R一個人又有巴士經驗,滿不錯啦
不過加德滿都實在太多人多車同埋多塵,怪不知d人話要帶口罩啦,哈
去到Bhaktapur古城,真係幾大同古舊,天氣仲好到不得了,係momo max食過lunch後再行多左陣就去另一景點Patan,順有一提,點momo既汁mix左茄汁同埋green chili,好食到不得了
因為時間無多,所以最後都係搭的士去,但因為我地加埋guide有5個人,所以同的士司機一輪討價還價後,用左半個鐘先用500R過Patan,途中經過見到雪山,真係幾靚
去到patan已經係黃昏了,nepal其實好早天黑,加上不太發達既關係,好快就黑蚊蚊了,係patan參觀左唔係好耐就番回thamel
去到thamel,同之前一晚一樣,人頭湧湧,五光十色,途中仲食左間叫Chick N Falafel既雞圈,人好多,但其實又真幾好食,行多左陣thamel,就去左預先plan好去食dinner既地方Rum Doodle.好多腳板,寫滿晒各人既戰績,有d人仲畫滿公仔,滿有趣,只係煮得比較耐,成個鐘先有得食,味道同價錢一般啦,依間鋪真係食環境多
番到hotel時間其實好早,不過第二朝早機,所以沖完涼後就訓覺了
Part.03 (26Oct-Pokhara)
Photo Link <<<<<<<<<


text:
財經評論:廉航真的便宜嗎?
■現時眾多廉航提供平價機票,不過消費者買之前要想清楚是否適合自己. 資料圖片
日前香港又打8號波,打工仔就開心啦,有半日假.不過暑假要去旅行嘅朋友仔就慘慘豬,飛唔到之餘,仲可能求助無門.係呀,我係講緊買咗廉航嘅朋友仔.
廉航有幾平,有幾「抵」,應該就唔使我話你知,但你
哋買之前有無停一停,諗一諗,計計數先?就以𠵱家暑假旺季嚟講,閒閒地都要接近成千蚊一張機票,仲未連稅,又要加埋行李費,嗰到夾夾埋埋,個價錢隨時拍得住傳統航空公司.
萬一唔好彩,好似前幾日打風咁,搭廉航除咗要面對滯留機場無人理,無酒店,無餐飲提供之外,最慘嘅情況,就係要另外買多張機票返香港.有買旅遊保就話有得claim,萬一冇買嘅話,就真係又破財,所以有時買廉航都唔係好抵.
不過有時又要喺人哋到諗嚇,廉航都要賺錢,人哋有咁平嘅機票,其實有好多服務都未能提供到,同埋話明廉航,成本嘅嘢,就梗係cut得就cut.至於服務,有嗰啲叫bonus,唔係叫must囉.
其實𠵱家航空公司嘅機票,淡季嗰陣都會提供好多唔同嘅優惠,分分鐘仲抵過買廉航,所以各位鍾意旅行嘅香港人,買機票前真係要停一停,諗一諗,計計數,廉航嘅平機票係咪啱你嘅要求,計啱數先買,咁咪唔使傷荷包之餘又勞氣囉.
記者:何紫恩
財經評論 舊文


text:
雖然大家都喺橫洲件事度,領教過新世界同政府關係有幾好,連機密資料都可以分嚟用.只不過,對中環人嚟講,講同梁振英關係最密,幾乎都未到恆基.恆基嘅韓家輝 ,係關鍵人物.
新世界都未有過高層同梁振英一齊拍硬檔搵食,紀文鳳係「梁粉」,但唔係梁振英啲左右手.只不過,恆基營業(二)部總經理韓家輝,就完全唔同嘅class,韓家輝係梁振英離開仲量行,自己搞梁振英測量師行(亦即後嚟嘅戴德梁行)果陣,一齊打天下嘅創始董事,講革命聯繫,紀文鳳幾時到韓家輝果皮.
近排突然講洪水橋新發展區計劃,其中密度突然提升,最受一眾中環人關注,而據恆基嘅中期業績報告所講,恆基有成六百幾萬平方呎嘅地喺洪水橋,提升密度後,加上洪水橋一定喺珠三角一小時生活圈範圍,恆基呢鑊仲唔發過豬頭.如果唔係朝中有人好辦事,呢啲咁筍嘅嘢,又幾時到恆基?你諗吓,點解一小時生活圈嘅大贏家,唔係長江,唔係新地,新世界只不過有啲分頭,仲喺橫洲中咗伏.恆基有得食咁多至得架.
最奇怪係,洪水橋涉及咁多地產霸權利益,又明顯涉及中港「融合」,點解由熱血嘅鄭松泰,到同新世界硬碰嘅朱凱迪都唔講,我中環客真係有啲木宰羊.
當然,新世界啲古惑嘢都要講,啱啱好彤叔死咗,為死者諱,俾面天上嘅彤叔一日,明天先講.
中環客


text:
計劃左4個幾月既14天歐洲之行 - 英法之旅, 等就慢, 玩就快, 甘就完結左啦, 好彩我都無餓親, 而且仲揾到好多好味野食. 倫敦同巴黎比較, 我就覺得巴黎d野食好味d, 尤其是牛扒, 因為係倫敦食左三餐牛扒, 有兩餐好難食! 係巴黎食生蠔, 真係好新鮮, 但係唔知點解d生蠔好咸, 咸過係香港食既好多好多, 我食左三次總共十三隻生蠔, 好彩腸胃都無敏感, 早知唔敏感, 我就唔客氣食多d啦!
今次能夠夾得到四個人,係一次旅行內,親身睇到曼聯同英格蘭比賽,真係好難得, 簡直係 Mission Impossible! 仲要係我地無爭執, 講都無人信呀!
今次雖然我好滿意呢次既旅程, 但係我仲有d心願未了,我仲未能夠同傑斯真人影相, 我地未入到奧脫福, 我仲未係巴黎見到張曼玉, 唔通,我地真係要去多次 ?
Lake District, UK
另外我覺得,普遍巴黎人都好友善,對遊客好好,試過好幾次,我地攞住地圖係街四圍望,有d迷茫既時候,身邊就有個巴黎人主動走出黎幫手,佢地d英文都好好, 溝通完全無問題. 反而係倫敦時,我覺得倫敦人好忙,好急,有d冷漠,有d好串,無論係地鐵定係係街,我覺得企係邊都好似阻住佢地.所以都係巴黎人好d.


text:
呀,見到有啲人話,全世界都做緊,做咩一定要笑返自己友?
錯,唔係,就算 Joan Cornellà係台灣搞,係日本搞展覽,只要有人做返同樣既事,我都會一樣咁笑,一樣咁講,因為有啲野,本來就唔應該做.
有人問,點解連影相都唔得?係咪連影相都冇自由?唔係,你的確可以影相,但其實點解一定要影埋自己入去?呢個插畫家就係畫啲畫去講緊全世界既人喜歡咩都影一餐,咩都自拍一餐,假如你去睇一個展覽前,做少少功課,咁就唔會做呢D野,因為你喜歡呢個人,支持佢既信念的話,你係會同佢做同樣既野,而唔係做佢不屑既野,就好似陳奕迅希望你買佢隻碟支持佢,但你上網聽都算,仲要買埋翻版,咁係咪叫支持?唔係.
好喇,挨埋幅畫,摸下啲畫,係咪真係除左「唔好意思」?係咪好多人都只係覺得,摸下唔係咁好既?畢加索啲畫唔摸得,因為大家都知道畢加索死9左,佢啲畫係歷史物品,少一張就唔會再有,咁現世畫家既畫點解唔摸得?兩個字,尊重.三個字,同理心.尊重係你有冇諗過如果幅畫係用水彩畫,你隻手有汗,咁你摸兩摸就經已會印上你指紋架喇,咁呢個畫家以後就帶住佢既作品同你既指紋去其他展覽喇.
其次係咩呀?點解要擺畫展呀?除左想俾人睇佢D畫之後,更重要係想有人買佢啲畫,你有冇諗過佢既藝術品都係佢既生財工具?全職畫家既人就係依靠呢D畫維生,Joan今次展覽,一幅畫由HKD5000至80K都有,但你係咪覺得賣得出就好和味?唔係,佢賣到都仲要俾人抽傭,仲未計埋租場錢乜乜乜,何況,一個畫家,搞一次展覽,能夠賣到一兩張畫出去,其實已經好好成績,當然JOAN會賣得更好,但你有冇諗過,假如人地努力咁畫出黎既一個作品,就係因為你挨兩挨,摸兩摸爛左而賣唔出,咁你根本就係倒佢米,你唔係覺得你俾果50蚊入場,買佢一兩本畫集就係大金主,要JOAN倒過來多謝你嗎?如果係,咁其實真係不用分那麼細,大家都是中國人.
呀提返大家,假如你有試下去了解佢,你就知JOAN唔係個咁在意錢既人,佢之前叫人捐錢,如果你捐5蚊歐羅佢會俾返個中指你,但係咪一個人唔在意錢你就可以任意對佢作品搞黎搞去?到底香港人係咪唔識咩叫尊重?
講真,真係唔係因為香港人先屌,大陸有人睇LEGO展第一日就推爛人個作品,台灣有人摸爛個畫家啲畫,我當時仲慶幸香港人只係影下相姐,點知今日就出班人黎做足以上既野,我真係唔希望,JOAN第一次黎香港,亦係最後一次黎香港,點解同樣亞洲地區既日本唔會出現呢D新聞?點解中港台就有呢啲醜事?我唔需要針對香港人,因為大家都一樣.
如果你問我,點解要屌香港人,咁係因為我都係香港人,我都好希望有一日,我地唔再係俾人笑果群,唔再係俾日本美國歐洲當做係中國人一樣既果群人,我唔係要拎住杯紅酒孤芳自賞,亦唔需要搵一個新立論出黎,因為呢啲野應該係全世界都識,而我最嬲既係,點解香港人仲有咁多人唔識,唔識仲要以唔識為榮,點解香港人永遠都係三日鮮,點解林榮基事件轉眼就講完,點解唔識揸筷子要咁開心,點解香港人就係差果少少,點解我要屌呢一件事?係因為,香港人係自己人,香港人應該有自己文化,而同時學習人地好既文化,而我相信我地係有呢個能力,你唔見我走去微博同大陸人嘈?呢個咪就係分別囉.
原文連結


text:
小小超李澤楷係城中超級鑽石王老五,佢同梁洛施分手之後,佢感情生活自然受到關注.上個月有讀者撞見小小超同一位齊蔭長髮女仔喺灣仔餐廳談心,到早幾日,又俾人撞見佢同女伴喺泰國曼谷街頭又攬又鍚,個女伴似足之前灣仔個齊蔭女,極似係同一個人.
呢位咁得小小超歡心嘅齊蔭女,終於現真身佢睇落30歲,雖然唔係乜嘢超級美女,但五官端正,鼻樑直直,個樣好pure好白淨!原來,小小超早喺今年5月,已經同呢位齊蔭女一齊去日本名古屋,重比讀者撞見小小超同齊蔭女棄坐私家車改搭普通市民搭嘅交通工具添.
今日讀者鄧小姐透過本報「爆相爆片」報料,話睇完今日《蘋果》報道之後,發現齊蔭女同佢今年5月撞見嗰個小小超女伴外型似到十足十.
鄧小姐話5月3號喺名鐵名古屋站搭電鐵去中部機場,佢喺月台頭等車等候位置等下一班特急車,突然有兩個人好趕急衝入鄧小姐面前嗰部非特急車廂,雖然隔住玻璃,但鄧小姐好清楚睇到其中一個係小小超,而身邊另一個就激似今日見報嗰個齊蔭女.
鄧小姐話:「李澤楷上到嗰卡頭等車卡之後搵坐位,見到有一家人坐喺度,就同對方講個位係佢,跟住嗰家人起身,但原來李澤楷搭錯車,佢其實係同我坐同一班車,因為我上車之後,下一個站就見到李澤楷同個女仔上番車搭番我同一班.」
鄧小姐指小小超同齊蔭女喺機場站一出閘之後,兩個人就好依依不捨咁企到埋一埋,小小超仲一手拖住行李,一手攬住齊蔭女,鍚咗齊蔭女個面珠一啖,齊蔭女頭dup dup好唔捨得,小小超人於是又哄又0氹咁咬耳仔,兩個人癡纏咗5分鐘左右,齊蔭女就好依依不捨咁,同小小超人分頭走人,小小超冇同齊蔭女一齊搭飛機,剩得女嘅自己一個拖住行咗去機場.
鄧小姐話唔清楚齊蔭女係咪搭飛機返香港,但近距離見佢個樣,冇乜點化妝,個樣似乎好細個好文靜,睇打扮似有家底,而且好多時都係匿喺小小超身後面好怕羞咁款.
小小超喺呢幾個月內三度同齊蔭女現身名古屋,灣仔同曼谷三個唔同地方,睇嚟愛得相當癡纏.至於嗰位齊蔭女三現身都係着住款露膊連身短裙,衣着品味似乎都好專一咁呢!
2015年8月4日 星期二
李澤楷女友樣貌曝光 五月蜜遊名古屋 車站錫錫 李澤楷,
小小超李澤楷係城中超級鑽石王老五,佢同梁洛施分手之後,佢感情生活自然受到關注.上個月有讀者撞見小小超同一位齊蔭長髮女仔喺灣仔餐廳談心,到早幾日,又俾人撞見佢同女伴喺泰國曼谷街頭又攬又鍚,個女伴似足之前灣仔個齊蔭女,極似係同一個人.


text:
Day 8 2/11/2013
Lisbon > Porto
行走里數 : 334km
Sandeman Cellars ,Palacio da Bolsa證券交易所宮,Igreja de São Francisco
聖方濟各堂
今日我哋就由Lisbon去Porto,個GPS之後睇過要成5個幾鐘車程先到.所以,今朝早我哋又係要早出發,今朝食完個早餐大概6點多D就出發.
豐富早餐
其實呢一程路行嘅路都幾好行,基本上都最少係行90km/h,今次重見到有警察擺Road Block添喎,我哋架車重俾佢哋叫埋去.佢哋一D英文都唔識,我都唔知佢講咩.講講下佢又攞佢張好似身份証嘅嘢出來,咁我咪俾個國際牌俾佢睇囉.佢睇完又講一大輪嘢,之後就示意要開車尾箱,跟住又要開件行李俾佢睇,攪完一大輪又佢又攞佢張好似身份証嘅嘢出來,咁我就俾咗張香港身份証佢睇,之後佢又唔知講咩,但係最後就示意我哋可以走人~~~話時話,佢哋同我哋都溝通唔到,我都唔知佢想查咩,不過可能佢見我哋架車係西班牙車牌就查下咁啦.
之後又行咗一陣,我哋就去油站入油順便放下水咁啦.我哋大概11:30就到咗Porto,首先去住宿個邊睇下泊車個位置先.
去到Porto個時落緊雨
然後,我哋就去酒莊區個邊睇下嘢,不過去到Porto個時落緊雨.
酒莊區係住宿嘅對面河個邊,我哋揸架車去,見到無晒錶位,咪周圍兜下囉.兜完呢條街諗住兜返轉頭,睇下有無位啦,點知對面線有幾架車走,咁我哋就諗住駛入一個路口調頭,點知咁啱有架車駛入呢個路口,呢個路口再入就係一個停車場.咁~~~係咁嘅情況下,我哋就去泊咗呢個停車場喇.
泊好車,行出個停車場個時落好大雨,咁我哋就去停車場隔離嘅一個酒莊叫 Sandeman ,呢個酒莊都有香港嘅雜誌報導過嘅,我哋入到去就問下佢哋幾時有Tour,咁啱就有一個食開始,不過就係講西班牙文嘅,英文嘅就要成1700先有.我哋對於呢個酒嘅文化無咩研究,旨在睇下參觀下,呢個Tour每人收費EUR$5包試兩杯酒,我哋等咗一陣去個廁所出返來就開始.其實呢個參觀佢有分三種嘅,一種就係好似我哋Join嘅呢一種,第二種就係一樣咁參觀個酒狀,不過就試唔同級數嘅酒,收費EUR$16,最後一種就係可以去埋睇個葡萄園嘅,收費就要成 EUR$35,我諗對葡萄酒有興趣嘅人應該會去參加.
呢個Guide
Tour會帶你入去睇下個酒莊,然後講解下佢哋個酒莊嘅歷史.佢哋點樣去釀製葡萄酒,Port酒又係點樣出現嘅~~~咁我哋都唔知佢講咩,就只有係呢到周圍影下相,睇完個酒窖之後就會放一段片俾我哋睇.之後就會去試酒,分別有一杯白酒同一杯紅酒~~~話時話,佢哋D白酒同紅酒都幾好味,容易入口同埋都有D甜甜哋,不過最後我哋都無買到,因為係網上面有人講係出面買會平過係呢到買,但係呢,我哋係出面基本都無見都有得買呢一隻Sandeman嘅酒.
會有個人帶住你入去參觀個酒窖
重會講下佢哋酒莊嘅嘢
然後睇下片
試酒
完成咗呢個Tour之後我哋就去搵食,因為都成點鐘啦.呢到其實之前搵個有一間餐廳有D特色嘢食,不過就離我哋家下個位置有D遠.咁啱我哋揸車入到呢個酒莊區嘅時候見到有間 Subway,於是我哋就去食Subway 喇.
食完行返出來又落過雨喎,個時都差不多1330喇,咁我哋就去返住宿個邊準備Checkin先,因為個到D泊位要有人走咗先泊到嘅.咁啱去到住宿附近又有一個位可以泊,咁泊好架車,我就去住宿個個位置搵個負責人Checkin,但係按極門鐘都無反應.咁我又無當地嘅電話,咪等下囉,又行去附近睇下有無得借電話,又搵唔到.最後又行返去住宿個到,咁啱個個負責人行返出來,話頭先啱啱有個客Checkin緊,所以無應到我門.之後,佢就帶我去我哋住個間Studio ,呢一間住宿都幾抵EUR$68.5租兩日~~不過就比之前個D細D ,但係都幾特別.攪好晒D嘢之後就去車到捚返D行李落去,話時話,其實呢到同 Granada到差不多,又係泊車同住宿到要行一段路先到.整好晒D嘢,係到休息下就出去睇下嘢同埋睇下附近有咩食同有咩買.係呢間住宿附近有間小型超市,入面有D菜同埋少少肉類買,不過就無大型超市咁多嘢買.我哋開頭行都無落雨嘅,點知行行下越落越大,大到行唔到,因為其實我哋得一把傘.本來諗住行去火車站到睇下附近有無大型超市買下嘢嘅,不過最後都係要放棄,因為基本真係行唔到,我哋見細雨咗就即刻行返去住宿附近個間超市都買今晚嘅嘢食,係去超市嘅途中,途徑一間當地嘅茶餐廳,佢哋有一種當地嘅三文治食,本來我想試下嘅,不過同行個個又唔想試,所以最後都無試到,呢款三文治我哋最後都食唔到,因為跟住個日就係星期日,個D餐廳無做生意~~嗚嗚~~~
係超市都買咗D嘢食之後就返去住宿到休息下,然後就整嘢食,不過個Wifi用唔到喎,問題係佢有三個Wifi Access Point,我哋收到最強個個用唔到,其餘個兩個又用到但係就收得好弱同埋唔穩定~~之後我都有寫Email俾個負責人叫佢來整一整~~不過唔知佢有無來整,因為個個最強嘅電話都係用唔到~~


text:
因為12月係聖誕, 1月係我生日, 2月係大少, 承熹, 采霖既生日, 再加埋情人節, 過年等大大小小節日, 真係開心到不得了!!!!!
係2月2日我地特別為承熹&采霖舉行左一個生日會 (哥哥三歲, 妹妹一歲, 兩個相差6日)
原本都十五十六唔知攪唔攪好, 但突然有一晚訓唔著, 上網search下有咩地方攪生日會係平靚正
最後我選擇左"薯仔屋" (但老實講, 佢地唔算平, 不過叫做地方就腳, 包晒食物飲品, 又無太多限制, 啱晒我呢啲怕麻煩既人, 所以就扑搥)
由於我揀左佢地"新會道本店"位置 (我鐘意佢個到似屋企Feel, 感覺好cozy!! 佢地有另間凡高廳可以容納60人), 所以人數方面要就住大約三十人到, 唔係會太迫
就係咁, 我主力只係請有小朋友既朋友一齊參加, 而且希望大家既年齡相若, 玩起上黎唔會有太大衝突, 哈! (我好怕有啲大個啲既小朋友成日蝦啲年紀較小的)
話咁快就一歲, 但妹妹啲頭髮依然好少
哥哥三歲了!!!!! 越黎越明白事理, 但相對少左一份BB既無知感, 對媽媽黎講好矛盾, 又想佢快啲大, 但又想佢好似BB咁傻下傻下
妹妹同哥哥暫時都未好識一齊拍住玩, 不過感恩佢地都尚算相親相愛, 好多時都可以和平共處 (如果妹妹唔再失驚無神整爛哥哥啲lego的話)
阿茄個仔 - 豆豆, 好靚仔! 一出世啲頭髮已經多過妹妹依家
越大越靚女既Aubrey
薯仔屋好專業, 已經準備好晒開party必備既decor (等我仲買左Happy Bday banner & 派對帽, 不過唔記得攞去用)
佢地仲有啱大人玩既wii, 各類集體遊戲, 卡拉OK等.... 大人一定唔會悶
小朋友天地~
小朋友更加唔會悶啦, 佢地有大量各式其式既玩具, 又有地墊, 小朋友可以自己玩, 大人可以安心食下野, 傾下計!!!!
食物方面我一早都好放心, 因為係網上見評語都唔錯, 話晒都即時烹調, 起碼食既時候係新鮮熱辣, 唔會凍晒, 好多朋友既feedback都話食物好唔錯~
但最開心係有餅神Vanlily既精選甜品黎助慶, 大人同細路都勁愛!!!!
有雜碎果仁曲奇, Cupcake, Marcaroon & Mango Pudding, 個個都愛食!!!!!!! 好多謝甜甜啊~
妹妹首先體力透支訓左先~
Jadie好乖, 雖然有事要走先, 但臨走都送個goodbye kiss 俾承熹~
好多謝你地老遠都黎出席呀~
我係Kiwi Sweet到訂左個4磅 2D 麵包超人蛋糕, 個圖案係我自己影張相俾佢地跟主做, 因為承熹同采霖都愛打鼓, 做呢個款就唔會偏心~
講返Kiwi Sweet 既蛋糕, 好開心佢地做得好靚, 比例好好(好驚見到網上有好多做到比例錯晒既公仔蛋糕), 而且佢地2D蛋糕係用海綿蛋糕, 較軟熟同無咁漏, 我選擇左士多啤梨夾心, 應該係大路鐘意既口味!!!!!! 雖然3D糖皮蛋糕係靚, 但我唔想因為貪一時靚而嘥左個蛋糕, 唔好食又浪費, 所以我最後都揀左2D, 大家都話唔錯呢~
之前係Kidinc就係買左呢兩件衫, 好sharp既兩兄妹 ^_^
再黎一張大合照先~
最後就係要多謝大家既禮物啊, 今年收到好多實用既用品, yeah!!!!!
多謝大家!!!!


text:
啱啱上晝去完禮賓府
點可以唔去就對面馬路嘅動植物公園呀!
雖然唔知今次係第N次去...
我哋離開禮賓府之後行5分鐘左右
就過到對面馬路嘅動植物公園
我哋先去竹園探吓嗰隻米奇老鼠像先
芊芊一見到佢就嗌「Micky呀」!
真係唔知邊個設計,諗到整個火寨米奇喺度
行番出嚟之後就直接上去噴水池平台花園
但係突然曬起上嚟
所以同噴水池影咗張相之後我哋就即刻去下一個景點
本來打算今次直接行去睇大猩猩先
但係芊芊唔知點解話要行另一邊!
佢一口氣就咗好多好多級樓梯
行到去個石像面前同佢影番張相
俾著哥哥以前細個如果見到大舊黑鼆鼆(音: 蚊蚊)嘅人像一定唔肯行埋去
終於見到第一隻動物啦
睇睇吓Hysan仲想畫畫
起碼我想快D去睇其他動物
所以想叫佢不如一陣坐低先畫
但係諗諗吓既然佢有咁嘅興趣我應該要支持佢
於是就咁坐喺一邊度等佢畫埋幅畫先再行
畫畫吓畫嘅途中發現地下上面有兩隻昆蟲喺度大戰
一隻蜜峰同青蜓喺度打交
但係佔盡優勢都係蜜峰,最後仲咬甩埋青蜓個頭
真係好恐怖!但係小朋友就睇得好開心
之後佢哋兩個仲同我玩起伏匿匿上嚟!
真係咁都可以玩一餐!
我哋之後沿路上去兒童遊樂場俾佢哋兩個放吓電
另外一個(芊芊)已經就嚟想瞓著!
途中見到好多唔同種類嘅雀仔!
呢隻真係又似雞又似雀...唔知係咪喺度孵緊蛋
今次我哋只經過溫室,冇入去睇!
始終小朋友對動物鍾情多於植物
跟住行行吓見到呢度仲攪笑
我第一個印象就係覺得佢好似一個離家出走嘅金毛邊青
呢度仲得意,唔講唔望起初以為佢係假嘅
再仔細睇真先見到佢原來佢識得郁
我同Hysan一見到呢隻就即刻諗起荒失失奇兵
跟住哥哥仲不斷咁扭計話要養佢
我都唔知佢係真係唔明定係專登撒嬌
好!終於嚟到兒童遊樂場
兩個嘢即刻之前扭咩都唔記得哂
一支箭9秒9跑咗上去玩
上到嚟都算幾多人!不過空間都算大所以唔會太危險
唔算好特別都係瀡滑梯韆鞦,咁多年都冇變
Hysan最鍾意就梗係伏匿匿啦!
圖中係剛俾佢發現咗
當佢合埋眼數1-10我就一直企咗喺佢前面
佢一數完就見到我所以引唔住笑
真係乜都可以玩一餐!
明明係老人家嘅健身活動又可以走埋去玩兩吓
(相中後面個小朋友仲勁...咁都可以爬咗上去)
芊芊真係人如其名
佢最鍾意就係玩韆鞦
仲一跟叫我推佢大力D然後番過嚟踢我
跟住就笑到見牙唔見眼
玩完之後我哋就落番去平台花園的通道過去大猩猩那邊
通道兩旁圍上咗木條,同埋掛咗D展版喺度介紹動植物公園嘅歷史!
一嚟到呢邊就梗係要睇吓馬騮仔同埋長臂猿先啦
點知佢哋無端端打起交上嚟
最細個隻勁百厭,一路追住隻大的打
最後大馬尸騮一於少理自己爬咗去好高嘅地方避開佢
跟住隔離呢邊就係長臂猿!呢隻金毛係女仔(我老婆話的)
佢話原來佢哋一開始都係黑毛
跟住到大個D會變金毛,如果係女仔就繼續keep住金色
但係如果係男仔就大大吓會變番黑毛
真係咁攪笑!?
呢個哥哥一路睇唔肯走
跟住我同媽咪芊芊就入去隔離嘅教育中心望吓
由得佢自己一個繼續企喺度睇
(呢個哥哥成日都要同人唱反調,話走就要留多陣,話留多陣就嘈要走>.<)
入到嚟裡面見到好多豹皮標本
仲有一隻勁似真既1:1豹!
仲有好多骨嘅標本,見到魚,青蛙等嘅骨,都幾得意
跟住我哋行番出去見到有雪榚買
突然覺得又行得攰攰地,所以叫媽咪買番支甜筒食
芊芊拎住支甜筒即刻個樣都醒神哂!
妹妹好大方咁請哥哥食!哥哥就當然好驚死俾芊芊食哂
即刻有機會食就超大個口食一啖好大啖
食完芊芊都話「哥哥你咁大啖嘅?」
跟住到媽咪食....
最快就到芊芊食最後一啖...
最後我哋嚟探一探巨型大猩猩!
真係超大隻,但係佢一d都唔笨蕉,仲行動超靈活!
喺個籠裡面爬嚟爬去完全冇失過手
好似洪金寶咁堅!
最後我哋打算去下一站香港公園
途徑平台花園見到有個外國人帶埋隻竉物盾臂龜嚟散步!
即刻所有小朋友過去圍住佢嚟睇,又摸佢有個殻!
芊芊又想摸又唔敢摸!
哥哥就一路跟住行
個場面真係好攪笑!
Photo by CANON 5D Mark III, Len | EF 24-70mm f/2.8L USM
跟跟吓隻龜都同主人走咗lu...
咁我哋就唯有出發去最後一站香港公園啦,不過要先醫醫個肚先
呀劍評語: 真係唔知第幾次嚟呢度lu...簡單講呢度一定唔會夠新界區農場咁天然,但係對於住巿區嘅一家大細嚟講,咁方便就可以見到動物,而且唔係一般你農場見到嘅豬牛羊馬喎!不過主要得猩猩馬騮同唔同鳥類,我就覺得如果可以再加多其他種類就好D!
香港動植物公園 簡介
位於扯旗山的北面山坡,最高處海拔一百米,而最低處則為海拔六十二米.香港動植物公園佔地五.六公頃於1871年建成,當時名為植物公園,直至1975年正式易名為「香港動植物公園」,以反映對野生動物所作努力.其建築工程於1860年展開,並於1864年把第一期設施開放給市民使用.
開放時間
噴水池平台花園 上午5時至下午10時
溫室 / 教育及展覽中心 上午9時至下午4時30分
其他 上午6時至下午7時 入場費用: 全免
公園導賞團
公園免費提供以粵語講解的導賞團服務,由專人帶領遊人觀賞園內各項建設.每個導賞團約歷時兩小時,參加人數約為四十人.
詳情如下:
日期: 2015年9月6日至12月27日 (逢星期日) (2015年10月4日及12月6日除外)
時間: 上午10時30分至中午12時30分
集合地點: 香港動植物公園教育及展覽中心
交通
可達本公園的巴士路線:
從中環開出 3B, 12, 13
從金鐘開出 12A, 12M, 40M, 40P, 40
從銅鑼灣開出 23B
從北角開出 23
從樂富開出 103
或 港鐵中環站K出口穿過匯豐總行步行上山
網址
http://www.lcsd.gov.hk/tc/parks/hkzbg/index.html
電話
2530 0154


text:
其實都無抱住任何的心態去換呢個公仔,因為我深信我自己係唔會抽中,就係起呢個無希望無失望的情況下,意料之外的事情就出現啦!
當我好淡言咁望住呢盒野,個心都仲係起度唸緊都唔知換埋隻咩垃圾返嚟,好心不甘情不願,一手都摵難左個盒,拎左包公仔出嚟,當然同以往一樣,隔住個膠袋起度摸下佢,感覺下自己抽到隻咩先?
第一個感覺係圓碌碌咁,再摸第二下摸到個頭有三棵蔥心想唔通個pekkle?但自言自語的我起度講,明明pekkle 係長方盒,點會圓碌碌,一定係PC狗啦!再摸返個中間位個心妖的一聲PC狗?好唔甘心再摸摸返去個頭部位置,感覺到有個pekkle 嘴,呢刻先至想起第一期換個款咪係圓碌碌囉!但個心都仲係唔相信自己咁幸運,仍然覺得袋中係一隻PC 狗,但仍然唔捨得剪開個膠袋......再由膠袋個孔偷望,首先係見到頭部隻眼,依然係妖的一聲PC 狗 hahahaha....再搵多少少特徵見到個黃色的小嘴,都仲未相信自己抽中左隻pekkle 再搵埋個綠色蘋果出嚟先至confirm 我抽中左啦!無限的開心!
當我拎住呢個pekkle 同我老豆講我抽中左pekkle,佢問返我即係乜野,我話我隻鴨仔,佢答我咁有乜咁巴閉! 我額上個滴汗大滴到想滴下來!我細佬就同我講佢都唔識你同佢講只係對牛彈琴......無論你地識唔識得欣賞可愛的pekkle,我都想同你地講我好開心我自己可以抽中一隻,雖然呢個款我本來已經有兩隻,但係多一隻又何況,我咁鍾意pekkle,就當多一件收藏品啦!


text:
搵外母做和事佬小環老公做阿四4,537views│2016年08月17日為咗箍煲,小環老公Eric專登搞箍煲旅行,仲拉埋小環父母一齊去,話晒有兩老喺度幫手緩和氣氛,加上自己又落足力做阿四,搏下可以快啲氹番老婆吖嘛.Eric喺保險公司做高層,平日乜都有秘書同一大班下屬幫手做嘢,但依家要氹老婆呀,梗係無得再做大少爺啦!好似幫老婆買果汁咁,就算迫到死又打晒蛇餅,但Eric都冇得sayno,仲好細心咁叫小 ...
搵外母做和事佬 小環老公做阿四
4,537 views│2016年08月17日
為咗箍煲,小環老公Eric專登搞箍煲旅行,仲拉埋小環父母一齊去,話晒有兩老喺度幫手緩和氣氛,加上自己又落足力做阿四,搏下可以快啲氹番老婆吖嘛.
Eric喺保險公司做高層,平日乜都有秘書同一大班下屬幫手做嘢,但依家要氹老婆呀,梗係無得再做大少爺好似幫老婆買果汁咁,就算迫到死又打晒蛇餅,但Eric都冇得say no,仲好細心咁叫小環返上車等,排隊呢啲嘢,梗係留返俾自己足足排咗廿五分鐘先買到四杯果汁!
老人家腳骨力麻麻,Eric都好識do,扶住外父外母落車,加分
就算到咗夜晚都有成38度,行夜市好鬼熱啫,之但係老婆又話想食腸喎,所以Eric收到signal,即刻9秒9仆去買,仲要親自塞埋入小環口餵佢食.不過,小環塊面仲係有啲黑!
唔緊要,仲有機會嘅,事關小環要同阿爸阿媽影合照呀,機會嚟喇Eric.咪掛住揸機啦,借啲意黐去影吖嘛!得咗,成個旅程,終於影到一張合照喇!


text:
今日又去長州玩下, 其實都係去渡假屋多, 只希望大家有個地方休息一下~~好在老闆娘比我地平五十元, 真幸運!!
同joejoe試下答既所謂豪華船票, 要睇下佢幾豪華先得~
呢...呢個就係豪華位!!?? 除左有冷氣及有枱外, 都唔知邊度豪華...
終於到左長州, 包括埋呢個平安....burger???? 仲有幾隻味道!?好似幾得意喎~
ahha~仲去左周圍既店舖行下, 呢間餐廳幾靚, 仲有到此一遊呢個名, 都幾有意思~
呢間全部賣貓物品既店舖, 一定係貓迷既至愛
呢間粥店簡直係我及joejoe既至愛, 毎次去長州都一定要食佢, 尤其係豬潤腸粉, 而家佢就整緊呢樣, 見到個盆都好熱呢
買完弼之後行過一間荒廢既戲院, 都好似幾特別~
但去到渡假屋時, 我竟然唔見左條鎖匙!?? 點解由我袋既都可以唔見左?? 我竟然仲大聲話joejoe, 真係對唔住, 咁樣對我既好老公, 我都覺得自己實在太過分, 又把joejoe嚇呆左..
同joejoe離開渡假屋之後, 買返少少禮物比佢先, 我就買隻杯杯比joejoe先, 仲送多個平安burger既磁石佢, 個公仔軟淋淋, 好得意!
好快就係長州返黎中環, 之後去左IFC行, 見到好多靚靚既櫥窗擺設賣鑽石呢!!呢個小屋幾特別, 又幾得意喎
呢條純白樓梯真係好靚, 仲加上附近既心心, 好似結婚一樣
仲有靚靚既high fashion既海報, 呢個model真係好型, 而且仲好有美感
呢套衫也好型, 而且係我至愛既黑色, cutting 又靚
呢張相係影比joejoe既, joejoe著起上黎應該幾型吧? 佢咁瘦著咩都好睇
呢張相既model好有性格, 覺得佢仲好型, 而家班私影妹妹仔都冇呢種特色
呢套真係最最最型!! 可以著呢套裙去影返輯靚相就好~


text:
人工高幾倍進擊ViuTV同Tvb爭杏兒楊怡50,807views│2016年04月22日ViuTV除咗對劇本有要求,對比出名刻薄嘅大台,就唔會用長約綁死藝人,希望同多啲唔同類型嘅藝人合作.有傳ViuTV同楊怡,胡杏兒同吳卓羲呢幾位前無綫一線小生花旦傾緊合作,金廣誠就話只要劇本啱,邊個都有可能!依家有大台前視帝Bowie林保怡,率先打頭陣,過檔ViuTV拍劇,一集勁袋三萬,片酬係無綫嘅兩倍喎!不過, ...
人工高幾倍 進擊ViuTV同Tvb爭杏兒楊怡
50,807 views│2016年04月22日
ViuTV除咗對劇本有要求,對比出名刻薄嘅大台,就唔會用長約綁死藝人,希望同多啲唔同類型嘅藝人合作.有傳ViuTV同楊怡,胡杏兒同吳卓羲呢幾位前無綫一線小生花旦傾緊合作,金廣誠就話只要劇本啱,邊個都有可能!
依家有大台前視帝Bowie林保怡,率先打頭陣,過檔ViuTV拍劇,一集勁袋三萬,片酬係無綫嘅兩倍喎!不過,佢強調最吸引嘅劇本夠創新,唔係淨係為錢㗎!
見到呢一幕,係咪好似大台劇《天與地》呢?如果劇本唔掂,就算ViuTV出幾多錢,一向要求高嘅Bowie都未必肯做若然想吸金,學李彩華咁上強國拍爛劇咪得囉!佢一集賺三十萬人仔,短短幾年已經買咗四層樓揸手.
有好劇本,又唔使藝人簽長約.唔知賣咗身俾大台,要加監四年嘅王浩信,會唔會後悔呢?


text:
THURSDAY
JAYDEN is 2 years, 3 weeks and 5 days old today
近排, Jayden開始戒片片 進步係有, 但係慢左少少咁lor 加上, 佢唔係好識表達 有時, 濕左先話俾我知 仲有, Jayden唔識同我講佢”開大” 試過有幾次屙左o係底褲仔 嘻, 有咩野我以前o係醫院未見過丫 幾臭, 幾恐怖gei野到遇過 以為自己有晒免疫, 乜都唔驚 但, 當我見Jayden 痾左pat 屎o係底褲 真係覺得嘔心, 因為要洗 冇理由掉左條低褲仔ga嘛 所以, 有時我唔會俾佢著低褲仔 要佢著學習褲 直至佢”開完大” 先著底褲 第二件小事 近排, 屋企d日本雪印奶粉飲晒啦 Jayden以轉奶粉 我俾佢飲”雪印思敏傑” 但係, 佢應該唔多喜歡 明顯飲剩好多, 有時只係飲2安 真係俾佢激死 希望佢會慢慢適應啦 我好鍾意小朋友飲奶ga o^_^o
近排, Jayden開始戒片片
進步係有, 但係慢左少少咁lor
加上, 佢唔係好識表達
有時, 濕左先話俾我知
仲有, Jayden唔識同我講佢”開大”
試過有幾次屙左o係底褲仔
嘻, 有咩野我以前o係醫院未見過丫
幾臭, 幾恐怖gei野到遇過
以為自己有晒免疫, 乜都唔驚
但, 當我見Jayden 痾左pat 屎o係底褲
真係覺得嘔心, 因為要洗
冇理由掉左條低褲仔ga嘛
所以, 有時我唔會俾佢著低褲仔
要佢著學習褲
直至佢”開完大” 先著底褲
第二件小事
近排, 屋企d日本雪印奶粉飲晒啦
Jayden以轉奶粉
我俾佢飲”雪印思敏傑”
但係, 佢應該唔多喜歡
明顯飲剩好多, 有時只係飲2安
真係俾佢激死
希望佢會慢慢適應啦
我好鍾意小朋友飲奶ga
o^_^o
最後一件小事就係, 其中一篇blog

上左Yahoo blog ”親子家庭樂”呀
小事情, 大興奮
雖然e個Blog係為左自己同Jayden有多d回憶
(哈, 原全忽略K baba !!)
但, 有人睇下, 俾下意見, 一齊分享
係開心gei
o^_^o


text:
因為之前天氣報告話會落雨,所以都諗住去唔到游水,不過帶定泳衣以防萬一,但係就無帶水底相機了.所以呢日好小相咋!
呢幾日妹妮影親相都扭扭擰擰,可能太心急要去玩喇
見到兒童樂園了!!! 其實呢度又係好大,我地帶住細路主要玩兒童專區寶貝水城,其實大人都有好多好激既水上滑梯架,我都好想去玩呀!!
妹妮以為淨係影佢,點知比媽me攝入鏡都唔知
呢度全部小朋友都要穿救生衣,都幾安全噃
搵左位擺好野,急不及待落水了.好彩我地共有3個yaya睇檔,其實Clara個yaya都有著泳衣打底,陪妹妹落水玩埋一份架.
呢個就係小喇叭,我地坐住水泡兩邊拋咁sir 出喇叭底,都幾有離心力架!大人版個大喇叭一定更加刺激呀
妹妮玩左一次已猛叫encore,我地一玩就玩左3次!
背後就係玩水區,啱晒細路仔,又唔怕水深
妹妮玩呢D小形滑梯都勁開心!
後面個滑梯又係坐水泡滑,不過無相機,好彩yaya走黎幫我地影下相咋.仲有呢個係溫水區,可能係就d BB,但d水暖到好似溫泉水樣!!呢個天氣黎講我覺得太熱了!
其實仲有好多小朋友黎講都好激既滑梯架,我地玩左個叫眼鏡蛇,好似U形滑梯一樣由一邊sir到另一邊跌番落黎,離心力好勁呀!!妹妮一D都唔驚又encore左幾次!!之後我地坐水泡慢游水泡河,妹妮話一D都唔刺激喎.仲有人工大浪灣,乘風破浪!玩左個幾鐘其實都攰攰地,yaya帶左生果比妹妮食,佢二話不說清晒!
其實淨係坐係水中浸下已經涼透心!係小童池玩多到1點我地要返酒店沖涼了,但係由一開門9:30 玩到1:00,已經好夠喉了
呢D就係大人滑梯喇,睇到都想去玩呀!!
大人滑梯到中午已經開始有人龍排隊了
呢幾條5彩天梯,吸引左幾個爸爸去玩,我地先行返酒店嘞
Clara 同妹妮擔住遮好似兩個小名人咁
仲想用遮擋住唔比我影相潻
沖完涼執好晒行李等check out
終於有得食喇,落番酒店餐廳飲茶.其實呢度酒店既餐廳都幾好食!比我地呢幾日食既都好味
妹妮一開始就隊左幾碗飯,麵,食到中途已忍唔住瞓著左,可想而知佢呢日有幾攰!一瞓仲瞓左成個鐘潻!
睡眼惺鬆既妹妮,5點鐘我地搭shuttle 走喇,搭返6:00 船返香港,到屋企都成8點幾了,真係早船去既船返玩足3日,希望好快再有機會返黎玩過!!


text:
今日真係樣衰到爆......
平日lunch 我多數都只係起公司樓下買飯盒食,食左成個月個餐牌都無乜轉過,食都食到好悶,加上佢又真係幾貴,平時我食開GE 飯盒都要成$50.我都幾鐘意食熱狗,之前個同事話我知中環有一間叫永樂園食熱狗好出名的餐廳,於是就上網搵晒個路線圖,大概知佢起邊個位,本來個Planning 係行完街之後再買返公司食,就係因為我自己以為呢個係一個完美的Planning,我瘀爆的事情就出現啦!
都唔知點解行行下突然扭親,我當時企左起一級好高的梯級到,我好自然咁由級梯級到仆左起個地下度,當時我只係覺得好痛,但係起中環喎,仆親咁樣衰,我當然唔理三七廿一即時忍住痛彈返起身啦!因為今日係著西褲,我第一間都唔係考慮自己有幾痛有無擦損,而係即刻望下條褲有無擦爛,我當時只係唸,如果條褲爛左我要即刻去買過條新GE.好在最後條褲係無穿無爛,但係感覺到個膝頭係擦損左.
起我仆親的時候,係有好多人望到,但係香港人無乜愛心都算,唔扶我起身都算,有個男人真係勁衰,起我後面講左好多次“出街行路要帶眼”我個刻都有D 嬲嬲地,但係算啦,人地衰唔代表我要破口大罵或者咒人地,所以我選擇唔出聲,記得jola 家聚時常分享,佢話選擇唔出聲亦都係神給我門的一點智慧.最後我拐拐下咁慢慢行返公司,一返到公司就去洗手間拉起條褲睇下隻腳有幾傷,好在只係擦損左少少,留了點點的血.雖然扭親隻腳都仲係痛,但都感恩起碼無腫到!
今日亞姐又唔准我地放工,最後OT 到10:30pm左右,所以我又唔駛點行,起公司樓下搭的士返屋企,現在又過著幾年前,每日都只係得出屋企門口,入公司門口,再出公司門口,最後就係的士送到我返屋企門口!而唯一的不同之處係個工作環境及工作地點...


text:
今日6點15分就收工,因為7點50分有得玩Bodycombat,我好似玩上忍咁...去之前我又去左香格里拉食米線〈我要補充一下上一篇日記先,我指嘅香格里拉係先達附近嘅一間20幾蚊嘅米線,唔係貴價野.〉我用極快嘅速度食完就去中心啦,因為要早少少去排隊,如果唔係會好多人由其係咁早添呀.
我發覺我越跳越起勁,要跳到出晒汗我就越開心,如果好似昨日那個灑太極咁就死啦.跳完之後就即刻去沖涼,因為會好多人排隊架,不過沖涼之前我去磅左一次,結果我又比上次輕左兩磅啦,但我都唔覺開心喎...唔知點解啦.
我發覺玩Bodycombat好過去跑步,遲D岩時間的話我會去跳健康舞,Hip Hop,玩俞加同器械操添..........不過Pong一定唔會陪我玩尼幾樣啦.
未上堂之前我最前排有四個女仔,我估佢地應該成日跳,因為佢對D動作都好熟,而且柔軟度都幾好,不過佢地好肥〈我唔係歧視佢地肥〉不過我係度諗,點解佢地成日跳,但都唔FIT嘅??而且我覺得佢地都好黑人憎嘅係,阿Sir教緊動作時,阿Sir講幾大聲佢都就坐係度講幾大聲囉.
9點就走得啦,之後去左兆萬對面,7-11樓上嘅鋪頭,賣好多史迪仔嘅野架,本來上去係想買杯墊,不過搵唔到,但比我買左一支史迪仔嘅原心筆同原子筆.仲要Pong趕我走我先願意走添呀.


text:
2012年8月29日星期三
法國婚紗 - 第一回
又影婚紗相啦,真係開心.因為「黃金閣」送左張FREE FB 的COUPON 比我地,價值錢 $4188 wo ><” 同南朋友逢星期三都會去尖沙咀,今日放工我地就去左金巴利道間法國婚紗.Serve 我地果個叫Angel, 個名好sweet但人就....
一黎就話我地張酒席係2011年,過哂期,但又話唔緊要啦,我照比你影,小姐黃金閣的負責人ANN 同我地講得好清楚,帶張券去係睇發券日期,所以特突唔寫日期等我地想幾時影都無限制,發券上亦都係咁寫,發券日起計三個月有效.無話過發券日同酒席訂金日期係一樣.如果道理係你果邊就唔洗話我地張券過期但又比我地影啦.而家成個感覺就好似佢皇恩浩蕩咁.FEEL BAD 囉
根住揀左試衫日期,影相日期後佢教我地上網揀衫.佢叫我上網揀十件….十件????
之前睇BLOG個個都話可以揀二十件試,而我得十件??? 照直問佢「我上網睇人地個個用COUPON 都係有二十件試WO?」佢既回應係「人地既PAKAGE 唔同嘛」.好,我算,反正張COUPON都係諗住玩下,試幾多件都一樣,真正影相都係得兩件婚紗.
返屋企LOGIN 睇下佢地D衫,順便試下係咪得十件,E,又唔係WO,我又揀到二十件.都唔明果個姐姐仔咩心態,如果我真係聽佢講揀左十件試,到時又有D係出左街,我就會試得好少,無得比較.未影相已經覺得佢地服務好差,好彩我唔係正式比錢幫襯.
訂閱: 發佈留言 (Atom)


text:
3M21D今個新年真係忙個不停,又要招呼朋友上黎拜年,又要帶住龍BB去屋企人親戚度拜年,所以攪到無Update Blog!雖然新年日日無停過,但今年真係過得特別開心,因為多左龍BB第一年一齊過新年,龍BB重可以順便幫補下家計,哈哈!
第一年龍BB過新年緊係要著得靚靚啦,買左一件有龍圖案既新年衫比佢,本來有藍色,但睇落好似金龍靚D,買龍BB衫真係捨得,預左一百蚊件衫只可以著幾日,下年又要買過Lu!不過著起龍袍又幾似太子既,抵返晒(自我安慰)!
3M10D~ 老公抱起龍BB係公公屋企影依張相,著住件靚衫再加埋後面有咁多靚花,你睇龍BB笑得幾開心
3M21D上兩星期2月8日係龍BB一百日,由於親戚朋友多數上門睇BB,所以我只係擺左兩圍自己男女家食飯慶祝!
由於上次滿月係美心買個BB車cake個個都讚靚同好味,所以今次決定再同美心訂左個3磅"鞋"cake....寓意"快高長大",同樣今次個個都讚靚,好味!另外,我再加多3個數字"1,0,0"既蠟燭,睇上黎又真係幾靚喎!
媽咪話因為我係龍年出世,所以搵條龍做佈景同我影相襯返,媽咪重同我著左件紅色衫旺一旺tim!個樣好似啱啱訓甦無咩精神,無錯,當時真係啱啱訓甦就比媽咪捉左去影相喇heeee~~
3M5D龍BB 3個月喇,雖然佢重未識行識走,但係我已經覺得佢好大個仔喇,可能本身佢個樣比較老積啦!不過都係個句啦,好開心睇住佢一日比一日長大,又見証到佢好多第一次真係好正,有時湊住佢好辛苦,但當佢望住你笑,依依呀呀個陣,真係開心到冧晒!奶奶/嘔奶/便便;由3個月大開始5安變為6安,本來念住照食一日5餐,但發覺佢無咁快肚餓可以相隔時間耐D所以改食4餐! 9:00, 2:00, 7:00, 11:00
至於嘔奶依然嚴重,就算飲完訓甦後兩個鐘都會嘔一兩啖奶出黎,有時會嘔水加一粒粒白色既奶粉粒,真係好頭痛,每次問姑娘醫生都話正常,其實嘔得咁密係咪個胃有事呢?!聽人講BB 過左3個月個胃仔會好D,希望佢真係會好D啦!
便便正常,每日一至兩次,次次都一大pat黃色!有時見佢最夜個餐未有便便,飲完奶個陣就會同佢"吾...."等佢知道要便便,跟住龍BB就會好合作咁用力"吾"D便便出黎,叻仔!學習佢而家已經學識自已拎住手鈴玩超過幾分鐘!
有時同佢揮手講Hello,佢隻手會即時比反應你!
而平日就會放D兒童DVD歌比佢睇,佢會好興奮腳仔係咁踢,而我就會一路唱歌比佢聽,佢就好似想跟住一齊唱,好攪笑!
佢而家勁鐘意食手手同玩口水,比蘇菲佢食又好似吾好多like,食食下又吾食喇,初頭見到蘇菲重好似有d嚇親!
見到佢食手會同佢say no,佢可能聽慣左,有時佢一見我地睇到佢食手會即刻拎開,重要個樣好似好突然比我地撞破咁,比佢笑C~~
2M21D~ 比你偷影到tim
2M23D~ kiss me baby
2M28D~ 拎到手仔軟喇
3M4D~ 我嬌吾嬌娋呀??


text:
香港真人係好鍾意去旅行,加上香港人一生都不羈放縱愛自由,所以幾乎九成人都會選擇自遊行.但自遊行或自駕遊已經唔足以令香港人喺面書炫耀.近年最潮最值得晒命嘅…係去世界各地窮遊!
旅遊從來都係豐儉由人,你鍾意可以坐頭等住五星級,相反可以搭廉航住民宿.但唔知點解,有部分窮遊愛好者有一種「你唔係窮遊!根本唔係去旅行只係去洗錢咋嘛!」嘅錯誤觀念.
有次我去東京,同事問我洗咗幾多錢,我話差不多兩萬蚊.同事聽到之後,個死人樣就好似見住一個人將張中六合彩頭獎嘅飛用黎抿鼻涕咁Shocked…
「嘩!你洗咁多錢去咗邊?」
「都係新宿,原宿,秋葉原,淺草囉,無乜特別…」
「我上次用咗幾千蚊,已經喺日本生存咗半個月!去晒東京大部分景點,同你去嘅地方幾乎一樣!你呢啲咪唔識去旅行囉!」
呢位同事,每次其他人去完旅行,佢都會即刻衝過去問人用幾多錢,再分享佢用幾少錢生存到幾多日…其實網路上亦有好多以「窮遊」自豪,再話其他人唔識去旅行嘅人.
後來細問之下,原來佢住青年旅館,玩到邊住到邊,有時訓網吧,有時訓太空倉,每日三餐都食即食麵解決,沖涼就去公共澡堂.佢話見識到當地文化,仲結交咗好多有窮遊癖嘅朋友.
但點解我去旅行洗幾萬蚊就係唔識去旅行?咁我到底去咗乜?時光旅行啊?再者,你踩單車去到我去嘅地方,但我食嘅嘢你窮遊真係食得到?
講起用最少錢生存得最耐,我以前中學,每日都喺每個朋友嘅飯盒搶一啖飯食,捱過咗兩年,唔通我又指住食翠華嘅學生話佢唔識返學咩?!
其實窮遊嘅意思,係雖然你無錢,但都可以去啲有錢先去到嘅地方.方法係用時間換取金錢,例如步行或單車代替交通工具,住宿選擇離市區較遠嘅地方等等.
窮遊,只係一種去旅行嘅選擇,並唔係一個優勝之處.可能你的確認識到好多當地朋友,又可能體驗到當地文化…
但係…喂!我只係一個宅男,唔太想深切體會當地文化.喺香港,我每日都帶飯返公司食,平時又唔太洗錢.去到秋葉原呢塊聖地想洗多幾個錢,放縱吓自己豪食幾餐都得卦.唔係個個去旅行都要做修行憎嘅.
另外有一類窮遊係最黑人憎.就係為咗慳錢,去破壞當地國家規矩.外國有好多景點或野生動物都會有Tour導賞團,除咗有專人講解導賞之外,主要目的係唔想遊客毀壞景點措施同破壞大自然生態.
有一次親身經歷,我去塔斯曼尼亞時有個野生小企鵝導賞團,可以遠距離觀賞夜晚成班小企鵝游上岸返回巢穴嘅過程.當時有班窮遊台灣人住同一間青年旅館,每個人聽見我話去睇小企鵝,都話:
「不用給錢的!反正你也聽不懂他說什麼!他只給你遠距離看,但你自己爬過去就可以近距離拍照,還可以摸小企鵝,最重要是不用錢!!」
我聽到時嬲到震,即場鬧爆佢哋.我嬲並唔係因為佢造我唔識聽英文(事實上我真係唔識),亦因為我唔識,特登事前上網做咗資料搜集,原來要求遊客遠距離導賞,係唔想嚇到班小企鵝,另外拍照唔可以開閃光燈,一般燈光會傷到小企鵝眼睛,所以導賞員只會用特製燈光,確保完全唔打擾到佢哋.皆因小企鵝一旦受到驚嚇,就會覺得呢個地方唔安全,佢哋就以後唔會再返黎!
最重要一點…小企鵝絕對絕對絕對唔可以摸!因灼小企鵝沾上人類氣味,族群就會排斥佢,離群嘅小企鵝根本無法生存.(我英文差有錯請指正,我鬧錯嘅話,對唔住囉!)
所以,請各位窮遊者做足資料搜集,唔好做其他國家眼中嘅蝗蟲.最後一句,正如我唔會歧視你哋去旅行唔捨得洗錢,請你哋都唔好覺得洗錢就係唔識去旅行.
原文連結


text:
可以講吓幾點(劇透):
・首先好多觀眾,包括我,對呢類災難片,特攝片要求越來越高,今次都仲可以,但係如果荷里活拍極都係咁,呢類電影仲可以玩幾耐?仲要翻拍幾多次?
・近年好多大片,電影公司都傾向搵啲新導演/無乜拍大budget 片經驗嘅導演,出發點可能係希望新導演可以拍返佢嘅特色出黎,俾啲新鮮感觀眾.至於效果就有好有唔好,有時會見到個導演根本未handle 到咁大製作.今次Godzilla 搵嘅導演Gareth Edwards 拍Godzilla 之前只拍過一套長片,另外有做開Visual Effects 嘅工作.而睇完Godzilla 之後,我係睇唔到佢有咩長處或特色.呢套Godzilla 究竟經導演處理後,同其他特攝片,災難片,外星人片有咩分別?我感受唔到,我只係覺得好多野都好平實,要不停轉場景(我真係唔係咁鍾意),有咁快得咁快咁講晒個故事俾觀眾聽.至於電影嘅Visual Effects 我又唔覺有幾特別,表達手法有幾唔同,難免有點失望.
・Juliette Binoche 嘅出場可以以秒數計...我寧願無人話我知佢有份,等到時我有啲啲驚喜,好過而家我有啲啲被騙嘅感覺.
・Elizabeth Olsen 好啲,出場時間唔少,但又其實無乜戲可做,可惜.如果睇佢睇多次MMMM好過.
・全套戲咁多個角色(包括怪獸s) ,最好睇係Mr. White,無論個角色定係Bryan Cranston 嘅演技都好睇好吸引.不過呢個角色咁快死,實在同個仔建立唔到多少關係.
・而家啲怪獸越黎越大,就越黎越唔好睇,因為佢地太勁喇.就好似今次咁,勁到要搵哥斯拉怪獸打怪獸...大佬我又唔係日本人,我真係對隻野無感情嫁,我點解會有興趣睇三隻核突野打黎打去? 結果,見住隻哥斯拉就黎死,真係得渡邊謙一個人想喊...
・有段運火車運彈頭嘅戲,我覺得個場景做得幾好,不過黑夜大霧 + 又高又長嘅火車木橋好似好多電影都出現過,會唔會無新意咗少少呢?另外,有段係玩Bay Area Bridge 定唔知Golden Gate Bridge...可唔可以唔好套套災難片都整吓條橋呢...仲要次次都有架滿載𡃁仔嘅巴士係條橋上面...蜘蛛俠救咗佢地嫁喇...幾年前....
(唔知Transformers 會唔會整爛青馬大橋...?)
・電影仍然有好多無厘頭情節,例如渡邊謙呢個日本科學家同美國將軍一段對話,渡邊謙無啦啦拎咗隻因為廣鳥原爆而停咗嘅陀錶出黎,話隻錶係佢老豆俾佢,imply佢自己係反核/反戰.成套戲其實無乜講反核,但係係無舖排嘅情況下,無啦啦導演要由渡邊謙把口講出套戲有個咁嘅message 實在好核突.
・唔知點解,我見到呢班怪獸食核彈做食物,真係覺得好唔對路.
・以前啲大片,災難片,外星人片,總會有Mr. President 嘅戲份, e.g. Deep Impact, Independence Day, The Day after Tomorrow,etc.但係近年嘅好似無咗呢個習慣,係咪啲編劇驚觀眾睇到厭?但係我又覺得,去到咁大件事,都無呀Mr. President 出黎撐吓場,講兩句,又好似令我覺得件事唔夠大.係電影入面,邊個係呢個Mission 嘅總指揮?我依稀記得吓個演員個樣,但連個角色名我都講唔出.咁如果觀眾代入咗,覺得個Mission 做得唔好,應該搵邊個問責?


text:
1.俄羅斯冇啖好食
俄羅斯傳統食物嘅口味係比較特別嘅,佢地會飲酸MAY MAY有汽嘅凍湯,主食係布林餅 (類似PANCAKE,餡可配肉,魚,菜,朱古力,魚子……)同餃子(係!就係我地食開果隻餃子,不過要點SOUR CREAM),連食魚生壽司都係配沙律醬……聽落好似好奇怪,但係食落係OK好味的!有一餐我地食左個「大籠包」,我地叫佢「大籠包」因為佢係小籠包咁嘅樣但係手掌咁大隻!咬開個皮可以飲哂啲肉汁的!超好味!小籠包愛好者必食!!!所以其實俄餐都有好食嘅!不過如果你真係接受唔到,其實周街都係西式餐廳CAFÉ,可以食返普通西餐的.老麥KFC BURGER KING都梗有一間係左近.中餐泰餐都有,少啲囉,不過點都唔會去到食唔慣俄餐就會餓死嘅地步.
2.俄羅斯溝通唔到
俄羅斯人主要講俄文,唔講英文,周街啲標示都係俄文冇英文,地鐵廣播都只得俄文﹐BUT!其實俄文睇睇下都睇得明的.去左幾日我已自覺識睇大部份,唔洗TURING整部CHRISTOPHER比我解碼,好簡單.譬如koфe = coffee; TyaлeT
= toilet; MeTpo = metro……拿!係咪好簡單先!咁你去旅行不外乎都係飲下咖啡去下廁所搭下地鐵架啫,再深啲嘅都唔洗學啦!況且其實服務行業大部份人見你唔識俄文都會同你講返英文,最多講得唔係幾好嘅啫,不過係溝通到嘅;而且好多餐廳都有英文MENU.再唔係,呢個世界仲有看圖識字同身體語言架嘛!所以其實就算唔識俄文,生活都完全唔困難架!
3.俄羅斯好破舊
可能我們去開市中心同遊客區啦,我覺得周圍都好光鮮亮麗喎!乾淨過香港同西歐好多地方!條街一日洗幾次,街同河都冇垃圾!可能少蝗啦,一路上見到嘅都係歐美旅客,好少亞洲或中國旅客!大家都好注重衛生!好開心!
4.俄羅斯人冷漠無情
服務業果啲唔講啦,佢地對你NICE係職責所在,我講緊街邊路人,其實好多都好NICE喎,我地問路呀有咩困難呀,佢地都係有求必應,就算唔識講英文都好努力幫我地喎!有次我地去超市買水,唔識分邊啲有汽冇汽,問個俄嬸,佢真係冇老點我地喎!啲人話俄羅斯人木口木面不苟言笑,喂,其實一個正常人係正常狀態下係唔會笑架喎,如果你去到一個地方成條街嘅人都無啦啦對住你笑,會唔會更加詭異呀……
5.俄羅斯治安好差
去之前都聽人講話好多人搶野偷野呀,陳雅明又話佢個FD比人搶野要一個打十個,又話好多黑警會拉你埋暗角敲詐你等等,我地都有帶備防狼器諗住有事可以求救,TOUCHWOOD我地一樣都冇遇到喎!可能我地好彩啦,又或者我地個樣生得似窮人所以冇人向我地埋手啦!不過啲人話要格外提防嘅流浪漢同中亞人我地都唔多覺有喎!可能我地真係好好彩啦!不過始終去邊度旅行都要小心財物架啦,銀包PASSPORT睇實啲包冇死架啦!
係咁多喇!俄羅斯係好地方黎架!大家放心去啦!(跳起YEAH


text:
玩完沙灘又坐番shuttle bus 返酒店, 之後就去酒店泳池
呢度都幾大風, 所以玩咗一陣就去浸jacuzzi
室內的Jacuzzi, 細佬仍然係驚, 唔敢玩, 齋坐係旁邊
今晚諗住去"しまぶた屋"(Tel: 098-966-1450) 食dinner, 叫酒店幫手book 位, 點知full 晒, 酒店就介紹另外一間類似的, 都係食あぐ豬, 而且唔使駕車, 坐酒店的shuttle bus 去到個gate 落車行1分鐘就到, 返去時只要在gate 話比個staff 知要返酒店佢哋就會call 架shuttle bus 來接返我哋
島ぶた専門店 万座レストラン
Tel: 098-966-2172
細佬熱到要攞把扇出來潑, 連game 都唔玩住
呢度地方唔大, 冷氣又唔夠, 再加上枱枱都有個木蒸籠, 好似坐咗係個廚房咁
原本order 了兩 set 島の食べ物 セット(Yen3,280) , 但係來了兩 set あぐー豚セット (Yen2,480), 蒸完開蓋先知攪錯咗, 由於未食已經成身汗, 費時叫佢換又要等過, 寧願盡快食完去對面便利店買宵夜好過
呢兩款醬好好味, 送飯一流, 不過唔知咩醬,
其實另外仲買左柸麵, 因晚餐真係食得唔飽
等小朋友訓哂我哋就輪住落去浸吓個大浴場
夜晚的酒店泳池


text:
大人D老友約埋我地,參加咗港島東區嘅新婦女會舉辦嘅新界一天遊.
早上八點九喺西灣河上車,先去沙田火炭參觀「稻鄉飲食文化博物館」.
車一進大門就見到呢座建築物好特别,外牆種滿青草.
到此一遊.
博物館展出香港以前D大排檔,我梗係要走埋去攪攪震喇.
有位小朋友話要斬料喎!
賣牛什.
食番碟牛什先.
雞蛋仔檔.
武林聖火令.
舊式茶居辨飲茶.
應拍友嘅要求,同大人手拖手影張合照.
懷舊西餐廳.
食中東水煙.
煲仔飯檔.
毛主席萬歲.
大人介紹各式食物.
稻香集團嘅招牌.
滿漢全席.
參觀完離開前影吓招牌先.
上番車就去大埔.
參觀喺大埔嘅有机農墟.
呢度全部都係有机種植嘅瓜菜,可以自由選購.
彩色嘅椰菜花.
近排大熱嘅紅菜頭.
仲有各種各樣嘅有机瓜菜.
參觀完農墟就上車往上水食午飯.
食飽飽就去番大埔嘅海濱公園行吓,呢度我都黎過好多次喇.
入咗公園大家就自由活動.
首先去昆蟲屋參觀吓.
甲蟲模型好得意.
池塘裏好多錦鯉.
館內展去好多種類嘅甲蟲.
各類蝴蝶.
蝗蟲.
蟬.
螞蟻.
白紋伊蚊.
睇完昆蟲出番去,一路行過去回歸塔果邊.
雞蛋花.
大人話唔上塔,喺下面坐吓好過.
我自己上去塔頂睇風景.
吐露港嘅風景都好靚架.
呢邊就有屋邨屋苑.
我番落黎喇.
行出去單車徑睇人跴單車.
行完公園上番車就踏上歸程喇.
經過獅子山隧道出九龍.
再過紅碪海底隧道往港島.
銅鑼灣.
好快就番到西灣河.
轉埋呢個灣就結速我地今日嘅行程喇!


text:
決定結婚book左酒席後,開始揾pre-wedding,而我另一半係無主見的人,所以又係我周圍搵資料,初初我同bf講不如去澳門影,近近地又唔駛請咁多假去第2到影,點知佢話澳門同其他地方價錢唔係相差好遠,點解唔揀其他地方.所以澳門就俾佢ban左~
之後都有諗過以下幾個地方:
歐洲
- 心諗價錢一定唔平,都唔敢問bf
日本 - 影櫻花或者紅葉,但見d package要包埋攝影師+化妝師的ticket同住宿,計過又唔化算.
九寨溝
/ 雲南 - 之前問過品果同fei wedding價錢,其實價錢都ok,不過問題係我怕自己攞唔到太多假期.另外,知道fei
wedding要係香港攞衫再自己帶上飛機,我覺得會好辛苦,拎幾套婚紗+晚裝上機喎.之後有考慮過品果,但最後又怕大陸d化妝同衫"娘",加上我見佢地好似得外景冇室內景,而且d相好似全部都係得景,人就影得好細,因為我考慮到未必會影2輯,到時如果無咩大頭相又好似爭d,所以都係放棄~
最後都係諗台灣,我諗住搵台灣的婚攝公司,因為我唔駛比埋佢地的ticket同住宿ma~
而我當時上網search過多人好評的公司,得出以下選擇:
(1) masalili
(2) 旅人行館
(3)
凱瑟琳
初初我好想係清境影,因為網上見清境的地方好靚,而且d羊好可愛,知道masalili冇去清境的package,有d失望,另外睇佢地個網頁,睇來睇去都唔係好明佢地價錢點計,佢地好似逐個景點去計,心諗如果我想影2-3個景點,咁咪好貴?
之後睇到旅人行館(呢間同masalili都算係同公司),佢地有去清境的package,但價錢有少少貴,不過好的係可以拎晒所有相的soft
copy~
之後4月同bf去左婚展逛,其實我一早知道masalili同旅人行館唔會攞booth,只係想同bf睇下其他booth,會唔會有咩驚喜.去到凱瑟琳個booth,當時凱瑟琳係我第3個choice,佢地攞出來的相其實同website一樣,不過覺得d相真係影得唔錯,咁我地就走去坐低問下佢地職員野啦~
原來招呼我地既叫謝經理,我聽網上其他sis話招呼佢地的都唔係叫xx經理,唔通我地咁啱遇到個經理?
之後聽謝經理講解下個package,睇下佢介紹d相,而我bf都覺得d相影得幾靚,而我主動問謝經理有冇去清境的package,佢搵左一本俾我睇,d相真係影得幾好,不過佢就話唔suggest我地去清境影,佢話個到成日有雨,而且影相時經常會有霧氣,所以好難影到個境靚,佢話如果我真係想同羊影,佢可以叫我地拍其他草地景,然後執相時幫我地加d羊,做到好似係清境影的效果,聽完覺得呢個idea都ok,而且我又可以影多幾個景點.
本來我諗住每間公司坐低問下價,點知未去其他婚攝公司,就已經比凱瑟琳個經理落左"答",佢話同我傾package的野,但就已經寫係張單上面,即係開單???
我地都來不及,唯有book呢間啦,而且呢間都唔錯,最後都叫佢地做左d優惠比我地同送多d野~
但比左訂番到屋企係網上發現我地的優惠唔算多,其他人的優惠比我地多,我諗緊到影相個時再同佢地bargain下,唔知得唔得呢?
所以我地最後選擇的pre-wedding公司係
- catherine 凱瑟琳


text:
喺大埔區真係冇咩選擇,裝修過算新淨嘅,不過上到去仲擺哂啲建築物料喺度就唔太美觀喇~ Check-in 方面,reception 姨姨雖然冇乜笑容,經常上親去都見到佢瞓喺梳化休息,都理解嘅,大埔酒店應該唔似九龍塘果啲時鐘咁旺場,其實姨姨年紀都大,通宵更都攰,瞓底休息下我都好理解,而且對我嚟講,呢間又唔係咩高級酒店,所以我對服務態度都冇乜要求,有問有答正正路路就OK啦~ 住過幾次,好多時都冇哂一張大床,當然我同愛人都瘦就冇問題,reception 姨姨話多大陸團嚟住,的確經過走廊都多國語人,而且隔音係差嘅,我都唔理出面咩聲啦,照嗌~~ 試過晚飯時段去玩兩三個鐘,落到嚟因為旁邊係打冷,好多人望住,呢下有啲尷.過夜嘅話,朝早果個位就好靜,冇乜人,都OK! 過夜 $5XX,呢個質素呢個價錢,都算合理啦~ 如果新界區仲有多啲選擇就好啦!
下午時段和愛人短聚兩三小時,check-in 時 reception 姐姐直接帶咗我地上房間先填資料辦手續,避免咗某啲客人喺reception 等待時感到尷尬,呢 part 又諗得幾周到喎~ 房間唔講得上好新淨,但裝修都OK嘅,浴室冇企缸有浴缸,但浴缸去水好慢,少少塞;除此之外冇個高啲嘅毛巾架掛毛巾,只係浴缸牆有個較低嘅掛毛巾位,好易整濕啲毛巾,浴室部分有待改善. 短聚幾個鐘OK,如果過夜我就會考慮其他酒店先.
本身諗住去異風情過夜,點知可能星期六太 full,話起碼要等半個鐘先有房,睇 comment 見漫春天幾高評價,決定試下! 去到好彩仲有最後一間房,reception 姐姐好有禮貌,房間裝修新淨又舒適,浴室好大,設施完善,有浴缸,乾淨! 第二朝起身又可以叫早餐,價錢真係好廉宜,又多野食揀,好抵!諗起都好想食… 一定會再幫襯! 唯一係爭咗冇代客泊車,而且裡面啲車位都幾窄. 是次消費: 過夜 $8XX (另需付$100按金) 早餐 $6X


text:
媽咪姐
愛巢加 Sammi名 安仔求婚相流出
8月 19日係鄭秀文生日,安仔買咗佢最鍾意嘅粉紅玫瑰求婚,睇相就知兩人開心又感動!但點解張相無頭嘅?睇怕係擺相上網嘅朋友怕影響安仔 Sammi,特登 cut咗囉.查實安仔都自爆怕 Sammi拒絕,「驚,但無得驚.嗰晚係佢生日,就試嚇求婚囉.佢係好開心,我哋都好 sincere(真誠).」
恭喜!恭喜!踏入年尾,娛樂圈又有天大喜訊!許志安同鄭秀文呢 pair經歷 22年離離合合,自前年復合以來,恩愛到痹,不時拍拖出埠,又成日買餸煮飯仔.
近日佢哋被爆上年 11月 30日喺印尼峇里島秘婚,但兩位當事人同經理人郭啟華就否認,只係話安仔係喺 Sammi生日嗰日( 8月 19日)求婚成功,之後兩家人先齊齊去峇里慶祝!
嗱,媽咪姐收到少少風,仲喺網上搵到一張極之珍貴嘅相擁求婚相,可以同大家分享嚇.安仔為求抱得佳人歸,原來暗中喺 Sammi生日前籌備求婚大行動,由買戒指到買花都揀咗好耐,問埋兩人身邊密友意見先撲槌㗎.
安仔知 Sammi鍾意熱鬧,仲專程叫埋兩人嘅老死車婉婉同其他朋友,一齊見證呢個「歷史時刻」!而求婚地點就喺安仔寓所幹德道殷豪閣.嗰晚大家同 Sammi食完生日飯後,跟住就熄燈,安仔靜靜咁推出蛋糕,再唱名曲〈唯獨你是不可取替〉.呢個重要嘅時候,安仔攞出戒指,再跪低,然後兩行眼淚已湧出嚟,咁冧, Sammi想唔應承都幾難啦!
媽咪姐仲收到風,佢哋去峇里真係結婚,而且喺一間有無敵海景嘅教堂完婚,被邀出席者只得雙方家人.為承諾「每天愛 Sammi多一些」,安仔俾咗 100萬禮金外父外母,仲答應將住緊嘅殷豪閣加埋 Sammi名落去㖭.講真, Sammi身家比安仔豐厚,唔會介意呢啲.不過安仔呢份愛妻之心,值得一讚呀!
2千 5百萬殷豪閣
安仔甘願將住緊嘅西半山豪宅加埋 Sammi名,即係俾咗千幾萬老婆揸手.佢仲講到明兩公婆之後會一齊住.之前,因 Sammi搬屋而與安仔同居,亦令感情升溫.「我哋無咁樣相處過,嗰幾個月確實非常舒服.」


text:
好多謝你地嚟書展見我~
真係好多謝你地~
其實小王子媽媽只係一個平凡到不得了嘅普通C9仔,同其它好多C9仔一樣日日過住煮飯揍仔嘅生活,好多謝你地令我發現自己嘅不平凡,又好多謝你地對我嘅支持,我答應你地會繼續創作更多令人嘩嘩聲嘅蛋糕裝飾,令你地一樣可以o係屋企人同朋友面前成為"不平凡"嘅人.
喺書展度有Blog友送我軟糖,又有Blog友送我飲品,雖然只係一d再普通不過嘅o野,但係我好感動,真係好多謝你地知道我講到口都乾,又記得我可能口淡淡想食粒糖.我收到嘅又點只係一筒糖同飲品咁間單呢?你地嘅心意我收到哂,超 超 超 感動!
BUT
5代表o個廿萬無數喎~最多比你地扣數下~hahahaha.......
其實我都係喺書展度第一次正式見到我自己本書,睇到實物之後~老實講有N咁多樣o野需要改進.但係第一次出書查實我自己係完全無經驗嘅,邊d野應該堅持,咩o野應該要其實我一dd慨念都無.
唯一一樣我可以確定嘅係,書裡面每一個字都係我嘅心血,係我對你地一直咁支持我而作嘅回應,係我送比你地嘅禮物.有買到書嘅Blog友應該知道呢本書同HK市面其他食譜好5同~
第一. 書厚到嘔
第二. 圖多到爆
第三. 中英對照,但係英文part詳細到你5信
第四. 好多字
親愛嘅Blog友們!
你地一嬲都知我教親你地o野都5會淨係教做法gar la,次次我都會囉囉saw saw咁同你地講解每個程序嘅原因同埋道理,要知道點解至知道點解會錯?o係邊度出錯?如果連點解都5知咁點去改呢?
所以我本書比其他食譜多好多字﹣﹣千奇米浪費我嘅苦心,要刨哂佢呀!因為做蛋糕裝飾師5係做餅咁間單,要比做餅師識更多嘅o野,咩o野要點用同o係咩情況用,而咩o野5可以同咩一齊嚟用,真係5係淨係雞蛋撈牛油再撈麵粉咁間單gar.一個再好食嘅蛋糕到最後都要靠華麗嘅外表嘅.
而蛋糕裝飾其實係源於外國嘅,所以好多材料都要以英文名為準,呢個就係點解我本書嘅英文part會詳細得咁緊要嘅原因.
裝飾過程有時會好覆習,要令你地睇圖就學得識~呢個就係點解我本書會咁厚,咁多圖又咁多字嘅原因o勒.
米好似睇其他食譜咁嚟睇呀,學5到o野gar,o個d字至係重點呀!!!
Well~雖然我本書以蛋糕裝飾為主,但係有食譜gar!裡面個cupcake食譜好正gar,你真係要試下,重有超少甜cake pops食譜,雪芳蛋糕食譜同芝士蛋糕食譜,o拿~我都話好食嘅食譜應該都無走雞gar na,信我la!
P.S小王子媽媽星期一重会去書展教做朱古力玫瑰花,如果你想學,又或者想同我吹下水嘅話就今晚6:00-7:30喺書展見na.


text:
去左八仙嶺附近既涌背營地camp,睇網上資料環境好似唔錯,而且十分近車路,所以係一個非常輕鬆既campsite,一早係大埔食完早餐買好野就查車入去,泊好位搵好地點就開始扎營,但唔知係咪因今次無做薯片儀式,所以起好營無耐就落雨,而且係好大果隻,因我隻營比較舊,所以落左陣雨入營睇睇,係窗口個位入晒水呀,原因係膠邊老化,雖然已經用膠袋擋住,但唔知頂得幾耐,所以最後入左fly去避避
25 December 2014
涌背camp 2013
貳零壹参年柒月陸至柒日 - 涌背camp 2013
去左八仙嶺附近既涌背營地camp,睇網上資料環境好似唔錯,而且十分近車路,所以係一個非常輕鬆既campsite,一早係大埔食完早餐買好野就查車入去,泊好位搵好地點就開始扎營,但唔知係咪因今次無做薯片儀式,所以起好營無耐就落雨,而且係好大果隻,因我隻營比較舊,所以落左陣雨入營睇睇,係窗口個位入晒水呀,原因係膠邊老化,雖然已經用膠袋擋住,但唔知頂得幾耐,所以最後入左fly去避避
之後呢停左雨,就開始食下燒賣同周圍行下咁,上游近河部份非常多蚊,可能平時無咩人行,見d蚊係咁撞埋我度,真係好肚餓咁款,行左一圈落左去廁所附近,見有最水喉星盆咁不錯既設施,上番營地,有蝸牛,蜈蚣而且石牆度仲有好多蟋蟀,好似住係一間間房咁,好熱鬧,而且仲有個不錯既magic hour,可能落完雨清洗下d塵所以有個靚日落掛
夜晚係食燒烤,因有三個大食男,所以野食都算食得晒,食完野睇星,可能依度無咩光害,個天都算有好多星,但因始終有少少煙霞,所以眼見但我部雞相機唔係點影到
後尾天光上番去食早餐,見有太陽當然羅番d野出黎起勢曬,食完早餐,又食西瓜,大熱天食西瓜真係爽,而且見朋友個營前面有條蟻路,大中細蟻非常忙碌,睇左陣小生命既生活就開始執野走人,又係大太陽又落下雨咁,去到近來非常火既龍尾,見到掛起晒個牌寫住熱烈慶賀龍尾動工,係依度住有地既村民做生意既人睇黎相當高興,其實依度都幾多人,唔知係去沙灘定係踏單車,旁邊既食野地方都非常full,我地搵左間睇落低檔少少既餐廳仔食tea,飲左幾支啤酒,睇下又晴又雨咁,依個天氣踏單車真慘,最後番家後我都中招,發燒了,一定係之前一晚比雨霖濕再露宿廁所門口之後又大太陽咁病啦,不過涌背營地真係一個好地方
去左八仙嶺附近既涌背營地camp,睇網上資料環境好似唔錯,而且十分近車路,所以係一個非常輕鬆既campsite,一早係大埔食完早餐買好野就查車入去,泊好位搵好地點就開始扎營,但唔知係咪因今次無做薯片儀式,所以起好營無耐就落雨,而且係好大果隻,因我隻營比較舊,所以落左陣雨入營睇睇,係窗口個位入晒水呀,原因係膠邊老化,雖然已經用膠袋擋住,但唔知頂得幾耐,所以最後入左fly去避避
食過糖水後訓覺,個天又落起雨,而且因我個位係fly個角底之前又唔記得挖去水坑,所以個營係咁比雨霖,基本上係訓唔得安落成日要整個營(卒之深切體會到木屋區落大雨既人既苦況了),之後更發覺開始積水,所以要起身郁營,搬呀搬,搬到無位時已經發覺唔多掂,睇睇錶已經五點幾,算了,收營落去廁所位睇下書等天光,去到廁所位見有個唔錯既石椅,睇落幾好訓,所以就夜晒d濕野係地,換件衫著番條長褲點好兩個蚊香訓覺lu,雖然出面馬路好多人鏈車,d聲打番入牆好似立體聲既效果,不過都唔理了,先訓為敬,朋友去廁所見我咁話係露宿者,我認不過好過訓一個入水既營,而且因石椅係雲石底,訓落一d都唔熱,後尾仲有少少凍要羅番張席出黎放底先好d,後尾清潔工人到左洗地,幾驚佢會洗埋我放野既地下,點知無,哈,我再一次體會露宿者既心情,呵
[06to07/07/13]
Photo Link <<<<<<<<<<<<<<<
Posted by q"._."p™ at 10:00 Labels: *Photo, *Share Something
No comments:
Subscribe to: Post Comments (Atom)


text:
噚日,報紙頭版刊登咗一篇聞者傷心,見者流淚嘅報道.話說,一位未成年少女,喺金沙度玩老虎機,「贏咗」74萬,不過可惜,由於贏咗老虎機要記名登記,佢未夠秤,職員知道之後,冇賠到畀佢.
除咗嗰個女仔欲哭無淚,因為人生冇幾多個機會可以中到大額老虎機獎,咁早就用咗個quota,我都幾戥佢唔抵,但係最唔開心嘅,一定係金沙主席Adelson.
家開賭場,唔係驚你賭錢贏到開巷兼肥到襪都着唔到,最驚嘅,係你唔嚟賭,而有咩嘢誘因令到賭客唔去賭,就係賭場傳出贏錢冇得賠嘅消息,賭仔心態,有機會贏,風險幾大都會去博,但係俾人知道冇得賠,輸梗,邊個肯嚟?
大 家可能會問:「點解賭場唔驚人大包大包錢咁贏走?」賭場係一盤靠機會率嚟贏錢嘅生意,雖然喺賭枱上面,好明顯係不公平競爭,賭場贏嘅機會係大賭仔好多,不 過就算係咁,如果好少人去賭,求其俾人贏咗一鋪甘嘅,賭場都有機會會輸.如果又要做生意,又要必贏,方法唔係唔賠錢趕客,而係增加賭客嘅數量,可能中間會 有偏差,令一啲好命嘅賭客贏到錢,但係大量嘅賭客機會率都係落咗喺輸錢嗰邊,人越多,賭場想輸都幾難.番 轉頭講金沙,我諗Adelson如果嗰個時間在場,一定寧願細細聲,隻眼開隻眼閉咁賠幾十萬畀個女仔,因為會好過第日見報,大字標題寫住「金沙唔畀錢」, 睇住篇報道,我彷彿聽到Adelson喺我耳邊講:「我哋又點會冇得賠,估唔到今次衰喺一個o靚妹手上,唉!」
所以,最後忠告所有未成年人士:未夠秤又想 去賭,唔係唔得,但係絕對唔可以玩老虎機,因為贏得大,一定會好揚,佢想賠畀你都難.最好玩一啲用現金即時派彩嘅遊戲,最好就係坐喺啲講普通話,貌似大陸 貪官嘅人隔籬,因為如果佢贏到錢都有得賠,咁賭場就算覺得你未夠秤都一定照賠!


text:
現年54歲嘅劉德華自從迎接寶貝女劉向蕙(Hanna)出世後,上年歌迷同劉華慶祝生日嗰陣,劉華開口揚言想追個仔,劉華同朱麗倩亦誠心求子,除咗拜佛,亦全家人食齋戒肉,今日《壹週刊》爆50歲朱麗倩終於追仔成功,定期接受人工受孕,試咗兩年,上年尾終於再度有喜,確係恭喜!恭喜!據周刊指,朱麗倩上個月就帶住囡囡Hanna返大馬拜祭外公外婆,當時估計朱麗倩佗B三個月,明顯有啲發福,最主要係還神,仲搵咗當地法師一 ...
現年54歲嘅劉德華自從迎接寶貝女劉向蕙(Hanna)出世後,上年歌迷同劉華慶祝生日嗰陣,劉華開口揚言想追個仔,劉華同朱麗倩亦誠心求子,除咗拜佛,亦全家人食齋戒肉,今日爆50歲朱麗倩終於追仔成功,定期接受人工受孕,試咗兩年,上年尾終於再度有喜,確係恭喜!恭喜!據周刊指,朱麗倩上個月就帶住囡囡Hanna返大馬拜祭外公外婆,當時估計朱麗倩佗B三個月,明顯有啲發福,最主要係還神,仲搵咗當地法師一 ...
現年54歲嘅劉德華自從迎接寶貝女劉向蕙(Hanna)出世後,上年歌迷同劉華慶祝生日嗰陣,劉華開口揚言想追個仔,劉華同朱麗倩亦誠心求子,除咗拜佛,亦全家人食齋戒肉,今日爆50歲朱麗倩終於追仔成功,定期接受人工受孕,試咗兩年,上年尾終於再度有喜,確係恭喜!恭喜!據周刊指,朱麗倩上個月就帶住囡囡Hanna返大馬拜祭外公外婆,當時估計朱麗倩佗B三個月,明顯有啲發福,最主要係還神,仲搵咗當地法師一齊誦經為BB祈福.陀B四個月嘅朱麗倩,上周二更被影到當日身穿白色鬆身裙,戴住口罩去九龍城,沿路有助手同保鏢陪同下,行海味鋪入貨,跟手去附近一間台灣食品店買嘢食,當日落雨,保鏢亦一早開定把遮護送朱麗倩上車.《蘋果》今日向劉華求證,佢就話:「冇回應,謝謝關心!」另外,盛傳劉華下月開拍埋有份投資嘅新戲《拆彈專家》之後,就會停工,主力湊女陪老婆.


text:
(ENAKO)
暗戀同單戀可以比喻為未開花結果既戀情,但係你可以不斷幻想呢朵花開既時候係幾咁靚,結果既時候係幾咁完美,呢種幻想可以永遠留係腦海入面,直至死果一刻.相反,戀愛既時候雖然代表既係花開結果既一刻,但呢種感覺又可以維持幾耐?有幾多情侶係熱戀過後會面對現實,出現摩擦,到最後,只有分手收場.一對情侶因為認識而拍拖,因為了解而分開,就係失戀人既寫照.而暗戀一個人往往幻想既只有佢美好既一面,真真正正既一面你唔會有機會了解,因為你只停留係認識.想得到一個人既時候,你會問「那裡只得我共你」,得到之後,感情好似凍檸檬茶一樣,慢慢地「只知道感覺失了蹤」.
做左十幾年毒男,我真真正正暗戀過既女仔只有一個.我對佢既感覺就好似一朵膠花一樣,永遠係最美好既形態,而唔會好似一段發生左既戀情咁樣,慢慢變質.人生總要留下幾個缺憾先叫做完美,呢種就係人人口中所講既缺憾美.當一個人面對挫折,傷心與失望既時候就會諗「如果我當時點點點啊,就唔會搞成今日咁樣啦!」,正如戀愛一樣,如果當時我可以令你成為我既女朋友,今日係我傷心既時候,你就可以安慰我.呢種幻想方法係百搭而實用,因為人往往會對得唔到既野而存在幻想,所以人先會追求唔同既事物,因為你會幻想得到之後,你會點開心點快樂.但得到之後又點呢?初時你會好開心,但慢慢地,會失去感覺,或者因為小事而嘈交,令到你心存不滿,呢個時候可以安慰你既,就只有暗戀既對象,因為幻想總比事實美好.
女朋友唔係話唔好,但有時唔係樣樣野都可以同身邊既人講.有時女朋友話阿A既男朋友係做律師點好點好,雖然你知道佢冇心串你,只係講事實,但心入面點都唔太開心,咁可以點做?同朋友傾?如果你班朋友係大咀巴或者根本你冇朋友呢?呢個時候,你需要既係幻想,幻想你暗戀既對象點樣安慰你.
暗戀目標係一個人向上努力既動力.為左得到佢,你會令自己做得更好,因為你同佢之間隔住一種神秘感,你想展示最好既一面比佢睇,因為你唔會知道佢點樣睇你,唔知佢會唔會包容到依家既你.但當佢成為你女朋友之後,你同佢既生活慢慢咁同化,你就會失去向上既動力,會認為買樓,供書教學係大家既責任.因為你已經當左女朋友係你既一部份而唔係一個外人.而你得唔到既暗戀對象就一直令你係咁幻想,幻想佢對你既要求,幻想點先可以令佢認同你.
暗戀的確會令人痛苦,但呢種感覺係令你感到窩心.人太完美,樣樣野盡如人意反而冇咩生存意義.當你幻想自己同佢有機會發展感情,可惜同佢擦身而過或者認為自己配唔上佢,其他男仔可以令佢更加幸福時,你會發現呢種感覺係令你回味而且為佢搵到一個佢真心中意既人而感到高興.當人慢慢咁長大既時候,見到暗戀對象同另一半開開心心既情況,就好似老豆嫁女一樣,為自己個女搵到真心中意既另一半感到開心.但當佢比另一半欺負既時候,你就會發揮男人既英雄本色,幻想自己點樣保護佢,當然,呢d只係幻想.
得閒果時,我都會睇下暗戀左一個十年既女仔既FACEBOOK同埋IG,睇下佢近日生活成點,見到佢開心,我就開心.4年前DSE放榜果時,我岩岩先申請左FACEBOOK,搵到佢既AC,同佢講:「我係你小學同學XX啊,你認唔認得我?」,佢話認得啊,我就問佢考成點,到最後我入左大學,佢入左ive.之後我同佢就再冇講過任何野,因為我冇勇氣同佢講.當時既我或者好傷心,但4年過去,反而留比我有更大既幻想空間.
暗戀同單戀就重要既地方就係幻想,因為幻想可以有無限既可能,你唔需要面對現實,而係可以一直沉迷係幻想既美好世界入面,可以一直為生命增添你既缺憾美.


text:
關於大裝修一事
(如果未準備好, 今日既我, 即係明日既你)
1.如果係無用Designer,就要事事親力親為,由其對住d裝修師傅,無論如何佢地都係專業,但不化表佢地會用心幫你,將心比心,樣皮野都好勞動,係你都會得過且過,所以d師傅大部份都係馬馬虎虎,你一定要夠牙力叫得佢地聽,呢個時候工頭好重要,因為唯一有希望踢得起班中帝就係個工頭.
2. 如果有Designer,就好好多,你只係對住一個人講,佢會幫你Handle,起碼Designer有文化dd,有得傾,不過選Designer好重要,佢要對你單野上心,有牙力同佢個班底溝通,重要平衝兩方面要求同實際可行性,最好識得同你用小d錢. 至於Design就見人見至 各有喜好,同一件事,係可以好貴,又可以好平既! (Designer一事, 出面有好多乜乜物物, 真係要小心, 好多都收錢前後般若兩人架, 口啤可能係唯一可以reference既野!)
3. 去國內買家具係平d,大約香港既七至八折吧,但係要小心尺寸,因為大陸先進過香港好多架,行十進制用米,而且有時佢地用呎都係十吋等於一尺,所以要特別小心,要特別留意既係大陸地方大,家具整體設計都比香港設計大件,而且床既standard長度唔係6呎,係6呎半,呢part要好小心呀!
4. 買家具尺吋真係要好小心,留意空間同各物件既比例,電視唔係越大越好,sofa size要合適,由其係深度要特別留意,重要留意窗廉位,例如有8尺位放sofa但係窗廉用了半尺,如果重有地燈放係sofa邊,甘就要小心sofa既闊度了.
5. 電視櫃既高度要留意TV既size,你既坐高同sofa既位高,雖然無可能perfect,但係高度唔好有好大影響,畢竟一般人對住部電視既時間都好長.
6. 唔好睇小窗廉, 當你裝好修放左家私,先慢慢選窗廉,窗廉係一個將你成間屋包起黎既野,如果多窗就更重要,幫手build up間屋既 tone都係靠窗廉! 我見議唔好番大陸做啦, 找師傅上門度尺會 好好多,大陸平唔平得幾多!當然如果唔係好多窗,又自命度尺自己都得,budget又有限,自量之後大陸做都ok既!
7. 地版方面我個人見解係香港唔適合用柚本橡本之類既地版,我未見過唔爆gap既木地版,當然呢樣野係個人喜好,用磚亦都要留意,普通款既磚邊度都有就無呢個問題,有d款廠一log一log甘做,要預好數量,番做後補唔係唔得,一來可能要等,二來唔同log有可能色有小小分別,要留意.另外同一個款既磚,可以好貴,又可以好平,要留意硬度,厚度同表層保護等等!地"煎"就留意清潔啦,香港甘潮濕都係可免則免!
8. 餐桌方面,方形圓形各有各好,不過用圓卓要留心椅子都係要雙數,真是雖要單數,平時也只好放雙數得圍著圓卓吧,到用時先拿出來, 單數椅碰圓卓有亂的感覺!吊燈就要留意大小同吊既高度,千其 唔好大檯小燈,或者小檯大燈啊!
9. 廚房要以實用為主,而且方便清潔為首要條件,當你裝修得好有格調之後用了一段時間要清潔才發現大件事,就會很痛苦了,當然如果你有實力,請人清潔亦可,不過有時位置如果好難清潔,叫乜人做都係無補於事! 爐頭如果跟oven同一位置 安裝, 要留意 Oven 有係抽風功能, 因為 Oven抽風時如無足夠生風入口, 係有可能由上面爐頭抽風導致吹息爐火. 裝修完重要 check 好d廚櫃門既開合, 最好係一齊開一齊關, 睇下有無 門頂門!(小 tips: 以往一般用磚同防火膠版, 最近興用 glass 或 steel, 兩者都清潔容易, glass會成本低d, 至於防火膠版櫃, 新款既已經比以前正好多,米買宜家個d雞廚櫃....一個字....雞...又唔係好平!)
10. Toilet 既見議係一防水要做足, 如果你習慣成日弄濕整個 toilet 既地下, 不如就成個 toilet 既地下做防水, 唔好只做沖涼位了, 對樓下同你自己間屋都有好處. 二就 係潔具要選可靠的, 同水有關既真係唔好是旦, 流起水上黎影響樓下可以好大件事! 買坐廁要留意去水咀位, 有分上下咀, 自由咀之類, 問清楚先好買! 買水龍頭最好問下專業人仕意見 , 留意自家既喉位, 如果係全新做, budget 要預留見唔到既parts錢,緊記!(小 tips: 意大利, 德國野係好d既, 不過會貴好多, 一分錢一分貨, 有時間既可以等有discount, 有展覽會有八折, 近歲晚有d重有五折, 至於大陸既, Delong係出面最多人 用, 品質同價格都可以接受)
11. 洗衣機有分上抽水同下去水, 要知道自己間屋洗衣機去水位係係上面定地下, 唔好買錯呀. 雪櫃呢, 要留散熱位, 唔好買到 fit 一 fit呀!
12. 熱水爐一般都係放係toilet, 但有些人把爐放去廚房, 問題係如果廚房離 toilet 遠, 熱水就要一段時間先會到 toilet, 冬天沖涼要小心啦!(小Tips: 煤氣公司d超薄熱水爐好很貴...5千至1萬...自己諗啦...重有...改煤氣錶位喉位都唔平...都有預算)
13. 門鎖係一個要留意手功既地方, 因為要好準先會做得好, 好多時差小小, d師傅都會是旦, 開到關到lock到就算, 唔smooth唔好收貨!(小Tips: PLC有鎖買大家都知, 都好多人用, 但係其實佢d款無乜變化, 要有型又有design feel, 灣仔同旺角大把, 有平有貴! 平至 數百一把大門鎖, 貴至$$$$$都有!)
14. 搬運呢, 裝好修就會有好多搬運, 甘就一定有碰撞, 留番一d之前送貨既發泡膠放在係轉角位會有幫助, 搬野時重要留意屋頂呢. 我見議有大件野搬時都係親自在場幫下手好d, d搬 運工人係唔會理你既, 重有佢地d手好dirty, 米比佢地週圍摸.
15. 最後係自己既心理, 同結婚都係一樣, 呢d野唔係一件簡單既事, 有好多好煩既野會出現, 重會有好多unexpected既意外會發生, 但畢業應該係一件好開心既事, 所以無論發 生乜野古靈精怪既野, 弄至你體無完膚, 都請以開心積極既態度面對, 享受人生的另一個里程同成果!


text:
Godfather有一幕經典,係個製片人同教父嘅代表傾唔掂數之後,第二日佢隻愛駒無啦啦俾人割咗個頭放響佢張床度.
其實我地冇證冇據,點可以一口咬定係黑手黨恐嚇個製片?
大佬呀,叫得做恐嚇,就梗係冇證據俾你捉到,但係人都知道係你落order先叫恐嚇啦.
由04年商台兩支咪被封到而家,
唐英年直播辯論對住幾百萬市民講到明當年梁振英要搞商台,
大班錄到黃楚標講到明西環對李慧玲好反感,
陽光時務老闆陳平俾人打到豬頭咁,
肥佬黎家門俾人刑毀兼放斧頭恐嚇,
AM730施老闆俾人截停架車恐嚇,
唔太聽話嘅報紙俾人抽廣告,
再睇番04年商台點樣同差唔多既手法封兩支咪…
呢啲都唔係直接證據證明有政治勢力要對付傳媒,但你信係個別事件嗎?
2月13日李慧玲記招之後,網上出現幾種口徑頗為統一的聲音,一口咬定李慧玲被炒係公司管治或者私人恩怨,唔係政治打壓,又或者係拗嘅細節,例如指責李慧玲無證據證明係梁振英搞死佢.大家認住有咩人咁講過,以後可以唔駛再聽佢地講嘢.
政治打壓嘅嘢,邊可能下下都有錄音有文件證據?如果李慧玲咁樣俾人突然炒魷都唔關政治事,大家繼續信唔關事啦.打壓的確唔一定係來自梁振英,梁振英算得係咩啫?而家講緊係來自北方嘅政治打壓呀.李慧玲講到明有梁振英身邊嘅人叫佢小心份工,就好似當年路祥安俾壓力港大咁,唔駛董建華自己去架.
2004年係咁封咪,2014年又係咁封咪,咁都唔關政治事的話,似乎要到某日特區上唔到facebook/youtube,再起埋集中營送你地去勞改先至會信?
原文連結


text:
墊 底 , 又 名 墊 底 費 , 英 文 叫 excess 或 者 deductible, 通 常 位 於 介 紹 保 單 pamphlet 印 到 細 細 隻 字 嘅 注 腳 入 面 , 概 念 略 為 難 理 解 , 容 易 被 人 忽 略 , 到 要 claim 嘅 時 候 先 至 會 留 意 , 收 倒 張 check 可 能 會 有 些 少 冇 癮 .
例 如 部 分 旅 遊 保 險 的 個 人 財 物 保 障 , 每 次 索 償 嘅 墊 底 是 300元 , 假 設 你 旅 行 期 間 俾 人 偷 咗 副 價 值 500 元 嘅 太 陽 眼 鏡 , 咁 你 可 獲 得 嘅 賠 償 就 只 有 500-300 = 200. 如 果 墊 底 係 以 每 件 計 , 即 是 每 件 嘢 都 要 扣 一 次 , 係 唔 係 好 冇 癮 呢 ?
家 居 保 險 , 亦 都 會 有 墊 底 , 除 咗 會 有 一 個 固 定 金 額 外 , 仲 會 有 浮 動 嘅 計 法 . 例 如 , 一 啲 由 水 浸 引 致 嘅 財 物 損 失 , 墊 底 可 以 係 損 失 嘅 10%. 浸 壞 咗 20 萬 元 嘅 嘢 , 自 己 承 受 2 萬 嘅 損 失 , 保 險 公 司 賠 18 萬 .
所 以 , 買 保 險 時 , 唔 好 淨 係 比 較 保 額 , 要 比 較 埋 墊 底 . 保 額 當 然 係 越 高 越 好 啦 , 而 墊 底 就 越 低 越 好 嘞 . 其 實 有 好 多 旅 遊 保 險 係 零 墊 底 架 .
講 咁 多 , 都 喺 道 講 墊 底 嘅 唔 好 , 咁 點 解 係 你 好 朋 友 呢 ?
咁 就 等 我 慢 慢 講 俾 你 聽 .
僱 員 福 利 互 補 :
香 港 絕 大 部 分 打 工 仔 都 會 享 有 僱 主 為 佢 哋 而 買 嘅 團 體 醫 療 保 險 , 而 呢 啲 醫 療 保 險 夠 唔 夠 , 啱 唔 啱 使 , 打 工 仔 好 多 時 都 係 冇 得 話 事 嘅 . 另 外 , 到 僱 員 五 六 十 歲 退 休 , 越 來 越 大 機 會 有 病 時 就 反 而 要 退 出 . 如 果 到 時 先 至 話 去 買 份 自 己 嘅 醫 療 保 險 , 又 要 再 次 核 保 . 五 六 十 歲 投 保 , 身 上 都 可 能 帶 住 一 啲 病 歷 . 大 家 都 知 道 , 買 保 險 時 , 以 前 患 過 嘅 病 就 好 有 可 能 唔 包 , 到 時 批 倒 一 份 保 單 有 好 多 不 保 條 款 , 就 會 好 似 曹 操 嘅 雞 肋 .
有 啲 團 體 醫 療 保 險 或 者 會 在 僱 員 退 出 時 邀 請 投 保 個 人 醫 療 保 險 計 劃 , 避 免 咗 核 保 程 序 , 唔 使 怕 因 為 多 咗 嘅 病 歷 而 要 新 增 額 外 不 保 條 款 , 係 一 個 十 分 好 嘅 安 排 . 不 過 , 我 哋 又 點 可 以 確 保 自 己 臨 退 休 之 前 份 工 嘅 醫 療 保 險 會 有 呢 個 feature 呢 ? 就 算 自 己 冇 轉 工 , 都 唔 可 以 確 保 老 闆 唔 會 轉 醫 療 保 險 公 司 㗎 嘛 . 而 且 , 港 府 在 近 期 嘅 自 願 醫 保 計 劃 咨 詢 文 件 中 , 亦 沒 有 規 定 僱 主 提 供 嘅 醫 療 保 險 要 有 呢 個 安 排 , 只 是 鼓 勵 保 險 公 司 提 供 呢 個 選 項 , 俾 僱 主 選 .
所 以 , 如 果 客 人 問 我 應 唔 應 該 自 己 買 份 醫 療 保 險 , 以 我 一 向 要 令 到 一 蚊 保 費 都 發 揮 最 大 作 用 嘅 原 則 下 , 我 都 持 一 個 中 立 嘅 態 度 .
我 試 過 有 幾 個 客 人 因 為 要 趁 自 己 健 康 好 嘅 時 候 , 買 定 一 份 醫 療 保 險 , 即 使 後 來 可 能 會 患 病 , 但 係 保 單 有 保 證 續 保 條 款 , 保 險 公 司 冇 權 係 呢 個 時 候 再 額 外 增 加 保 費 或 不 保 條 款 , 於 是 , 佢 就 可 以 保 證 到 退 休 時 一 定 有 份 醫 療 保 險 . 不 過 , 淨 係 為 咗 確 保 幾 廿 年 後 嘅 咁 遙 遠 嘅 保 證 , 明 明 有 人 幫 我 哋 俾 錢 買 咗 醫 療 保 險 都 要 無 啦 啦 供 多 份 , 年 年 俾 錢 交 保 費 時 , 都 會 有 些 少 猶 豫 . 有 部 分 人 客 供 供 吓 份 保 險 都 停 供 , 真 係 好 浪 費 , 仲 有 啲 無 謂 .
當 然 , 買 多 一 份 保 險 都 有 其 他 嘅 好 處 嘅 , 例 如 , 唔 使 怕 自 己 轉 工 期 間 冇 保 險 啦 , 僱 主 買 嘅 醫 療 保 險 如 果 唔 夠 claim, 可 以 自 己 用 果 份 claim 埋 . 有 一 個 客 人 仲 勁 , 問 我 可 唔 可 以 用 僱 主 果 份 加 埋 自 己 果 份 , 砌 個 豪 華 版 保 險 , 兩 份 半 私 家 病 房 plan 夾 埋 變 一 份 私 病 房 plan. 到 時 住 私 家 病 房 , 費 用 由 兩 份 保 險 分 攤 . 嘿 嘿 , 呢 個 雖 然 係 好 logical 但 係 都 會 有 些 少 問 題 , 詳 情 請 睇 醫 療 保 險 ( 二 ) .
總 之 , 單 靠 僱 主 提 供 嘅 醫 療 保 險 , 會 產 生 退 休 時 銜 接 嘅 問 題 , 但 係 自 己 為 咗 幾 廿 年 後 嘅 事 而 另 外 買 多 一 份 , 太 太 遙 遠 之 餘 又 浪 費 金 錢 .
講 咗 咁 多 , 你 一 定 知 道 我 會 有 好 介 紹 . 冇 錯 嘞 , 近 呢 兩 年 , 市 場 上 出 現 咗 一 種 新 嘅 醫 療 保 險 . 佢 嘅 特 點 係 墊 底 特 別 高 , 例 如 , 每 年 醫 療 費 用 頭 果 HK$ 80,000 就 冇 得 claim. 用 意 就 係 , 僱 主 果 份 醫 療 保 險 唔 夠 時 , 呢 份 保 險 就 可 以 照 住 . 由 於 佢 嘅 墊 底 極 高 , 保 費 比 一 般 同 級 嘅 醫 療 保 險 低 六 成 以 上 , 咁 樣 , 每 年 交 保 費 時 就 唔 使 咁 猶 豫 . 呢 種 保 險 仲 有 個 好 正 嘅 feature: 如 果 你 到 退 休 年 齡 , 要 退 出 僱 主 份 醫 療 時 , 你 可 以 無 需 核 保 , 買 翻 份 低 墊 底 嘅 醫 療 保 險 , 唔 使 怕 有 好 多 額 外 不 保 條 款 . 嗱 , 墊 底 係 唔 係 好 朋 友 呢 !
仲 有 呀 ! 其 實 我 哋 根 本 就 冇 必 要 買 份 低 墊 底 嘅 保 險 . 因 為 , 年 紀 越 大 , 保 費 越 貴 , 到 六 十 幾 歲 時 , 一 份 半 私 家 病 房 嘅 醫 療 保 險 保 費 都 要 萬 幾 兩 萬 蚊 , 而 且 保 費 仲 年 年 加 , 今 年 俾 得 起 , 過 幾 年 都 唔 知 俾 唔 俾 得 起 . 反 之 如 果 繼 續 買 大 墊 底 嘅 醫 療 保 險 , 保 費 幾 千 蚊 一 年 就 攪 掂 . 萬 一 病 咗 要 使 錢 , 開 頭 幾 萬 蚊 嘅 墊 底 , 自 己 俾 得 起 . 最 驚 係 大 鑊 嘢 要 俾 成 幾 廿 萬 啫 ! 出 現 呢 個 情 況 , 份 醫 療 保 險 就 發 揮 作 用 . 即 是 , 大 鑊 嘢 就 幫 你 頂 , 小 事 就 自 己 頂 翻 , 好 處 係 交 少 好 多 保 費 . 嗱 ! 高 墊 底 , 可 以 幫 你 減 低 保 費 負 擔 , 真 係 好 朋 友 黎 架 .


text:
星期二, 1月 22, 2008
星期一, 10月 29, 2007
加多近街睇報紙話加多近街有機會成為新蘇豪之類既酒吧+有格調餐廳集中地,同友偕講起,佢都話果度有幾間喎,於是搭的士去左一遊.查實又未至於好多食肆同埋酒吧,不過睇得出係走有class之路線,由於鄰近西環村,而且依家好多人都未知果度開左呢d酒吧同餐廳,所以夜晚人流都唔算太多 (雖然第一間酒吧我地都搵唔到位),價錢相對便宜,最緊要就係環境舒適啦.
查實如果有閒錢,考慮一下買翻間舖都好,唔好話好似蘇豪丫,似鯉景灣or星街已經夠.依家好多鋪頭仲係車房,就如星街以前一樣......因為駕車人士又容易搵位泊,附近又有港大學生支持,再配合港島西區摩星領果頭高級住屋既鬼佬支持,相信果度潛力就一定有,問題係有冇閒錢買舖啦~
星期一, 10月 01, 2007
新商場樓下那個又圓又方既商場開幕了,基本上,係一個IFC既copy version,一樓係正常人去既舖頭,二樓則係高貴上等人去既名店s.趁晏晝冇野做,走左落去行一個圈,想入去H&M睇下有乜掃,點知一樣係咁多人,反正o係自己屋企樓,幾時去都得,於是就走去HMV聽下歌咁.不過我都係最期待戲院開幕,到時幾時係樓下睇戲都得.
最重要係,樓下都有bar啊,仲要係鬼佬style果款,唔知大家飲野時會唔會考慮來我屋企樓下呢?


text:
掟煲唔掟蓋 陳司翰莊思明甜玩陀螺凳
(中環)陳慧琳(Kelly)胞弟陳司翰同莊思敏胞妹莊思明呢段「司明戀」,相戀4年,又分又合,又合又分,完全係歡喜冤家,當年車廂激嘴令戀情曝光,佢哋外形好登對,但就火星撞地球,拍拖一年幾,兩人夜蒲澳門已爆出爭執動粗並驚動當地警方,事後各自否認,跟住佢哋又和好如初.跟住又爆出陳司翰花弗偷食,背着莊思明去台灣狼媾E奶混血女模貝兒,莊思明傷心向友人哭訴.舊年莊思明突然展示身體瘀痕,傳遭男友家暴,兩人之間認真鑊鑊新鮮,但依然掟煲唔掟蓋,關係始終斬唔甩.
並肩行商場
「司明戀」最新發展係又再糖黐豆,佢哋前晚8點幾又孖咇出動,拍拖去咗中環PMQ,當時正係晚飯時間,佢哋入商場諗住開餐,但就搵唔到啱心水餐廳,由於有唔少途人,所以佢哋都避免太過親暱,只係並肩而行.見到商場有爆旋陀螺凳,佢哋又童心未泯坐上去喺咁玩,又自拍,好投入,全程好sweet,之後又再去咗一啲小店睇嘢,前後逗留大約20分鐘就離開商場,攞車轉場醫肚.
莊思明向來都避談感情事,記者噚日打電話畀佢都唔例外,佢話:「我不嬲好少講自己嘢,低調啲好.」思明仲拒絕回答同陳司翰𠵱家係咪情侶關係.問莊思明有冇閃婚衝動,佢坦白話:「已經過咗最想結婚嘅時間,今年冇結婚衝動.」
採訪,攝影:陳辰,畢紹基


text:
有甜品結尾既一餐先係完美既,每次食飽飽之後,總係心思思想食甜品,但食太多又驚肥,依啲就係女仕既矛盾!
同西裝友係沙田食完鼎泰豐之後,閒逛中西裝友突然問我食唔雪糕?本來想買Gelato 食不過已經收左檔,難得西裝友話雪糕喎,為食既我當然把握機會啦!
我地就入左熊超市既冰櫃,尋找獵物,我係想食外國嗰隻用100%果汁同果肉整既雪條,但搵勻晒所有雪櫃都冇,之後西裝友就話是但啦!喺冰櫃揀一款啦!
車!我當然扁住嘴講,依個冰櫃既散庄雪條,我大部份都食過喎⋯⋯我將個波掉返比佢(我就閃左去睇野飲),哈哈!佢呆望左冰櫃一陣,就攞左盒野去比錢,我見係一盒紅色細細盒既野(心諗醒喎揀咗盒我未食過野喎!),之後打開一睇得六粒嘅,咬開一半睇睇先,薄薄嘅朱古力外皮包住好輕盈嘅牛奶雪糕,你可能會覺得個朱古力外皮會係脆皮,但其實唔係喎!個朱古力皮呢係會慢慢係個口裏面溶化,但裏面嗰個雪糕呢仲係凍冰冰個喎!個朱古力外層一入口就會溶喺口!十分有驚喜喎!好快依盒雪糕就俾我哋兩個毁滅左啦!好似有啲唔夠喉!
我好怕食一般脆皮雪條,佢嗰層好假既朱古力脆皮,雖然咬脆扑扑嗰下真係好爽,但果種咬好耐都唔會溶既朱古力感覺實在太奇怪(因為嗰啲係調配過嘅假朱古力)!


text:
一年最多拍兩劇,唔操勞又唔志在,所以素顏被《 FACE》野生捕獲, 45歲萬綺雯睇落最多都係三次頭.
封面
一句似臨記積怨 13年 陳煒賣身到 49報復萬綺雯
小生花旦所剩無幾,連中生中旦都冇乜幾個剩,大台冇人用唔係新聞,不過都唔使去到邊都係陳煒啩?
唔只黃金時段《東坡家事》,《梟雄》,下午師奶檔《今日 VIP》同《都市閒情》,最新消息開完新劇《火線下的江湖大佬》仲有陳煒版「十二道鋒味」等埋班!
亞視去到大台,捱足 19年二奶命終於有位上,之唔係騎住佢成廿年嘅萬綺雯寧願湊狗都唔肯簽約做大台一姐囉!
咩叫人各有志?
陳煒 42歲都仲肯加簽 7年長約, oncall 36小時拍膠劇拍到 50歲囉!
呢個世界有一種惡鬥叫靜雞雞咁鬥, 44歲萬綺蚊同 42歲陳煒,一樣亞姐出身(陳煒 96年冠軍,萬綺雯 89年亞軍),一樣係亞洲電視花旦,一樣過檔大台,唔使鬥出面,不過去到邊都俾人比較,去到邊,只要有蚊蚊,陳煒就只能夠屈居阿二, 17年前《我和殭師有個約會》係咁, 17年後《東坡家事》又係咁.
同劇唔同枱
蚊蚊一入大台又係擔正,陳煒騷價低過亞視時一半,起步 5千一騷拍親閒角,終於有機會同場又係戲份一個天一個地.蚊蚊做女一同歐陽 Bobby係一對,陳煒做女三同諧星泰臣做一對.由亞視年代狙擊到大台,當事人對外梗係例牌否認唔係仇家.實情呢,無錫外景三個月,唔使明眼人都睇到蚊蚊同煒哥就算日日見都冇 friend過,開工 Hi, Bye以外零溝通,收工晚飯腳例牌都係蚊蚊, Bobby同監製王心慰三個.其實明明同輩份都當陳煒無到,又唔怪得嘅,據悉大家一樣咁高咁大,蚊蚊 Bobby樣樣靠自己親力親為,煒哥就例牌自僱無錫妹做跟班,自然同其他演員拉開距離.不過擺足巨星款,煒哥又愛煮兩味收買人心,結果成日煲湯請劇組飲.
「咁核突」
話晒斷斷續續做過廿年同事,連出名人緣好嘅萬綺雯都同陳煒唔 friend,原來真係有前傳.陳煒十三年前接拍亞視劇集《乘勝追擊》,為一場輪姦戲被三名臨記舔耳又咬唇,記者循例問到其他亞視女藝員睇法,心直口快蚊蚊一席話令陳煒嬲足 13年:「我都唔認得係佢(陳煒),以為係臨記添!俾我梗係唔制啦,咁核突!」一句「俾我梗係唔制」足以篤正陳煒死穴.為入大台做大茄減騷價,點知落完筆簽約至知唔肯簽約嘅萬綺雯反而得到大台加錢開劇樣樣迎合,外人一句「同人唔同命」講就容易,換着當事人,呢啖氣點哽!
終於有仇報
去到邊都俾萬綺蚊騎住嘅局面,想不到 19年後人過中年終於有得逆轉.據悉食正大台花旦荒,無得揀之下同陳煒落筆簽下七年長約,今次總算有得被捧,唔止第三女主角都有得喺《東坡家事》海報同萬綺雯平起平坐,新劇《火線下的江湖大佬》首次喺大台擔正,仲真正得到阿姐級看待,獲大台度身訂造烹飪節目拍港版《十二道鋒味》,而真正擔正原因,當然係宿敵萬綺雯又扭計,唔肯簽約做親生女.週一記者致電,陳煒至截稿前未有回覆,都係嘆緊世界嘅萬綺雯至得閒聽電話:「其實我不嬲簽嘅約都係自己有得揀,今次個新約叫做係部頭約,我一月都會開工同郭晉安拍正劇.我同陳煒咁大個邊會嗌交呢?不過大家朋友圈子唔同就係真嘅.佢咁勤力一個演員,嚟緊有咁多機會,我覺得應該嘅!」呢次確係飛雲,機會嚟喇!不過 42歲人至簽長約,等到約滿 50歲都嚟緊,呢個機會對一個花旦嚟講,係唔係嚟得遲咗啲?
過塘全勝軍
唔止萬綺雯去到邊都係女主角,去到邊都有觀眾緣,屈指一算,幾乎全員亞記過塘大軍發展都唔錯,唔止同齡藝人,連上一輩嘅謝雪心同後一輩嘅𡃁妹李綺雯,機會都多過陳煒.
前世有仇
相識 19年,結怨 13年又有幾奇?電視台巴掌咁大嘅地方,培育咗好多男女巨星之餘,亦都培育咗好多宿世恩怨,攞嚟同姨媽姑姐聯絡感情做茶餘飯後話題絕對一流.老老實實,原來男人郁啲結怨四十年,記仇過女人好多.
(鄭少秋 劉松仁)
由 40年前《楚留香》年代,松哥已經被秋官搶盡風頭,想不到 23年前拍《大時代》繼續被丁蟹㩒住嚟砌.年中神劇重播,呢段 40年宿怨舊事重提,原來當年拍《大時代》,秋官接受記者訪問都話拳打劉松仁一幕印象深:「最想一拳打暈佢!」
(謝賢 曾江)
四個小生去旅行,兩個小生大打出手,揭發原來謝賢曾江又係由上世紀粵語片年代已經唔咬弦.謝賢走紅在自視極高,遲出道十年嘅曾江就讀過番書不放對方在眼內,所以 60年代二人同場已經火藥味重.
(張可頤 宣萱)
97年兩大當家花旦合拍《難兄難弟》,短短幾個月搞到水火不容爆發史上最大型花旦級罵戰,宣萱鬧爆張可頤例遲,張可頤又反擊宣萱笑場阻收工,宣傳劇集二人更變小學雞鬥早到,最後要大台高層公然勒令停止罵戰.
(陳法蓉 李麗珍)
01年亞視劇《美麗傳說》一場掌摑戲,李麗珍疑似假戲真做打到陳法蓉面紅紅.九年後陳法蓉喊晒口舊事重提,話當年俾「呢位演員」鬧黐脷根,掌摑又起飛腳.不過事件亦有另一版本,話陳法蓉例牌遲到,珍妹出手幫劇組仝人出氣.
撰文:娛樂組
攝影:攝影組


text:
爆壹爆
鴨寮街男神 BB
早前俾內地網民大讚「帥到令人腿軟」,「超帥古天樂」,喺海港城連卡佛 Tom Ford化妝櫃位做 sell屎嘅靚仔,由於型英帥靚正,令唔少內地女客人嗒晒糖,專登長途跋涉來港朝聖幫襯,真誇張.爆哥近日聽朋友講,原來深水埗鴨寮街都有個靚仔男神,好多女客人見到佢都口水流落地下,尤其好多外傭姐姐,仲會成日搵佢買電話添.
呢個男神叫做 Jason,今年二十九歲,身高一米八六,成副 model身形,加上青靚白淨,而且仲係四間鋪嘅老細,唔怪得喺鴨寮街響晒朵.爆哥自問已經玉樹臨風女見女拜,但拍埋佢度真係唔見影. Jason都話,特別多女客人嚟撞佢,問呢樣問嗰樣.尤其星期日, Jason更加忙爆,因有好多外傭姐姐嚟幫佢買手機,「可能我夠高,佢哋容易見到我啩,哈哈哈.」
鴨寮街男神呢個名,並非浪得虛名. Jason話,唔少女街坊,平時都會買吓西餅請佢食,仲有唔少阿姐問佢結婚未,會毛遂自薦或話要介紹自己個女俾佢識.最誇張一次,係一個女客人,為咗見佢,一日嚟買幾次電話,買完又放,之後仲等 Jason收工,要 Jason送佢返屋企.咁多女粉絲,女友知唔知先?「佢唔知㗎,我都冇同佢講返工嘅嘢,佢知道一定會嬲啦.」巴之閉啦,嬲爆.
新義安總管飲朱太喜酒
金利豐老闆娘朱李月華上個禮拜做奶奶,喺會展擺咗一百五十圍,爆哥聽聞好多猛料之人到場喎,無他,朱太相識滿天下,連江湖中人都俾面.
中環班老死爆料,新義安總管林江都有去飲喎,林江當日著套老西,身形好 fit,走埋去與一眾財演合照,同枱有郭思治,鄧聲興,馬主鄭強輝.同場仲有英超球會伯明翰前班主楊家誠,雖然佢等緊單洗黑錢案上訴終院,但係佢當晚心情好靚,滿場飛同人合照.爆哥打俾郭 sir問,佢話唔識林江喎,仲話:「對佢冇印象.」不過睇嚟林江喺政經界好吃得開喎,半年前林江生日,新民黨田北辰去飲,今次財經界盛事,特首都有到賀,唔知 689同林江有冇機會開個桃園飯局聚一聚呢?
才子批中預言 網民洗版力撐
早前才子陶傑話,歐洲國家唔應該無條件接收敍利亞難民,驚有恐怖分子搏懵潛入,即俾另一才子老蕭狂插人渣,仲要連環開火鬧爆佢.結果上星期法國發生恐怖襲擊,死咗百幾人.陶傑開口中,所以開咪做節目時都零舍招積,好多網民洗版力撐.
爆哥即刻打俾才子,佢咁啱喺法國機場,見到搬運行李嘅職員係白人同黑人,個心先定啲.之前俾老蕭鬧係人渣,會唔會覺得唔抵?才子話對老蕭嘅人格及其言論,唔會放在眼內.佢話自己唔係未卜先知,只係以常識同理性去諗嘢.佢仲話,現時香港社會氣氛特別,有人別有用心用政治宣傳去洗人腦,令人嘅判斷力愈來愈差.佢仲寸爆話,網民之所以洗版力撐,證明好多人唔想再聽帶有偏見嘅聲音,更加唔想有人用極權教你應該點樣愛國喎.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!